
MOMENTE  HOTĂRÎTOARE  ÎN  VIEAŢA  PREOTULUI. 

Asupra  vieţii  şi  activităţii  preotului  influinţează  cu  putere 
hotărîtoare,  între  altele,  cu  deosebire  următoarele  momente  şi  anume: 
a)  situaţiunea,  în  carea  găseşte  preotul  parohia  şi  poporul  din  pa¬ 
rohie  la  intrarea  sa  în  funcţiune;  b)  ce  aduce  cu  sine  preotul 
ia  intrarea  sa  în  parohie,  şi  respective  capitalul  intelectual  şi 
moral,  de  care  dispune;  şi  c)  capacitatea  şi  energia  voinţei  de 
a  înmulţi  şi  valora  acest  capital  în  senzul  şi  spiritul  misiunii  dum¬ 
nezeieşti  luate  asuprăşi. 

Supunând  unei  scurte  analize  cestiunile  amintite  aici,  aşa  cred 
că  nu  greşesc,  când  constat,  că  nu  totdeuna,  şi  nu  în  tot  locul 
află  preotul,  la  intrarea  sa  în  funcţiune,  situaţiunea  cea  mai  favo¬ 
rabilă  în  parohie.  Oamenii,  cu  adevărat,  întâmpină  pe  preotul 
lor  cu  multă  bunăvoinţă;  dar  îşi  au  şi  dânşii  pretenziunile  lor 
faţă  de  preot,  pretenziuni  cari  se  poate  întâmpla,  şi  faptice  se  şi 
întâmplă  nu  arareori,  ca  să  nu  fie  totdeuna  în  conzonanţă  cu 
scopul  bisericii.  Şi  în  punctul  acesta,  aşa  cred,  că  este  la  loc, 
să  amintesc  aici  o  împrejurare,  căreia  la  noi  până  acum  nu  i-s’a 
dat  importanţa  ce  o  merită,  —  deşi  tocmai  în  ceeace  priveşte 
desvoltarea  spirituală  morală  a  poporului,  putem  să  fim  expuşi 
a  o  întâlni  aproape  la  fiecare  pas,  şi  ne  poate  face  cele  mai 
mari  greutăţi.  S’a  plămădit  adecă  în  apusul  Europei,  sub  presiunea 
împrejurărilor  de  acolo,  încă  de  mult,  dar  cu  deosebire  în  veacul 
al  optsprezecelea  aşa  numitul  « spirit  anticrestinesc» ,  contrar  bise¬ 
ricii  şi  contrar  doctrinei  pozitive  a  evangeliei.  Acest  spirit  a 
izbucnit  apoi  cu  toată  furia  sub  timpul  revoluţiumi  celei  mari 
franceze.  Sub  presiunea  acestui  spirit  anticreştinesc  şi  în  o  în- 

valmăşeală,  produsă  de  nemulţămirea  generală  a  poporului  francez 
cu  situaţiunea,  în  care  se  găsea  pe  atunci  în  urma  multelor 
greşeli  ale  guvernanţilor  de  mai  nainte,  şi  sub  furia  revoluţiunii 
maselor,  conventul  francez  instituie  şi  proclamează  raţiunea  ome¬ 
nească  de  zeitate,  şi  scrie  pe  cimiterii,  că  -moartea  este  un  somn 
vecinie».  S’a  răzbunat  însă  foarte  iute  acest  păcat  comis  de  po¬ 
porul  francez,  precum  nici  că  s’ar  fi  putut  întâmpla  altcum.  O 
singură  dată,  la  10  Noemvrie  1793  s’a  ţinut  un  cult  public  nou 
instalatei  zeităţi,  prin  aranjarea  unei  procesiuni  la  biserica  din 
Notredame.  Dar  lumea  a  văzut,  şi  s’a  convins,  că  a  ajuns  în- 
tr’un  hal,  din  carele  nu  este  cu  putinţă  să  iasă  altcum,  decât  în- 
torcându-se  din  nou  la  doctrina  evangeliei.  Şi  conventul  francez, 
speriat  de  dizoluţiunea  şi  anarhia  produsă  în  popor  prin  acel  pas 
nesocotit,  şi  prin  acel  păcat  cu  cele  mai  funeste  consecinţe,  în 
anul  următor,  la  8  Iunie  1794  decretează  prin  lege,  că  există  o 
fiinţă  supremă,  Dumnezeu,  şi  că  sufletul  omenesc  este  nemuritor. 
După  restabilirea  păcii  în  Francia,  —  spre  a  salva  ţara  şi  po¬ 
porul  de  consecinţele  funeste  ale  celor  întâmplate  sub  timpul  re¬ 
voluţiunii  sub  domnia  lui  Napoleon  1,  s’a  încheiat  concordatul  cu 
scaunul  Romii;  dar  răul  şi  relele,  intrate  odată  între  oameni,  au 
rămas  şi  s’au  continuat,  şi  se  continuă  până  în  ziua  de  astăzi. 

Spiritul  anticreştinesc  izbucnit  în  Francia  sub  timpul  revo¬ 
luţiunii  s’a  continuat  acolo,  a  trecut  în  Germania  şi  în  alte  părţi 
ale  Europii.  A  pătruns  apoi  acest  spirit  în  toate  părţile  lumii 
prin  diferite  scrieri,  mai  cu  seamă  după  filozofia  lui  Kant  încoace, 
a  intrat  chiar  şi  în  unele  manuale  de  şcoală. 

Pe  canalul  culturii  apusene,  dela  care  am  învăţat  şi  noi, 
Românii,  carte,  s’a  putut  -străcura  acest  spirit  duşmănos  bisericii 
şi  în  societatea  noastră.  Şi  astăzi  pe  ici,  pe  colo,  cu  putinţă  este, 
că  acest  spirit  se  resimte  şi  în  poporul  nostru.  Nu  mai  trăieşte 
astăzi  poporul  românesc  pe  plaiurile  Carpaţilor  la  vatra  strămo¬ 
şească  izolat,  precum  trăia  odinioară.  Zilnic  vine  in  contact  cu 
alte  popoară,  dela  cari  poate  să  înveţe  şi  bune  şi  rele.  Şi  apoi 
doritor  de  carte  şi  de  învăţătură,  —  precum  este  poporul  româ¬ 
nesc,  —  s’a  putut  întâmpla,  ca  între  multe  scrieri  bune  să  cetească 
şi  unele,  cari  au  produs  în  sufletul  său  îndoieli  şi  nedumeriri  în 
ceeace  am  avut  şi  avem  mai  scump,  în  ale  religiunii  şi  bisericii. 
Aceste  îndoieli  şi  nedumeriri,  intrate,  sau  pe  cale  de  a  întră  în 

sufletul  poporului  nostru,  sunt  cea  mai  mare  greutate  pentru 
biserică  şi  preotul  de  astăzi.  Biserica  şi  preoţimea  românească 
luptă  astăzi  cu  mari  greutăţi  contra  unui  duşman  primejdios,  pe 
carele  de  inulteori  cu  putinţă  este,  că  doară  nici  nu-1  cunoaştem, 
dar  carele  de  fapt  există.  Din  cauza  acestui  duşman,  până  acum 
poatecă  prea  puţin  băgat  în  seamă,  s’au  ivit  şi  se  ivesc  la  noi 
toate  greutăţile  şi  neajunsurile,  cari  le  întâmpinăm  atât  pe  terenul 
bisericesc-pastoral,  cât  şi  pe  toate  terenele  de  vieaţă  şi  desvoltare. 

Constatând  această  împrejurare,  aşa  cred,  că  este  de  lipsă, 
ca  să  ne  lămurim  asupra  mijloacelor  şi  armeior,  prin  cari  să  putem 
combate  şi  înfrânge  duşmanul,  de  carele  vorbim.  Şi  în  punctul 
acesta  adaog,  că :  cu  căutarea  şi  aflarea  acestor  mijloace  să  începe, 
să  continuă,  şi  să  terminează  creşterea  de  sine ;  adevărata  creştere 
a  preotului.  în  căutarea  şi  aflarea  acestor  mijloace  să  vede,  şi  să 
cunoaşte:  «ce  aduce  cu  sine  preotul  în  parohie  la  intrarea  sa  în 
funcţiune,  precum  şi  carele  îi  este  idealui,  şi  întru  cât  poate  să-şi 
clădească  şi  întărească  însuşi  voinţa  şi  energia  trebuincioasă  în 
lupta  cu  greutăţile,  ce  zilnic  le  întimpină  ia  fiecare  pas  al  său. 
După  natura  ei  chestiunea  aceasta  este  cea  mai  grea,  atât  pentru 
preotul  tinăr,  cât  şi  în  genere  pentru  fiecare  preot.  Şi  ca  să  nu 
greşim  în  tendinţa,  ce  urmărim,  de  a-i  afla  o  nimerită  soluţiune, 
—  amintesc  aici  faptul  istoric,  de  altcum  cunoscut:  că  popoarele 
se  pot  desvolta  şi  ridica  în  două  forme,  şi  anume :  a)  sau  prin 
evenimente  istorice  mari  şi  extraordinare,  sau  apoi  b)  prin  o  lucrare 
şi  stăruinţă  de  fer  pe  terenul  cultural  şi  religios-moral.  In  cazul 
prim  popoarele,  găsindu-se  în  împrejurări  favorabile  se  desvoaltă 
şi  se  ridică  repede.  în  cazul  al  doilea  însă  desvoltarea  şi  înain¬ 
tarea  popoarelor  merge,  şi  se  face  cu  anevoie,  recere  vreme  multă, 
şi  şi  mai  mult  studiu  şi  meditare,  o  lucrare  ne’ntreruptă,  intensivă 
şi  conştienţioasă  cu  un  scop  bine  determinat  şi  bine  precizat, 
în  serviciul  acestei  lucrări  suntem  angajaţi  noi,  preoţii,  şi  expe¬ 
rienţa  şi  istoria  ne  dovedeşte,  că  lucrarea  noastră,  dacă  ne  succede 
să  aflăm  mijloacele  corăspunzătoare,  poate  şi  trebue  să  fie  rodnică. 
Dintre  aceste  mijloace  înregistrăm  aici  următoarele,  şi  anume: 
a)  observarea  şi  un  studiu  cât  mai  intensiv  al  vieţii  poporului 
în  forma  şi  modul,  cum  aceasta  se  manifestează  în  aplicările 
lui  bune,  sau  rele,  în  virtuţile  şi  neajunsurile  iui  şi  mai  cu 
seamă  în  modul  de  gândire  propriu  şi  special  al  poporului 

românesc,  în  psichologia  proprie  a  poporului  român,  aşa 
precum  s’a  format  această  psicliologie  prin  vieaţa  sufletească 
a  acestui  popor,  prin  originea  lui,  prin  trecutul  lui  şi  prin 
contactul,  prin  carele  a  trecut  cu  diferite  popoară,  cu  cari 
a  venit  în  atingere  în  decursul  veacurilor; 

b)  un  studiu  cât  mai  profund  al  sfintelor  scripturi  şi  ai  doctrinii 
bisericii,  cu  scop,  ca  pentru  orice  situaţiune,  în  carea  se 
găseşte  poporul,  încredinţat  păstoririi  noastre,  să  aflăm  medi¬ 
camentul  trebuincios,  sfaturile  şi  poveţele  dumnezeeşti  pentru 
sanarea  relelor  şi  pentru  încurajarea  şi  îmbărbătarea  vârtu- 
ţilor,  după  modelul  părinţilor  bisericii  şi  ai  înaintaşilor  noştri 
în  ale  preoţiei  şi  întru  propagarea  cuvântului  lui  D-zeu ;  şi 

c)  a  căuta  şi  a  ne  însuşi  metodul  nimerit  întru  a  îmbina  trebu¬ 
inţele  poporului  cu  doctrina  evangeliei  şi  bisericei  astfel,  ca 
poporul  în  cuvântul  şi  fapta  preotului  să  afle  mângâiere  în 
năcazurile  sale  şi  îndreptar  sigur  şi  neînşelător  în  calea  vieţii 
sale  ulterioare. 

Chestiunile  amintite  în  aceste  trei  puncte  sunt  lucruri  mari 
şi  grele;  dar  ele  constituesc  şi  formează  averea  noastră:  cultura 
materială  şi  formală  a  preotului.  Şi  negreşit  noi,  toţi  preoţii  deo¬ 
potrivă  voim  să  ne  înmulţim  această  avere,  pentrucă  ea  constitue 
forţa  şi  tăria  noastră,  forţa  şi  tăria  bisericii.  De  aceea  ne  vom 
sili,  ca  modul  îmbogăţirii  noastre  spirituale  să-l  supunem  unei  cât 
mai  amănunţite  discusiuni.  Şi  pănă  atunci  însă,  cred,  că  este  bine, 
ca  terminând,  să  amintesc  un  fapt,  carele  stă  în  strânsă  legătură 
cu  chestiunile  amintite  aici. 

Un  vrednic  profesor  dela  unul  din  institutele  noastre  teolo¬ 
gice,  îmi  zicea  odată,  că  dânsul  voind  a  ţinea  pas  cu  ştiinţa  şi 
cu  desvoltarca  ştiinţei  teologice  sub  tot  decursul  anului  scolastic 
studiază  mult.  Indatăce  însă  vin  vacanţele  de  vară  nu  mai  poate 
studia  pentru  înmulţirea  cunoştinţelor  sale.  In  timpul  acestor  va¬ 
canţe  este  de  regulă  preocupat  de  progresul,  ce  l-a  putut  face 
cu  elevii  în  decursul  anului  expirat.  îmi  spunea  apoi,  că  aproape 
niciodată  nu  a  fost  mulţămit  cu  progresul  realizat;  şi  timpul  va¬ 
canţelor  îl  foloseşte,  ca  să  se  studieze  pe  sine,  să-şi  studieze  lu¬ 
crarea  prestată,  să-şi  vadă  greşelile  metodice,  şi  în  anii  următori 
să  le  poată  îndrepta. 

.Amintind  aceasta  aici,  aşa  cred,  că  un  an  scolastic  este  şi 
anul  bisericesc;  şi  dacă  la  finea  acestui  an  noi,  preoţii,  ne  vom 
face  darea  de  seamă  despre  prestaţiunile  noastre,  vom  putea  afla 
unele  şi  altele  scăderi,  cari  ulterior  le  vom  putea  îndrepta.  Să¬ 
vârşirea  acestei  lucrări  încă  este  un  moment  hotărîtor  şi  poatecă 
cel  mai  însemnat  în  vieaţa  şi  activitatea  noastră  pastorală.  Şi 
însufleţiţi  de  dorul  de  a  ne  împlini  chemarea  cât  mai  conştienţios, 
vom  împlini  cu  sfinţenie  şi  această  datorinţă,  aparţinătoare  pozi- 
ţiunii  noastre,  cu  scopul  de  a  ne  cunoaşte  şi  îndrepta  greşelile 
şi  a  putea  să  producem  rezultate  mai  bune  în  anii,  ce  urmează. 

Angustin  Hamsea. 


DIN  TRECUTUL  BISERICII  ROMÂNE  BIHORENE. 

I.  Introducere. 

Dl  S.  Dragomir,  în  rubrica  «mişcarea  literară»,  a  «Revistei 
Teologice»,  pag.  74,  75,  ne  atrage  atenţiunea,  cumcă  în  «sionul 
sârbesc»  din  Carloviţ,  s’ar  publica  documente  referitoare  la  unirea 
Românilor  din  eparhia  Orăzii-mari. 

Dl  Gruici  publică  aceleaşi  acte  sârbeşti.  Nu  înţeleg  sâr- 
beşte;  nu  pot  urmări  acele  comunicate. 

Din  referada  dlui  Dragomir  ne  încredinţăm,  cumcă: 

1.  Mitropolitul  de  Carloviţ  Pavel  Nenadovici,  în  31  Mai  1754, 
trimite  între  credincioşii  ortodoxi  ai  Bihorului  pe  arhimandritul 
Moisă  Putnic,1  ca  să  cerceteze,  căinţele  ridicate  la  curtea  împă¬ 
rătească,  de  cătră  latino  şi  greco-catolicii  acelor  locuri,  contra 
poporului  ortodox.  Putnic  a  stat  puţină  vreme,  căci: 

2.  In  anul  următor  1755,  din  nou  fu  trimis  ca  mandatarul 
mitropolitului,  la  comisiunea  împărătească,  care  fu  constituită 
pentru  cercetarea  frământărilor  bisericeşti.  In  această  misiune  a 
fost  însoţit  de  Silvestru  Racovicianin.  De  sigur  acesta  era  cu¬ 
noscătorul  limbei  române,  ori  chiar  român. 

3.  In  16  Ianuarie  1756,  Putnic  petrece  încă  tot  la  Oradea. 
Comisia  nu  s’a  întrunit,  căci  Viena  o  întârzie. 

4.  In  fine,  că  dlui  Gruici  în  materia  aceasta  îi  lipsesc  alte  date. 

1  Putnic  devine  titularul  Timişoarei  1775— 1782. 

Luptele  între  uniţii  şi  neuniţii  din  părţile  Orăzii  şi  a  altor 
regiuni  limitrofe,  mult  puţin  sunt  deja  cunoscute. 

De  data  asta  ne  restrângem  a  aduna  în  un  mănunchiu  numai 
datele1  ce  privesc  strict  lucrările  comisiunii  investigatoare  din 
1755,  adecă  aceea  la  care  se  provoacă  monitorul  oficial  al  mi¬ 
tropoliei  de  Carloveţ. 

Faţă  de  această  comisiune  deloc  aici  observăm,  sau  mai 
bine  zis  rectificăm,  că  nu  în  anul  1755  fu  «-încredinţată»  cu  exami¬ 
narea  neînţelegerilor,  ci  în  15  August  1754.  Sau  şi  mai  bine  zis, 
comisiunea  din  1754,  este  numai  continuarea  activităţii  comisiunii 
esmise  deja  cu  19  ani  înainte  de  aceasta,  adecă,  în  1735;  care 
a  fungat  până  în  1737.  Deci  comisia  din  1754  e  proprie  co¬ 
misia  a  11-a  şi  nu  ultima  în  obiectul  certelor  religionare,  ale 
Românilor  uniţi  şi  neuniţi  din  Bihor.  A  treia  şi  ultima  oară, 
pentru  regularea  acestor  daraveri,  Maria  Teresia  în  vara  anului 
1757  mai  institue  o  comisie.2 

Comisiunea  din  1754,  care  ne  preocupă  de  data  aceasta, 
şi-a  terminat  lucrările  sale  în  1756  vara. 

Din  scrisorile  lui  Putnic  publicate  de  dl  Gruici  se  mai  vă¬ 
deşte,  că  prezidentul  comisiunii  ar  fi  fost  generalul  Hadik.  Ade¬ 
vărul  e,  că  de  prezident  a  fost  denumit  Francisc  Xaver,  comite 
Klobusitzky  de  Zetheny,  arhiepiscopul  din  Kalocsa. 

Prezidentul  Klobusitzky,  precum  şi  notarul,  Adam  Francisc 
Kollâr,  bibliotecarul  aulei  împerăteşti,  mai  târziu  a  eşit  din  această 
comisiune.  Kollâr  a  fost  înlocuit  cu  Philippides  de  Gaja,  iară 
prezidenţa  a  trecut  la  Emeric  Battyâny,  ori  că  la  marchiorul  de 
Viile  şi  corniţele  Hadik, s  ambii  generali. 

E  cu  greu  de  crezut,  că  comisiunea  din  vorbă  până  1a  datul 
de  16  Ianuarie  1756,  nu  s’ar  fi  întrunit  încă,  când  este  cert,  că 
aceea  în  vara  anului  1756  şi-a  mântuit  deja  toate  agendele  sale 
multe  şi  multiple. 

Mai  plauzibilă  ar  fi  acea  presupunere,  că  epistolele  lui  Putnic 
din  9  Noemvrie  şi  10  Decemvrie  1755  şi  din  16  Ianuarie  1756, 


1  Unele  din  ele  la  Dr.  loan  Ardelean,  Istoria  diec.  rom.  gr.-cat.  a  Orăzii  mari, 
partea  II.  Blaj  1888,  pag.  26 — 35,  la  repert.  docnm.  pag.  96 — 109. 

!  Bunyitay  Vince,  „Biharvârmegve  Olălijai  s  a  vallâs  unio“,  discurs  la  academia 
maghiară  ţinut  în  9  Martie  1892.  Secţ.  II,  tom  15,  Nr.  6,  pag.  65  şi  urmat.  (345). 

8  în  privinţa  asta  datele  îşi  contrazic. 

în  cari  notifică  mitropolitului  său  Nenadovici,  că  comisiunea  nu 
ar  fi  sesizat,  parte,  pentrucă  nu  a  sosit  încă  prezidentul  Hadik, 
parte,  pentrucă  curtea  trăgănează  afacerea,  sunt  de  a  se  înţelege 
aşa,  că  comisiunea  şi-a  întrerupt  lucrarea  sa  deja  începută. 

Din  combinarea  mai  multor  acte  se  ştie  cu  pozitivitate,  cumcă 
comisiunea  nu  a  funcţionat  fără  unele  intermezuri. 

E  de  necrezut,  că  uriaşa  muncă  ce  avea  să  împlinescă  această 
comisiune,  s’ar  fi  putut  măcina  în  curs  de  abia  numai  jumătate 
an,  începând  adecă  din  a  Il-a  jumătate  a  lui  Ianuarie  1756,  până  în 
vara  aceluiaş  an.  Apoi  de  este  adeverată  împrejurarea  relevată 
de  Putnic,  că  în  9  Noemvrie  1755  comisiunea  nu  funga,  din  mo¬ 
tivul,  că  era  în  expectanţa  prezidentului  său  Hadik,  atunci  trebue 
să  admitem,  că  ea  a  mai  sesizat,  sub  prezidiul  lui  Klobusiczky, 
pe  timpul  de  înainte  de  9  Noemvrie  1755,  de  vremec  z  prezida  rea 
Hadikană  e  posterioară  lui  Klobusiczky. 

Cătră  sfârşit  şi  la  încheierea  lucrărilor  se  vede,  că  comisiunea 
a  fost  condusă  de  prezidentul  Erneric  Battyâny.  Acesta,  când 
a  promovat  la  Viena  operatul  comisiunii,  l’a  însoţit  de  o  re- 
prezentaţiune  proprie,  privitor  la  punctele  acelea,  în  cari  nu 
a  căzut  de  acord,  cu  Viile.  Rezervele  lui  Battyâny  priviau  numai 
chestiunile  urbariale.1 

Viile  la  rândul  său,  încă  nu  lenevi  cu  transmiterea  vederilor 
sale  la  locurile  mai  înalte;  vederi  cari  în  bună  parte,  nu  con¬ 
cordau,  nici  cu  Battyâny,  nici  cu  opiniunea  comisiunii.  Relativ 
de  temerile  urbariale  ale  lui  Battyâny,  Viile  îşi  ia  ifosul  a  observa, 
cumcă  nici  lui  nici  notarului  Gaja,  nu  li  s’au  împărtăşit  acestea.2 

înainte  de  a  sesiza  comisiunea  în  Oradea,  pare  a  fi  ostenit 
întru  a  ancheta  trebile,  la  faţa  locului,  pe  cele  sate. 3 

în  ea  nu  a  căpătat  şedere  şi  vot  des  amintitul  agreat  al  pa¬ 
triarhiei.1  Poate,  că  tocmai  aici  îşi  află  explicarea  sa  în  împre¬ 
jurarea,  că  Putnicul  nostru,  sistematic  şi  consecvent  în  corespon¬ 
denţa  sa,  cvalifică  desele  ajurnări,  drept  neîntrunirea  comisiunii. 

Cu  toate  acestea  când  se  luau  depoziţiunile  celor  din  Vasad, 
se  aminteşte  5  de  un  «arhimandrit».  Poate  acesta  să  fie  Putnic, 
care  o  fi  avut  rolul,  de  «benevolus  auditor».  El  nu  a  putut  figura 

1  şi  *  Bunyitay  69. 

8  şi  4  Ardelean  29  nici  altul  din  clerul  ortodox  ori  catolic. 

5  Bunyitay  69. 

ca  ceva  bărbat  de  încredere  al  bisericii  ortodoxe,  de  vremece  cu 
această  sarcină  a  fost  încredinţat  episcopul  ortodox  de  Zombor; 
iară  din  partea  catolicilor  fu  concrezut  controlul  lui  George 
Keserii,  canonic  oradan.1 

II.  Antecedenţele  comisiunii  din  1754 — 1756. 

înălţarea  lui  Meletie  Kovâcs  la  treapta  arhieriei,  băgă  mare 
spaimă  în  oasele  ierarhiei  sârbeşti;  mai  ales  când  văzură,  că  la 
sărbătorile  crăciunului  din  1748,  românilor  din  Oradea,  le  pon- 
tifică 2 *  şi  cuvântează  în  limba  maicii  lor,  Giul  maicii  lor.  Noul 
arhipăstor  deloc  la  început  nu  pregeta  aşi  cerceta  mica  şi  risipita 
sa  turmă,  în  bună  nădejde,  de  a  o  spori  şi  întări.  în  1750  face 
vizită  canonică  Ia  14  enorii,  de  pe  modeştii  ţermuri  ai  Bârgăului 
(Berettyo)  în  aşa  numitul  ţinut  al  Laksâg-ului.  In  1752  din  nou 
osteneşte  prin  aritul  Beiuşului,  Belului  (BeeI)  Vaşcăului  (Vaskoh), 
vizitând  ca  la  70  de  parohii s. 

Ierarhia  sârbească,  care  şi  până  aci  veghia  cu  ochi  de  Argus 
peste  sionul  orfan  al  Românilor  ungureni,  acum  din  îndemnul 
călătoriilor  apostoleşti  ale  lui  Kovâcs,  îşi  îndoi  zelul  întru  a  feri 
pe  Români  de  biserica  apusului.  Tot  mereu  era  cercetat  şi  îm¬ 
bărbătat  poporul,  din  împrejurimea  Orăzii,  când  de  un  arhiman¬ 
drit,  când  de  un  episcop,  ori  alt  călugăr4  de  renume,  cari  «spo¬ 
vedeau  şi  colectau  elemozina> !?.. . 

In  8  Decemvrie  1751  se  trimite  de  cătră  «diecezanii*  din 


1  Idem,  66,  75. 

3  Este  geşită,  părerea  lui  Petru  Maior,  luată  din  „brevis  notitia  fundationis  Theo- 
dori  Koriatovics",  pars  III.  caput  10,  carea  o  urmează  şi  Arădean  pag.  26,  35,  cumcă 
Kovâcs  ar  fi  fost  sfinţit  întru  arhiereu  în  1750  şi  că  ar  fi  rcpausat  în  1770.  A  fost  sfinţit 
în  1748  Decemvrie  15,  a  repausat  în  1775,  Niltes  Symbolae  643.  Bnnyitay  57  nota  6;  84 
nota  2.  Cipar  Acte  Pag.  163,  164,  168,  169. 

Greşala  cu  moartea  vine  de  acolo,  că  datele  referitoare  la  eparhia  unită  a  Orăzii, 
P.  Maior  le-a  câpăiat  dela  episcopul  Vulcan,  compuse  de  secretarul  său,  Mihall  Muntean. 
Acesta  pune  anul  morţii  în  1770;  cuf.  şematismul  diec.  gr.  cat.  Orădane  din  1864,  pag.  20. 
în  şematismul  acestui  an,  precum  şi  în  cel  din  1845,  poate  şi  în  altele,  se  publică: 
,, brevis  notitia  diocesis  graeco-catholicae  Magno-Varadinensis“.  Nu  se  spune  autorul 
acestui  tractat  de  mare  importanţă  istorică.  Dela  P.  Maior  aflăm,  că  Muntean  e  autorul. 
El  a  fost  multă  vreme  prof.  de  filozofie  în  Blaj  „şi  neputând  acolo  nici  o  mângăere 
nădăjdui,  după  multa  sa  scolastică  trudă,  trecu  la  Oradea-mare“.  Oradea  şi  Vulcan, 
azilul  celor  năpăstuiţi.  Cipar  1.  c.  163,  164,  169. 

“  Butiyitay  60. 

4  Idem  ibid  63. 

Carloveţ  o  curendă  patentă-»,  neiscălită1  de  nimc,  cătră  toată 
suflarea  ortodoxă,  care  are  să  fie  purtată  din  sat  în  sat  Acum 
e  timpul  —  zic  ei,  în  acea  proclamaţi une,  •  să  daţi  răspuns 
despre  religiunea  voastră,  dacă  voiţi  să  vă  vină  episcop  neunit, 
pentrucă  dacă  nu  cereţi,  nimenea  nu  poate  veni  la  voi  cu  sila, 
şi  să  ştiţi,  că  împăratul  dă  voe  liberă  Ia  toate  neamurile  spre 
a-şi  ţinea  legea  strămoşească.  Maiestatea  Sa  ni-a  spus  nouă,  că 
nu  sileşte  pe  nime  să  se  unească,  ci  voi  de  bună  voe  o  cereţi. 
Pentrucă  preoţii  uniţi  scriu  la  guvernul  din  Viena  şi  la  împăratul, 
că  voi  toţi  poftiţi  unirea  şi  nici  când  nu  aţi  cerut  dela  guvern 
ca  să  aveţi  episcop  neunit.  Nime  nu  v’a  împedecat.  nici  oprit 
dela  aşa  ceva,  dar  nu  aţi  cerut;  pentrucă  unde  au  cerut,  acolo  li 
s’a  şi  dat  locuitorilor  episcop  după  plac  şi  de  religia  lor;  aşa 
dară  eacă  de  câteori  v’ani  scris  vouă,  că  din  toate  satele  să 
mergeţi  la  gubernator  şi  să-i  «răspundeţi»  că  nu  vreţi  a  avea 
episcop  unit.  Insă  bine  să  vă  însemnaţi  fraţilor,  cumcă  dacă  nu 
veţi  cere  mai  «întâi  răspuns-  voi,  acolo  înaintea  împărăţiei  şi  dacă 
nu  vă  veţi  mişca  acuma  cu  toţii  la  olaltă  în  una,  veţi  fi  toţi  nemţi 
gata.  Pentrucă  acum  se  dau  de  gol,  toate  minciunile  preoţilor 
uniţi,  cari  vă  spuneau  vouă,  că  ei  ţin  «legea*  grecească,  nemţilor 
apoi  le  ziceau,  că  ei  sunt  nemţi,  şi  aşa  minţau  pe  amândoi.  Insă 
vă  rog  creştinilor  să  nu  părăsiţi  legea  strămoşească,  însă  mergeţi 
de-auna  cu  toţii  la  gubernator,  şi  cereţi  pasuşuri,  şi  spuneţi,  că 
veţi  merge  şi  cere  dela  curtea  împărătească  episcop  «sârb»  din 
Carloviţ,  şi  aceasta  o  «răspundeţi»  bărbăteşte  fără  frică,  pentrucă 
nimenea  nu  vă  omoară  pe  voi  căci  cereţi  acum  aceasta,  pentrucă 
acum  e  timpul,  şi  pentrucă  episcopul  e  şi  gata,  numai  voi  să  ve¬ 
niţi  aici  câte  unul  din  orice  judeţ,  şi  să  conscrieţi  câte  sate  sunt 
şi  în  acelea  câţi  oameni  sunteţi,  cari  nu  voiţi  unirea,  şi  câţi  sunt 
credincioşii  uniţi  scrieţi-i  cu  numele,  şi  toţi  vă  iscăliţi.  Drept 
aceea  vă  rog  fraţilor,  din  toată  inima  voastră  lucraţi  şi  vă  daţi 
toată  osteneala  de-a  umbla  din  sat  în  sat  ca  să  vă  sfătuiţi  la 
olaltă,  şi  să  alegeţi  oameni  înţelepţi  şi  încrezuţi,  cari  îi  trimiteţi 
aicea,  şi  iarăş  vă  rog  pe  voi  fraţilor,  că  cu  mâna  goală  să  nu-i 
trimiţeţi  pe  eî,  pentrucă  ştiţi  bine,  că  fără  cheltueli  nu  putem  ajunge 
Ia  domni  şi  în  ţări  străine. 

1  Latineşte  a  se  vedea  la  Eudoxiii  Hurmuzaki.  Documente  ist.  române.  Bucureşti 
1876;  pag.  4.  Nilles  1.  c.  561.  forga,  Sate  şi  preoţi.  Bucureşti  1902,  pag.  250. 

Ce  păcat  mare!  au  nu  puteţi  voi  aduna  barem  un  floren 
din  fiecare  sat  şi  să  scrieţi  în  a  cărui  mână  îi  concredeţi,  şi  să-l 
legaţi  cu  jurământ  strâns,  ca  să  nu  cheltue  nici  un  ban  spre  alte 
treburi,  fără  singur  în  treaba  împărăţiei  (călătoriei  la  împărăţie). 
Pentrucă  să  ştiţi  fraţilor,  noi  avem  de  grije  la  uşile  împăratului 
şi  la  toţi  domnii  şi  la  toţi  episcopii,  încât  ni-se  poate,  şi  precum 
nouă  ne  va  spune  încredinţatuh  (Legatus)  şi  ne  va  da  răspuns 
Maestatea,  aşa  răspuns  vă  trimitem,  şi  eacă  acum  încă  ce  vă 
mai  dăm  de  ştire,  ce  răspuns  vom  căpăta  dela  Maiestate,  aşa  vi-1 
scriem,  pentrucă  de  ce  să  mai  întârziem  de  aici  încolo,  aşteptând 
după  alt  răspuns.  Voi  însă  fraţilor  creştini,  mergeţi  precum  v’am 
scris  şi  isprăviţi  pe  acolo,  bine,  precum  v’am  scris  vouă,  şi  noi 
încât  ni  cu  putinţă  ne  vom  strădui,  şi  rămânem  ai  domnielor 
voastre  de  binevoitori  slugi,  amin,  amin,  amin.  Luna  Decemvrie 
a  8-ta  zi  1751.  La  acestea  cercetaţi  toate  satele,  câte  numai 
puteţi,  ca  să  băgaţi  voi  şi  vă  subscrieţi  în  chip  bun  şi  fără 
nici  o  spaimă». 

«Această  carte  să  se  prepoarte  iute  din  sat  în  sat,  la  acei 
oameni  cari  sunt  credincioşi  în  credinţa  orientală». 

In  1751  Aradul  capătă  nou  episcop  în  persoana  lui  Sinesie 
Jivanovici.  Bărbat  aprins  de  dragostea  ortodoxiei. 

Sub  impulziunea  1  proclamaţiunii  carloviţene,  dar  şi  potrivit 
firii  sale  fervente,  cu  nimic  nu  poate  rămânea  îndărătul  rivalului 
său  Kovâcs.  încă  în  acelaş  an  alerga  la  poporenii  săi  din  Oradea 
şi  jur.  în  1753  din  nou 2 3  se  transpoartă  în  mijlocul  acestora. 
Scurt,  pururea  e  în  călcâiul  arhiereului  unit,  aşa  că  ţârcalatul  lui 
Kovâcs,  mai  mult  a  stricat  unirii,  decât  a  ajutat  până  aci  tot  zelul 
episcopilor  latini  de  Oradea.  Pe  unde  numai  s’a  întors  odată 
Sinesie,  s’a  şters  unirea,  de  nici  steamătă  n’a  rămas  de  ea,  precum 
arată*  comisiunea  regească,  întrunită  din  incidentul  acestor  loviri 
confesionale.  Aşa  s’au  lăpădat  la  1752  românii  din  jurul  Orăzii,  iar 
peste  un  an,  îndemnaţi  de  ceva  vicar  Jxiar,  au  abjurat  unirea  şi  pa¬ 
rohiile  Laksâg,  Berettyo  şi  Besztercze,  alungându-şi  pe  preoţii  uniţi 
ce-i  avuseră.4  Acest  ţinut  apoi  a  rămas  până  azi  străin  de  unire. 

1  Ardelean  37. 

2  Bunyitay  63. 

3  Ci  pari  ii  1.  c.  167. 

1  Ardelean  27,  28. 

Episcopul  romatio-catolic  din  Oradea,  Paul,  comite  de  For- 
gâch,  a  protestat  energios  la  locurile  competente  pentru  «cutezanţa 
atât  de  insolentă  şi  temerară;-,1  a  lui  Sinesie.  A  luat  dispoziţiuni 
oportune  pentru  împedecarea  vizitaţiunii  >  canonice  ortodoxe. 

Chiriarcul  sârb  însă  nu  a  fost  omul  carele  să  nu  îşi  fie 
dres  bine  treburile,  prealabil,  contemplând  şi  prevenind  toate 
greutăţile  ce  eventual  i-se  vor  prăvăli  în  cale. 

Dela  comandantul  cetăţii  a  căpătat  forţă  armată;  concesiunea 
maestatică  de  aşi  cerceta  poporul  încă  o  avea  în  buzunar  şi  cu 
o  suită  impunătoare  şi  alai  mare  eutrieră  aproape  toate  comuni¬ 
tăţile  Bihorului,  asigurând  pe  ortodoxii  săi  despre  graţia  împă¬ 
rătesei.  Zicea  cumcă  cei  de  ritul  răsăritului  au  răspins  unirea, 
n’or  mai  da  zeciueală  episcopului  unguresc-  de  Oradea.  Cei 
cari  totuş  ar  persevera  în  sunaţie-,  pierd  privilegiile  şi  imuni- 
tăţile  regale,  date  naţiunii  sârbeşti,2  Acestea  şi  asemenea  acestora 
le  spunea  nu  numai  cu  grai  viu,  ci  le  cuprindea  şi  în  scris,3  şi 
le  trimitea  parohiilor. 

Uniţii  apoi  la  rândul  lor,  după  cum  notează  P.  Maior,  în- 
curând  «tare  să  scârbiră4  de  făcuta  unire  .  Ei  se  aşteptaseră  la 
episcop  liber  şi  independent,  nu  la  un  fel  de  locotenent  liturg. 
La  plătirea  decimelor  episcopului  străin  încă  nu  se  puteau  deda. 
Ca  pravoslavnici  nu  ştiau  de  decime,  acuma  în  loc  de  uşurinţă, 
Ii  se  pune  sarcină  nouă. 

«Episcopul5  cel  popistăşesc  din  Oradia  mare  —  sunt  cu¬ 
vintele  lui  P.  Maior  —  şi  scaunul  lui,  în  loc  de  a  vindeca  cele 
două  greutăţi,  care  le  aducea  românilor  greaţă  de  unire,  începură 
cu  sile  rele  asupra  românilor  acelora,  pre  unii  preoţi  şi  pre  unii 
mireni  ii  băgarâ  în  temniţă,*  pre  alţii  îi  puse  supt  toiege, 7 
cu  cari  mijloace  şi  mai  mare  ură  pricinuiră  românilor,  asupra 
unirei  şi  crescu  turburarea ;  pentru  aceste  luă  grea  înfruntare 
episcopul  cel  popistăşesc  din  Oradia  mare  dela  împărăteasa  Maria 
Teresie.  Şi  fu  orânduită  comisie  împărătească.»  Adecă  comisia 
care  ne  preocupă. 

1  Ardelean  27,  28. 

3  Ardelean  23,  Şematism  19,  Hunyitay  63,  64. 

s  Bunyitay  63. 

1  şi  5  Ciparin  166—167. 

0  D.  e.  pe  protopopii  din  Vâradvelence  şi  Crişul  repede.  Bunyitay  46,  47. 

7  Astfel  de  ruşine  nu  s’a  întâmplat  eu  preoţii  români  pe  vremea  calvinilor. 

Afară  de  aceasta,  românii  din  faptul,  cumcă  episcopul  unit 
nu  e  stăpân  pe  oficiul  său,  îşi  temeau  ritul  şi  disciplina  orientală, 
de  amestecul  şi  reformele  bisericii  occidentale.  In  acest  prepus 
se  întăreau  cu  atât  mai  tare,  cu  cât  astfel  de  scădere  o  vedeau 
cu  ochii  lor  la  vecinii  ruteni,  uniţi  tot  sub  astfel  de  condiţiuni; 
aşa,  «că  pre  unele  locuri  aceia  nici  nu  sunt  de  legea  grecească, 
nici  de  legea  cea  popistăşască  ri  Măcar  că  Roma  nici  odată  nu 
a  cerut  dela  cei  ce  se  unesc  cu  dânsa,  decât  unire  în  credinţă; 
cât  priveşte  legea  externă,  tocmai  ea  însăş  a  liberat  de  repetate 
ori,  aspre  porunci  pentru  păstrarea  nealterată  a  ceremonialului 
oriental,  «ut  sint  omnes  catholici  non  autem  romani»,  totuş  adeseori 
mulţi  din  clerul  apusan  au  octroat  înoiri  de  ale  lor  în  biserica 
răsăritului.2  Astfel  de  zelanţi  prisoseau  cu  deosebire  în  ierarhia 
latino-ungară.  Pe  timpul  domnitorilor  din  casa  de  Anjou  îşi  fă¬ 
ceau  chiar  de  cap.  De  groaza  lor  mulţi  români  şi-au  părăsit  că¬ 
minul,  căutând  alt  adăpost.  Tot  astfel  urmau  şi  sub  regii  Sigis- 
mund  şi  Matia  cel  drept,  ai  cărui  ascendenţi  erau  de  legea  ori¬ 
entală.  Un  adict  al  lui  Matia,  vestitul  erou,  călugărul  loan  Că- 
pistrano,  punea  chiar  obezi  pe  vlădicii  schizmatici,  şi  în  starea 
aceasta  îi  instrua  şi  convertia.  Sămânţa  acestor  latinizanţi  nu  a 
petit  încă  pe  timpul  când  s’a  încheiat  unirea  românilor  din  Ar¬ 
deal  şi  Bihor.*  Puternicii  ierarhi  latini  din  Oradea  şi  Belgrad 
au  aşteptat  « unitate »  hierarhică  şi  nu  numai  o  simplă  omodoxie 
incoloră.  Aceasta  ei  o  şi  mărturisesc  *  fără  încunjur,  zicând  «non 
tantum  unionem  sed  etiam  unitatem»  pe  când  loan  Szabados, 
arhidiaconul  catedralei  din  Munkâcs,  nu  se  sfieşte  a  o  spune 
verde,  în  faţa  stăpânului  său,  episcopul  de  Agria,  la  1769,  că 
«nu  de  aceea  ne-am  unit,  ca  să  va  fim  supuşi»,  (non  ideo  facti 
sumus  uniţi,  ut  simus  subditi). 

La  descurajarea  Românilor  uniţi,  din  părţile  Bihorului,  de 
sigur,  nu  puţin  va  fi  contribuit,  şi  soartea  tragică  a  episcopului 
martir  Klein,  carele  trăia  în  surghiun  la  Roma  şi  tocmai  pe 
vremea  aceasta  apoi  fu  mazilit.  Poate  nu  va  fi  fost  necunoscut 


’  Cipar  168—169. 

3  S.  Clain  la  Cipar,  acte  95 — 96.  Bunyitay  77  83. 

8  Bunyitay  47.  Cipar  1.  c.  167. 

4  Bunyitay  82  apoi  şi  notele  2  şi  3  acolo,  pe  baza  arhivei  capitului  latin  orâdan, 
Nrii  45,  32. 

înaintea  cierului  român  bihorean  nici  încercările  unora  de  a  pune 
în  vr’o  două  rânduri  românilor  uniţi  din  Ardeal  episcop  de  na¬ 
ştere  şi  rit  străin.  Probabil  la  împrejurările  acestea  să  rapoartă 
cuvintele  circularei  carloviţene  amintită:  că  veţi  fi  nemţi. 

La  strălucirea  vizitei  canonice  din  periferie,  Sinesie  îi  pune 
drept  coroană  prin  aceea,  că  în  centru,  în  Vâradvelence,  la  29  Mai 
1 753, 1  cu  ne  mai  pomenită  pompă  şi  asistat  de  un  cler  ales 
şi  numeros  liturghisează  —  fără  de  veste  —  şi  hirotoneşte  mai 
mulţi  preoţi. 

Cu  vizitaţiunea  canonică  a  lui  Sinesie  nu  sa  putut  împăca 
de  fel  puternicul  episcop  catolic  al  Orăzii.  Deşi  din  acest  incident 
60  preoţi  uniţi  s’au  lăpădat  de  unire,  iară  23  cari  au  mărturisit-o, 
fură  izgoniţi2  din  parohii  prin  poporul  fanatizat  de  sârbi  şi  sâr- 
botei,3  totuş  nici  ierarhia  sârbească  nu  s’a  aflat  mulţămită. 

Astfel  «din4  ambele  părţi  se  făcură  căiri  la  tronul  regesc. 
Episcopul  latin  se  plânse,  că  vizitaţiunea  făcută  din  partea  epi¬ 
scopului  aradan  este  prejudiţioasă  drepturilor  sale  diecezane  şi 
stricăcioasă  mântuirei  sufletelor  lui  concrezute;  pentru  aceea  im¬ 
ploră  protecţiunea  regească  spre  înfrânarea  temerităţii  episcopului 
schizmatic.  Acesta  din  contră  îşi  aroagă  lui  dreptul  de  vizitaţiune, 
zicând,  că  poporul  fiind  aderent  ritului  oriental,  se  ţine  de  acea 
biserică;  pentru  aceea  cerea,  să  nu  fie  împiedecat  întru  exerci¬ 
tarea  dreptului  său.» 

Turburările  religionare  luaseră  proporţii  înfricoşate.  Ambele 
părţi  au  degenerat  la  fapte  de  violenţă.  Poporul  nu  numai  ridica 
cu  forţa  pe  preoţi,  dar  le  devasta  şi  avutul,  le  smulgea  bărbile 
şi  îi  bătea  până  la  sânge.  In  astfel  de  situaţie  comitatul  Biho- 

1  Şematismul  citat  pag.  19,  20;  fiunyitay  63  nota  4. 

*  Bunyitay  64 — 65  vezi  şi  nota. 

s  Pe  aceşti  23  preoţi  alungaţi  îi  ehiamâ:  1.  Petru  ditt  Sărsig,  Sărszeg.  2.  Ştefan 
din  Kislăz.  3.  Zaharie,  Csanâlos.  4.  Demetriu,  Fegernic,  Fegyvernek.  5.  Nicolae,  Toth- 
faltt.  6.  Gâvrilâ,  Nadariu,  Nadâny  Telek.  7.  Petru,  Derna.  8.  loan,  Kirâly.  9.  Mihaitt, 
Cosa.  10.  Alexandru,  Ciutelecu,  Csehteleki  11.  Timotei,  Almaszeg.  12.  Teodor,  Szel- 
taiia.  13.  Simion,  Szunyogd.  14.  Nicolae,  Genyete.  15.  George,  Monospetri.  16.  Nicolae, 
Abrany.  17.  Nicolae,  Fancsika.  18.  Petru,  Piskolt.  19.  loan,  Baromlak.  20.  Gierasmus, 
Szeplaka.  21.  Gâvrilă,  Sz.-Lazar.  22.  llie,  Pattor.  23.  losif,  Brătka.  Aceştia  căpătau  unul 
fiecare  30  îl.  la  an,  ajutor  dela  episcopul  latin  de  Oradea,  Forgâch;  toţi  690  fl. 

4  Sunt  cuvintele  lui  Adam  baron  Patachich,  urmaşul  lui  Forgâch  la  1759.  Pata- 
chich  a  descris  istoricul  frământărilor  din  vorbă,  însă  e  pătimaş  şi  mane.  Ardelean  28 
Şi  urmat. 

rului  îşi  făcea  numai  datorinţa  sa,  când  păşi  la  mijloc  cu  repre¬ 
salii.  Mihai  Beothy,  primul  vicecomite  dă  ordin  la  24  plăeşi  că¬ 
lăreţi,  să  scoată  afară  din  Văradvelence  pe  episcopul  Aradului. 
Ordinul  însă  la  insistinţa  lui  Mihai  Baranyi  fu  îngrabă  revocat. 
Alţi  corifei,  între  cari  şi  faimosul  Gavrilă  Dringo,  umplură  tem¬ 
niţele.  In  curând  însă  1 *  i-a  scos  din  închisoare  nişte  pârgari  din 
Szalonta.  Aceşti  voinici  erau  de  legea  calvină  şi  veniseră  călare. 
Erau  ca  300.  Ca  totdeauna  şi  în  tot  locul,  când  erau  frecări  re¬ 
ligioase,  între  români,  catolicii  prindeau  parte  uniţilor,  iară  pro¬ 
testanţii  săreau  în  ajutorul  neuniţilor. 

Comisiunea  aulică  din  anii  1754 — 1757,  pe  lângă  domolirea 
tulburărilor  religionare,  s’a  mai  ocupat  şi  cu  jalbele  ce  i  le  îna¬ 
intaseră,  în  mai  multe  rânduri  episcopul,  clerul  şi  poporul  unit, 
contra  încălcărilor  episcopului  şi  clerului  catolic.3  Altcum  şi 
înainte  de  întrunirea  comisiunii  desamintite,  contra  episcopului 
Forgâch  şi  a  clerului  său  s’au  dat  de  repeţite  ori  pâre  grave,  la 
toate  locurile,  până  şi  la  regina,  atât  de  cătră  ortodoxi,  cât  şi 
de  cătră  preoţiinea  unită,  trimiţând  chiar  şi  deputăţii.  Deci  între 
cauzele  pentru  cari  s’a  exmis  comisiunea  aceasta  sunt  a  se  nu¬ 
măra  şi  învinuirile  3  aduse  în  contra  volniciilor  episcopului  Forgâch. 

Din  registrele  comisiunii,  unirea  iasă  mai  moartă.  Dintre 
8,667  familii  de  români,  cu  13,428 4  prunci,  s’au  declarat  unite 
numai  255  familii  cu  431  de  băeţi  şi  fetiţe. 

După  notiţele  lui  Patachich,5  s’au  aflat  1,952  suflete  unite, 
capabile  de  sfintele  taine  şi  823  necapabile. 

Abia  trei 6  sate  au  rămas  întregi  unite,  Poceiu,  Sântandraş 
şi  Leta  mare.  In  alte  opt  sate,  unde  erau  spăiluce  catolice,  şi  unde 
spâilucul  zidise  biserici  unite,  se  mai  aflau  câţiva  uniţi,  ca  de 


1  Bunyitay  63,  70,  71,  76,  62.  Acest  Dringo  se  mai  numia  Giuro  şi  Drongo. 
El  se  ilustrează  cu  aceea,  că  izgonea  preoţii  uniţilor.  Dringoeşti  există  şi  azi  în  Bihor. 
Dringo  era  jude  —  primar  —  juca  rol  pe  la  1739.  Şemaiism  18. 

Deoarece-  Bunyitay  a  scris  pe  temeiul  acielor  de  corespondenţă  oficioasă,  aici  mi 
cităm  actele,  ci  numai  pagina  lui  Bunyitay;  acolo  apoi  se  pot  vedea  în  note  actele, 
izvoarele  şi  literatura  datelor. 

1  Ardelean  30 — 31. 
a  Bunyitay  65. 

4  La  Dr.  Popoviciu  „Uniunea"  Lngoj,  1901,  pag.  228  după  Csaplovici  „Slavonien" 
U  pag.  51,  sunt  pruncii  mai  mulţi  cu  992,  deci  14,420. 

5  Ardelean  29,  30. 

6  Bunyitay  70,  74,  Şemutism  20,  Cipar  1.  c.  167. 

sămânţă.  Acestea  sunt  Haieu  (Hâjo),  Fancsika,  Krainikfalva,  Ur- 
geteg,  Popeşti  (Pappfalva),  Petrani-Vălani,  Kerpenyest,  Câmpul. 

In  zece  sate,  românii  s’au  declarat  de  neutrali  în  faţa  comi- 
siunii.  Adecă  nu  au  ştiut  să  spună,  sau  bine  zis,  nu  au  voit, 
să  arate,  cu  cine  ţin.  Aceşti  drepţmăritori  creştini  iii. erconfes io¬ 
nelii,  au  fost  din :  Kopacsel,  Oşiău  (Ossi),  Bânlaka,  Cordâu  (Kardo), 
Vasad,  Bancsesd,  Dragot  (Draget),  Măgură,  Also-Kimpân  şi 
Scgyestyel. 

Relevăm,  cumcă  după  menţionatul  carnet  al  iui  Patachich,1 
Oşiău,  Cordău  şi  Vaşad,  s’ar  fi  pronunţat  unanim  pentru  unire; 
deci  după  dânsul,  s'ar  fi  declarat  şapte  sate  întregi  şi  nu  numai 
trei,  pe  partea  unirei. 

Conform  buletinului  < departamentului  iliric  ,  al  curiei  impe¬ 
riale  din  Viena,  pe  domeniile  din  jurul  Beiuşului,  s’ar  mai  fi 
mărturisit  în  faţa  «comisiunii  regale  încă  două  sate  ca  unite 
curate.2  Numele  nu  e  pus. 

După  şematismul 3  cunoscut,  nu  zece,  ci  numai  nouă  comu¬ 
nităţi,  s’au  declarat  de  neutrale.  Aci  lipseşte  Segyestyel. 

(Va  urma.)  Gruia. 


PASTORALELE  MITROPOLITULUI  ŞAGUNA. 

IV. 

Forma  lor  externă  încheiere. 

Câtă  vreme  pastoralele  nu  sunt  alcătuiri  strâns  literare,  cât 
mai  vârtos  -  scrisori  de  învăţătură  şi  îndemn,  pe  cari  —  după 
vechiul  obiceiu  apostolesc  —  arhiereii  bisericilor  s’au  îndatinat 
a  le  scrie,  în  răstimpuri,  spre  luminarea  şi  zidirea  sufletească  a 
turmei  lor  cuvântătoare,  s’ar  părea  lucru  de  prisos  a  stărui  mai 
deaproape  şi  la  cercetarea  formei,  a  limbei  şi  a  stilului,  în  care 
se  înfăţişează  povaţa  păstorească. 

Şi  dacă,  cu  toate  acestea,  vorbind  de  pastoralele  mitropoli¬ 
tului  Şaguna,  stăruim  şi  asupra  vestmântului  lor  din  afară,  purcedem 

1  Ardelean  29. 

2  Bunyitay  74,  nota  1. 

2  Pag.  20,  19.  In  acest  Şematism  se  pune  iu  1748  şi  1752  de  episcop  latin  Pata¬ 
chich.  El  urmează  lui  Forgăch  abia  în  1759. 

din  convingerea,  că  pastoralele  lui  Şaguna  şi  din  punctul  acesta 
de  vedere,  prezintă  o  valoare  şi  un  interes,  cu  deosebire  pentru 
cunoaşterea  mai  deaproape  a  personalităţii  lui  de  scriitor  bisericesc, 
cu  toate  însuşirile  şi  lipsurile  ei. 

* 

încât  priveşte  forma  pastoralelor  lui  Şaguna,  ea  se  reduce, 
în  general,  la  cea  moştenită  dela  înainte-mergătorii  săi  în  păstorire, 
începând  cu  Sfinţii  Apostoli  ai  lui  Christos.  E  forma  străveche, 
foarte  frumoasă  şi  foarte  creştinească,  ce  s’a  păstrat  până  în  zilele 
noastre  pentru  scrisul  capetelor  încoronate,  fie  bisericeşti  sau 
lumeşti,  când  acestea  se  îndreaptă  cătră  supuşii  lor. 

Dar,  credincios  vremilor  sale,  mitropolitul  Şaguna  —  pe  lângă 
titulatura  sa  oficială  de  arhiereu,  eare-i  da  dreptul  şi  datorinţa  să 
scrie  pastorale  —  sporeşte  şi  împodobeşte  formula  obicinuită  sau 
canonizată  a  începutului  pastoralelor  cu  toate  atribuţiile  şi  distinc¬ 
ţiile  sale  secundare,  lumeşti,  provenite  nu  din  darul  Duhului  Sfânt, 
ci  din  darul  înălţatului  împărat  sau  al  altor  oameni  pământeni. 

Astfel  că,  începătura  pastoralelor  sale  mai  însemnate,  cu 
deosebire  în  anii  din  urmă,  se  prezintă  în  chipul  următor: 

Andreiu, 

Din  mila  lui  Dumnezeu  Arhiepiscop  şi  Mitropolit  al  Românilor  greco  ■ 
răsâriteni  din  Ardeal  şi  Ungaria,  Consilier  intim  de  Stat,  Cavaler  al 
Ordinului  cesaro- austriac  al  Coroanei  de  fier  Clasa  I,  Comendator  al 
Ordinului  Cesaro-austriac  Leopoldin,  Membru  al  Senatului  Imperial 
pe  vieaţă ,  Preşedinte  şi  membru  fundator  al  Asociaţiunii  Transilvane 
pentru  literatura  română  şi  cultura  poporului  român,  Membru  fundator 
al  Muzeului  Transilvan  de  ţară,  Membru  ordinar  al  Societăţii  pentru 
cunoştinţa  Ţării  Ardealului,  şi  al  celei  dc  Agricultură  din  Bucovina, — 
dar  vouă  tuturor  Românilor  greco-râsăriteni  din  tagma  preoţească  şi 
lumească  din  Ardecd  şi  Ungaria  şi  pace  dela  Dumnezeu  Tatăl  nostru, 
carele  este  în  Ceruri!  ! !  ! 

Credinţa  noastră  însă  este,  că  înşirarea  aceasta  scrupuloasă 
a  tuturor  titlilor  de  distingere  şi  onoare,  nu  este  a  se  atribui 
amorului  propriu,  care  în  sufletul  cel  mare  al  lui  Şaguna  nu  s’a 
putut  sălăşlui,  cât  supunerii  faţă  de  duhul  stăpânitor  al  timpului 


1  Past.  dela  12/24  Decemvrie  1864,  în  care  vesteşte,  că  Majestaiea  Sa  a  încuviinţat 
mitropolia  noastră,  cea  de  mult  dorită. 

său  şi  mai  ales  valorii  morale,  ce-o  dădea  acest  Ierarh  distinc¬ 
ţiilor  primite  dela  împăratul,  în  cari  dânsul  nu  vedea  numai  o 
răsplată  a  vredniciei  sale  personale,  cât  mai  vârtos  o  cinste  şi  un 
semn  de  graţie  preaînaltă  faţă  de  biserica  şi  poporul,  pe  care-1 
păstorea. 

Şi  altcum,  Şaguna  avea  cea  mai  largă  îndreptăţire  sâ-şi  pome¬ 
nească  ordurile  toate,  câtă  vreme  lupta  şi  credinţa,  munca  şi  jertfa 
i-au  împodobit  pieptul  cu  strălucire,  iar  nici  decum  tradarea  sau 
milogirea! 

Voind  să  inzistăm  asupra  iimbei  şi  a  stilului  pastoralelor 
sale,  nu  ne  este  iertat  să  pierdem  din  vedere,  că  în  anii  copilăriei 
sale  Şaguna  n’a  ştiut  româneşte  şi  la  cunoştinţa  limbii  noastre  a 
ajuns  numai  după  vârsta  de  14  ani,  când  a  fost  luat  în  casa 
unchiului  său  Grabowsky  din  Pesta.  Aşadar  Şaguna  a  învăţat 
limba  românească,  ca  pe  o  limbă  cu  desăvârşire  străină,  din 
sârguinţa  sa  privată  şi  mai  ales  din  dragostea,  care  i-o  treziseră, 
faţă  de  poporul  românesc,  scrierile  şi  discuţiile  literare  şi  istorice, 
purtate  de  cărturarii  români  în  saloanele  unchiului  său. 1 

Am  văzut,  cum  mai  târziu,  ajuns  profesor  la  Sârbi,  dragostea 
aceasta  îl  îndeamnă  să  culeagă  cu  osârdie  însemnări  istorice  şi 
canonice  privitoare  la  biserica  Românilor,  a  căror  limbă  o  rostia 
încă  cu  greu  şi  o  scria  cu  greşeli. 

Cum  a  ajuns  aşadar  Şaguna  în  posesiunea  limbii  literare 
româneşti  ? 

Părerea  noastră  este,  că  adevăratul  învăţător  de  româneşte 
al  lui  Şaguna  au  fost  cărţile  bisericeşti ,  cu  slova  lor  veche,  fru¬ 
moasă  şi  înţeleaptă. 

Numai  studierea  şi  petrecerea  îndelungată  în  mijlocul  cărţilor 
sfinte  ne  lămureşte,  cum  Şaguna,  nu  mult  după  venirea  sa  la 
Sibiiu,  vorbeşte  si  scrie  o  românească  relativ  bună. 

La  convingerea  aceasta  ne  îndrumă  şi  pastoralele  sale,  în 
limba  cărora  se  observă  o  adâncă  înrîurire  a  frazei  din  Scriptură . 
Adeseori  Şaguna  întrebuinţează  ziceri  întregi  din  cărţile  biseri¬ 
ceşti  rituale  sau  din  cântările  stichirale  dela  praznicul  respectiv, 
despre  care  însuş  zice,  că  «sunt  aşa  de  pătrunzătoare  la  inimă, 
cât  nu  poate  fi  creştin  atât  de  împietrit,  ca  să  nu  simtă  o  rnân- 


■  Cf.  „Rev.  Teol.“  Nr.  1  p.  30—31. 

găiere  tainică,  ascultându-le».  Deasa  împodobire  a  scrisului  său 
cu  expresii  şi  citate  din  cărţile  bisericeşti  e  încă  o  mărturie  pentru 
îndeletnicirile  sale  literare  şi  pentru  «tăria  lui  în  scripturi." 

Stilul  pastoralelor  lui  Şaguna  l-am  putea  numi  foarte  potrivit: 
stil  părintesc.  E  graiul  acela  bun,  sincer  şi  călduros,  simplu  şi 
curat  al  părintelui,  care-şi  îndreaptă  cuvântul  de  povaţă,  de  mustrare, 
de  bucurie  şi  întristare,  cătră  iubiţii  săi  fii  credincioşi. 

Fără  a  pomeni  aci  de  celelalte  scrieri  ale  sale,  alcătuite  în 
toiul  nenumăratelor  lupte  şi  isprăvuri,  cari  nu  dau  răgaz  pentru 
controla  stilului,  Şaguna  are  chiar  pagini  de  toată  frumseţa. 

Cu  toate  acestea  nu  se  poate  spune,  că  Şaguna  posede 
deplin  limba  literară  a  timpului  său.  Faptul  acesta  însă  mai  bucuros 
i-1  socotim  ca  merit,  decât  ca  scădere.  Cei  cari  cunoaştem  limba 
monstruos  de  literară  a  şcoalei  etimologice-latiniste  din  timpul 
absolutizmului,  simţim  o  vie  bucurie  sufletească,  când  vedem  pe 
mitropolitul  Şaguna  străduindu-se  în  pastoralele  sale,  să  vorbească 
cu  credincioşii  săi  într’o  limbă  uşoară,  simplă  şi  pe  înţelesul  tuturor: 
un  amestec  fericit  al  graiului  bisericesc  cu  cel  poporal.  Adevărat, 
întâlnim  ici-colea  şi  poticniri,  fraze  tâlcite  şi  expresii  vulgare,  dar 
ele  veneau  tot  din  silinţa  lui  de-a  vorbi  la  înţelesul  poporului  şi 
de-a  ocoli  neologismele,  de  cari  bâjbâia  limba  cea  păsărească  a 
învăţaţilor  noştri  de  pe  atunci. 

In  lipsa  unei  tipografii  româneşti,  Şaguna  de  bună  seamă 
îşi  va  fi  tipărit  pastoralele,  la  început,  în  vre-o  tipografie  săsească 
din  Sibiiu.  în  care  anumit  n’ain  putut  constata,  pentrucă  pastoralele 
sale  dintâiu  nu  poartă  firma  nici  unei  tipografii. 

La  6/1 S  Iulie  1848  Şaguna  scrie  o  pastorală  din  Budapesta, 
unde  se  găsia  la  desbaterile  dietei.  Pe  pastorala  aceasta,  dedesubt, 
la  un  colţ  găsim  următoarea  însemnare  cu  litere  cirile,  mărunte: 
«C«  tiparul  lui  Vasilie  Kosma .  > 

Cine  a  fost  acest  Cosma,  după  nume  Român,  unde  şi  ce 
fel  de  tipografie  a  avut,  în  anul  1848,  —  nu-mi  aduc  aminte  să 
fi  cetit  undeva,  deşi  ar  fi  de  interes  să  se  ştie. 

Toate  celelalte  scrisori  pastorale  sau  cerculare,  câte  le-a  trimis 
Şaguna,  sub  timpul  răscoalei  din  48,  cât  a  stat  în  capitala  Ungariei, 
au  fost  tipărite  în  «crăiască  tipografie  a  universităţii  din  Buda. 
Multe  din  acestea  poartă  şi  semnătura  firmei.  Pe  pastorala  deia 

18  Iunie  1848  stă  scris  cu  litere  latineşti  (pastorala  întreagă  e  cu 
cirile):  <  Biulăm  nyomatott  a  magy.  kir.  egy  etern  băuivel».  Iar  pe 
cea  dcla  28  August  1848  scrie:  «în  Buda,  cu  tiparul  Crăiescii 
Tipografii». 

La  27  August  1850  străduinţele  lui  Şaguna  dau  fiinţă  tipo¬ 
grafiei  diecezane  din  Sibiiu.  Cea  dintâi  tipăritură  ieşită  de  sub 
nouâle  teascuri  e  cercularul  episcopului  Şaguna,  în  care  vesteşte 
cu  bucurie  înfiinţarea  şi  punerea  în  lucrare  a  acestei  instituţiuni 
de  mare  folos  cultural. 

începând  cu  anul  acesta  pastoralele  şi  cercularele  sale  apar. 
fireşte,  în  tipografia  diecezană,  cu  toatecă  unele  dintr'ânsele  nu 
poartă  semnarea  firmei. 

Toate  pastoralele  se  tipăreau  la  început  cu  slove  cirilice.  Abia 
la  1862  găsim  un  cercular  tipărit  cu  aşa  numitul  alfabet  ciril, 
alcătuit  parte  din  buchi,  parte  din  litere  latine.  în  acelaş  an,  la 
6  Octomvrie,  Şaguna  scrie  un  cercular,  în  care  îndrumă  pe  toţi 
protopopii,  preoţii,  profesorii  şi  dascălii  tuturor  şcoalelor  româneşti, 
ca  pe  viitor  să  scrie  cu  ortografia  alcătuită  de  <  Comisiunea  filo¬ 
logică»  şi  primită  de  adunarea  generală  a  -Asociaţiunii»,  ţinută 
Ia  Braşo.v  în  17/29  Iulie  1862.  Acesta  este,  în  colecţia  mea,  cel 
dintâi  cercular  al  lui  Şaguna  tipărit  numai  cu  litere  latineşti  şi 
cu  ortografia  etimologică. 

Pastoralele  sau  cercularele,  cari  le  scrie  de  aci  înainte,  apar 
când  cu  slove,  când  cu  litere  străbune,  până  când,  dela  o  vreme, 
cele  cirilice  se  pierd  cu  desăvârşire.  E  foarte  interesant,  că  şi 
frumoasa  pastorala  din  ajunul  Crăciunului  1864,  care  aducea  reîn¬ 
fiinţarea  mitropoliei,  s’a  tipărit  cu  litere  cirile,  deşi  tipărirea  cu 
caractere  străbune  se  începuse  cu  doi  ani. 

Câteva  din  pastorale  poartă  în  frunte  o  frumoasă  icoană, 
înfăţişând  naşterea  sau  învierea  Domnului,  potrivit  praznicului, 
pentru  care  se  scria  pastorala.  Tiparul  în  general  e  frumos,  curat 
şi  foarte  ceteţ. 

iar  cu  acestea  am  fi  ajuns  la  sfârşitul  cercetărilor  noastre 
asupra  pastoralelor  lui  Şaguna.  Am  încercat,  din  schiţarea  cuprin¬ 
sului  şi  a  importanţei  istorice  şi  religioase  a  pastoralelor  sale,  să 
ne  închegăm  înaintea  ochilor  sufleteşti  icoana  de  preot  şi  de  păstor 
a  acestui  mare  Ierarch  românesc. 

Oricât  de  slabe  şi  neajunse  ar  fi  fost  silinţele  noastre,  din 
pastoralele  sale  Şaguna  ne  apare  în  lumina  preotului  bine  pătruns 
de  frumseţa  şi  mărimea  chemării  sale  şi  de  trebuinţele  sufleteşti 
ale  turmei  sale  cuvântătoare;  tare  şi  neclintit  în  credinţă,  adânc 
convins  de  adevărurile  religiunii  şi  ale  cărţilor  sfinte,  Şaguna 
e,  în  acelaş  timp,  arhiereul  luptător  pentru  drepturile  şi  libertăţile 
poporului  său. 

Această  înţelegere  largă  a  chemării  sale,  de  Vlădică  al  unui 
neam  sărac  şi  asuprit,  i-a  împrumutat  tăria  de  luptă  şi  l-a  însu¬ 
fleţit  să-şi  închine  toată  gândirea  şi  toată  lucrarea  în  folosul  nea¬ 
mului,  la  cârmuirea  căruia  se  siinţia  chemat  de  o  voinţă  mai  înaltă. 

în  faţa  acestei  icoane  luminoase,  sfinte  şi  măreţe,  inimile 
noastre  tinereşti  par  a  tângî  după  dânsul,  dorul  nostru  cei  viu 
şi  curat  după  înălţarea  bisericii  şi  a  neamului  pare  că-!  cheamă 
—  să  vină...  Gh.  Tulbure. 


CĂTRĂ  PREOŢIMEA  NOASTRĂ. 

—  O  rugare.  — 

Aceia  dintre  onoraţii  fraţi  preoţi,  sub  ochii  cărora  ajunge 
revista  aceasta,  cetind  cercetările,  semnate  de  mine,  asupra  pa¬ 
storalelor  mitropolitului  Şaguna,  de  bună  seamă  vor  fi  observat, 
că  ele  nu  urmăresc  altă  ţântă,  decât  aceea  de  a  desgropa  de  sub 
vechile  lor  buchi  cirilice  aurul  gândirii  şi  al  simţirii  lui  Şaguna, 
de  a  pune  în  vedere  neadormita  lui  priveghicre  asupra  turmei 
credincioase  cum  şi  bărbăţia  lui  neînfrântă  în  lupta  pentru  drep¬ 
turile  ei.  Am  dorit,  în  chipul  acesta,  să  contribuesc,  după  pu¬ 
tinţă,  la  întregirea  măreţei  Iui  personalităţi  istorice,  scoţând  mai 
ales  la  iveală  calităţile  sale  de  preot  şi  păs  or. 

Notiţele  acestea  le-am  cules  dintr’o  mică  colecţie  a  pastora¬ 
lelor  şi  circularelor  fericitului  Arhipăstor,  în  stăpânirea  căreia  am 
ajuns  cu  mare  greutate,  dar  care  nici  pe  departe  nu  se  poate 
numi  —  completă. 

Acum,  după  ce  cu  numărul  de  faţă  cercetările  mele  se  sfâr¬ 
şesc,  cunoscând  şi  mai  bine  valoarea  istorică  şi  educativă,  care 
zace  în  aceste  pastorale,  de  altă  parte  convins  fiind,  că  şi  cin¬ 
stiţii  fraţi  preoţi  —  chiar  fără  cetirea  acestor  rânduri  —  ştiu  să 

preţuiască  însemnătatea  a  tot  ce  ne-a  rămas  din  peana  marelui 
nostru  mitropolit,  • —  am  luat  hotărîrea  ca,  împreună  cu  dl  pro¬ 
fesor  Dr.  Nicolae  Bălan,  să  retipărim  în  editura  acestei  reviste, 
pastoralele  şi  cele  mai  de  valoare  din  circularele  lui  Şaguna, 

in  broşură  separată. 

Având  însă  în  vedere,  că  colecţiunea  mea  de  pastorale,  cu¬ 
prinde  numai  o  parte  dintrânsele,  apoi  că  aceste  alcătuiri  ale  lui 
Şaguna,  deşi  se  tipăreau  în  sute  de  exemplare,  astăzi  se  găsesc 
aşa  de  anevoie,  încât  nici  în  arhiva  Consistorului  nostru  din 
Sibiiu  nu  se  mai  întâlnesc,  —  am  aflat  de  bine  să  mă  îndrept 
şi  cătră  fraţii  preoţi,  cetitori  sau  neeetitori  ai  acestei  reviste,  cu 
rugarea: 

Să-şi  ia  osteneala  fiecare  a  răscoli,  câteva  clipite,  în  arhiva 
sau  biblioteca  sa  parohială  sau  privată,  apoi  a-şi  lua  informa- 
ţiuni  dela  prietini  şi  cunoscuţi  şi  aflând,  din  întâmplare,  undeva 
vre-o  pastorală  sau  circulară  de  Şaguna,  să  binevoiască  a  ne  în¬ 
ştiinţa,  pe  o  carte  poştală,  sau  a-o  trimite,  pe  spesele  noastre, 
fie  în  original,  fie  în  copie,  Ia  adresa  revistei  noastre,  —  pentruca 
in  chipul  acesta  reeditarea  lor  să  fie  cât  se  poate  de  bună  şi 
întreagă. 

Retipărirea  pastoralelor  lui  Şaguna  o  socotim  cu  atât  mai 
necesară  şi  mai  binevenită,  cu  cât  găsim  întrânsele  deoparte 
adevăratul  şi  cel  mai  bun  izvor  de  întărire  sufletească  şi  înălţare 
la  conştiinţa  chemării  noastre  preoţeşti,  iar  de  altă  parte  cel 
mai  nimerit  prinos  al  recunoştinţei  noastre  faţă  de  amintirea  ma¬ 
relui  Ierarh,  cu  prilejul  prăznuirii  celor  100  de  ani  trecuţi  dela 
naşterea  sa,  Ia  care  ne  pregătim  pentru  anul  viitor. 

Consideraţiunile  acestea  îmi  dau  nădejdea,  că  onoraţii  fraţi 
în  Christos  şi  toţi,  cei  cari  vor  ceti  aceste  şire,  vor  întâmpina 
rugarea  noastră  cu  cuvenita  bunăvoinţă  şi  nu  vor  întârzia  a  ne 
sprijini  în  străduinţa  de  a  săvârşi  un  lucru  bun  şi  nouă  tuturora 
de  folos.  Gh.  Tulbure. 


Orgoliul  întunecă  judecata  dreaptă  a  lucrurilor;  iar  de  aci  până  la 
sinamâgire  puţin  lipseşte.  DUHOVNICUL. 

HIROTONIA  CA  PEDECĂ  PENTRU  CĂSĂTORIE. 

0  chestiune  de  drept  canonic  tratată  în  limba  sârbească  de  Prea  -Sfinţia  5a  episcopul  Dalmaţiei 

Dr.  Nicodim  Milaş. 


De  o  persoană  cu  autoritate  din  străinătate  am  {ost  rugat  astă-primăvară, 
să-i  comunic  părerea  mea  despre  două  chestiuni  din  dreptul  canonic  al 
bisericii  ortodoxe:  întâi,  despre  orânduirea  canonului  12  al  sinodului 
trulan,  că  episcopul  nu  are  voie  să  fie  însurat  şi,  a  doua,  despre  orân¬ 
duirea  canonului  6,  al  accluiaş  sinod,  că  preoţilor  văduvi  nu  li  se  permite 
a  doua  căsătorie,  fiind  hirotonia  o  pedecă  pentru  căsătorie.  Ambele  chestiuni 
fiind  foarte  însemnate,  cu  deosebire  când  se 'iau  în  considerare  vederile 
de  astăzi  despre  biserică  şi  cler.  am  aflat  că  merită  a  fi  studiate  mai 
intensiv  şi  astfel  am  satisfăcut  cererii. 

Să-l  îndrept  Ia  cărţile  mele:  «Dreptul  bisericesc  ortodox»  sau  «Pra¬ 
vilele  cu  explicări»,  în  cari  se  vorbeşte  despre  orânduirile  amintite,  nu  am 
putut,  pentrucă  în  acele  cărţi,  conform  scopului  practic  ce-1  au,  să  espune 
numai  dreptul  pozitiv  al  bisericii,  fără  a  face  apreciarea  meritorică  a  respec¬ 
tivelor  orânduiri.  O  astfel  de  apreţiare  este  însă  de  lipsă,  pentrucă  să  se 
vadă  obârşia  acelor  orândueli  şi  ca  să  se  poată  judeca  o  eventuală  modi¬ 
ficare  a  lor.  în  scopul  acesta  am  scris  două  monografii  deosebite,  pentru 
fiecare  chestiune  câte  una  şi  le-am  trimis  unde  trebuia. 

Dintre  monografiile  aceste  public  pe  aceea,  care  tractează  despre 
hirotonie  ca  pedecă  pentru  căsătorie,  fiind  aceasta  o  întrebare  de  actua¬ 
litate  şi  pentru  clerul  sârbesc,  o  întrebare,  care  de  multcori  dă  prilej  ia 
discuţiuni  pătimaşe,  chiar  şi  în  public. 

Ceeace  s’a  spus  în  lucrarea  aceasta,  poate  servi  autorităţilor  biseri¬ 
ceşti,  dacă  ar  voî  —  fie  acum,  fie  mai  târziu,  când  vor  trebui  —  să  se 
ocupe  cu  chestiunea  căsătoriei  clerului  văduv.  Dar  poate  servi  şi  autori¬ 
tăţilor  politice  în  acele  state,  unde  legile  despre  căsătorie  au  un  caracter 
confesional,  când  ar  fi  să-şi  reformeze  legile  privitoare  la  pedecile  căsă¬ 
toriei,  cari  legi  şi  de  altfel  sunt  destul  de  defectuoase. 

In  această  lucrare  sc  spune: 

I.  Care  e  învăţătura  sf.  Scripturi  despre  căsătorie  în  genere  şi,  în 
special,  despre  căsătoria  membrilor  clerului ;  ce  învăţau  în  timpurile  cele 
dintâi  ale  creştinismului  diferitele  secte  şi  ce  scriitorii  bisericeşti  şi  apoi 
care  este  învăţătura  despre  căsătoria  a  doua. 

II.  Ce  fel  de  orânduiri  legislative  a  dat  cu  privire  la  căsătoria  preo¬ 
ţilor  statul  şi  biserica,  începând  cu  veacul  IV ;  când  şi  în  urma  căror  împre¬ 
jurări  s’a  oprit  preoţilor  să  se  însoare  după  hirotonie  şi  ce  greutăţi  a 
întâmpinat  executarea  acestei  oprelişti. 

III.  Dacă  se  poate  sau  nu  se  poate  permite,  conform  doctrinei  drep¬ 
tului  canonic,  să  fie  ştearsă  sau  modificată  această  oprelişte. 

JV.  In  caz  că  se  poate  permite,  cum  s’ar  putea  executa  aceasta. 

Chestiunea,  care  se  tractează  în  această  lucrare  nu  e  nouă  în  biserica 
ortodoxă.  Ea  a  format  obiect  dc  preocupaţiune  încă  la  sfârşitul  veacului  al 
XVIII  în  biserica  rusească;  în  biserica  grecească  în  anii  cei  dintâi  ai 
veacului  XIX,  —  dar  nu  s’a  rezolvat,  pentrucă  encratizmul  de  odinioară 
într’o  formă  mai  mult  sau  mai  puţin  schimbată  e  încă  şi  astăzi  dătător  de  ton. 

De  mult  e  introdusă  în  biserica  creştină  rânduiala,  că  nimenea  care 
a  fost  hirotonit  pentru  starea  preoţească  nu  are  voie  să  se  mai  însoare, 
astfel  deci  hirotonia  e  o  pedecă  legală  a  căsătoriei. 

Această  rânduiala  există  şi  astăzi  în  biserica  ortodoxă  şi  în  cea  rom. 
catolică,  se  înţelege  că  pe  lângă  respectivele  deosebiri  dintre  aceste  biserici. 
In  special  cum  e  în  biserica  ortodoxă  se  va  spune  mai  jos. 

In  biserica  romano-catolică  e  prevăzut  în  lege,  că  1)  în  starea  preo¬ 
ţească  se  primesc  numai  cei  necăsătoriţi  sau  cei  râmaşi  văduvi  după  căsă¬ 
toria  primă,  2)  căsătoriţii  se  primesc  sub  condiţia,  că  şi  femeia  se  învoieşte 
la  aceasta  şi  depune  votul  virginităţii  pentru  vieaţa  întreagă,  3)  căsătoria 
după  hirotonie  e  oprită  pentru  ipodiacon,  iar  acela,  care  calcă  această 
oprelişte,  trebue  să  se  supună  pedepsei  dictate  de  canoane.  Aşadară  celibat 
în  înţelesul  adevărat. 1 

La  protestanţi,  când  s’au  despărţit  de  biserica  rom.  cat.,  s’a  rânduit 
aceasta  altfel.  La  ei  hirotonia  are  însemnarea  ei  proprie,  carea  e  esenţial 
deosebită  de  însemnarea  hirotononiei  în  biserica  ortodoxă  şi  cea  catolică. 


1  Gotic.  Tridentini  sess.  XXIV  (11  Nov.  1563)  can.  9  de  sacram.  matrimonii:  „Si 
qnis  dixerit,  clericos  in  sacris  ordinibus  constiUitos,  vel  regulares  castitatem  solemniter 
professos,  posse  matrimonium  contrahere,  contractumque  validum  esse  non  obstanie 
lege  ecclesiastica  vel  voto;  el  oppositum  nil  alind  esse  quam  damnare  matrimonium, 
posseque  oranes  contrahere  matrimonium,  qui  non  senliunt  se  castifatis,  etiam  si  eatn 
noverint,  habere  donum:  anathema  sit,  quum  Dens  id  recte  petentibus  non  deneget,  nec 
patiatur  nos  stipra  id,  quod  possumus  tentari".  Can.  10:  „Si  qnis  dixerit,  statiim  con- 
ji'.galem  ante  ponendum  esse  statui  virginitatis  vel  coelibatus,  et  non  esse  melius  ac 
beatitis  mânere  in  virginitate,  aut  coelibatu  quam  jungi  matrimonio:  anathema  sit“.  (Ed. 
Lipsiae  1839  col.  71).  Despre  celibat  vezi  Thomassini  Vetus  et  nova  ecclesiae  disciplina 
(Neap.  1770-  1772).  P.  1  lib.  2  cap  60  -  66.  A.  de  Roskovăny  Coelibatus  et  breviarium, 
duo  gravissima  clericorum  officia.  Pest,  1861  tom,  4,  O  frumoasă  şi  completă  reprivire 
istorică  asupra  celibatului  şe  află  la  Dr.  P.  Hinschius:  System  des  kath.  Kirchenrechts 
(Berlin,  1869)  1,  144 — 163,  unde  între  altele  se  vorbeşte  despre  împotrivirea  cea  mare 
a  preoţim»  contra  celibatului  în  decursul  tuturor  veacurilor  în  sinul  bisericii  catolice, 
aşa  că  pe  timpul  revoluţiunii  franceze  erau  mulţi  preoţi  catolici  însuraţi,  ba  chiar  şi 
episcopi;  iar  în  August  anul  1832  a  fost  silit  papa  Grigoriu  XVI  să  dee  o  enciclică 
pentru  apărarea  celibatului,  iar  Roskovăny  în  lucrarea  sus  amintită  (III,  452)  aminteşte 
enciclica  papei  Piu  IX  din  9  Nov.  1846  în  care  acest  papă  „molimina  adversus  coeli- 
batum  cleri  reprobat  et  damnat",  dovadă  că  nici  acum  nu  a  încetat  împotrivirea  preo- 
iimii  rom.  cat.  faţă  de  celibat.  O  dovedesc  aceasta  şi  diferitele  sitioade  particulare  ale 
timpului  mai  nou,  între  cari  şi  două  din  Austria,  unul  în  Viena  (1858)  sub  prezidenţia 


cardinalului  Rauscher,  iar  al  doilea  în  Marburg  (1883)  sub  prezidenţia  prinţului  episcop 
Stepischny. 

■  v  O  m 

iar  legile  pentru  căsătoria  preoţilor  protestanţi  sunt  întocmai  aceleaşi,  ca 
şi  pentru  ori  care  mirean. 1 

Catolicii  vechi,  cari  s’au  despărţit  în  1870  de  biserica  rom.  catolică, 
au  părăsit  celibatul  preoţilor;  preoţimea  lor  se  poate  căsători. - 

Preoţilor  uniţi,  Roma  le  permite  să  trăiască  în  căsătorie,  dacă  s’au 
însurat  înainte  de  hirotonie ;  după  hirotonie  nu  le  mai  este  permisă  căsă¬ 
toria.  8  In  timpul  mai  nou  a  obligat  Roma  la  celibat  şi  pe  unii  preoţi  uniţi. 4 

Legile  statelor  cari  să  refer  la  căsătorie,  privesc  chestiunea  hiroto¬ 
niei  ca  pedecă  pentru  căsătorie,  întrucât  au  legile  în  respectivele  state  un 
caracter  confesional.  Începând  din  timpul  lui  Iustinian  şi  in  câteva  veacuri 
următoare,  legile  au  avut  un  caracter  confesional  în  toate  statele  Orien¬ 
tului  şi  Apusului.  Din  seci.  XVI  începe  în  Apus  secularizarea  căsătoriei. 
Astăzi,  afară  de  România,  în  toate  statele  ortodoxe  legile  privitoare  la  că¬ 
sătorie  au  un  caracter  confesional,  astfel  că  din  partea  statului  să  priveşte 
hirotonia  ca  pedecă  pentru  căsătorie.  In  Apus  şi-au  păstrat  legile  despre 
căsătorie  acest  caracter  confesional  numai  în  Austria  şi  Spania,6  în  cele- 


1  Confesiunea  din  Augsburg  (de  Abus.  il,  22)  zice,  ci  instituţinnea  divini  a  căsă¬ 
toriei  „nulla  lex  umana  nec  votum  potest  tollere“  apoi  induce  cum  „in  tanta  infamia 
inquinati  coelibatus  audent  adversarii  non  solum  defendere  legem  pontificiam  impio 
et  falso  praetexta  nominis  divini,  sed  etiam  hortari  Cacsarem  et  principes  ne  tollerent 
conjngia  sacerdotum,  ad  ignominiam  et  jnfainiam  imperii  romani"  şi  continuă  în  acelaş 
ton  zicând:  „si  mundities  proprie  opponitur  concupiscenliae,  significaf  munditiem  eordîs, 
hoc  est  mortiiicutam  concupiscentiam,  quia  lex  non  prohibet  conjugium  sed  concu- 
piscentiam,  adulteriurn,  scortationem ;  postremo  si  ita  intelligunt,  coelibatum  munditiem 
esse,  qnod  mereatur  justificationem,  magis  quam  conjugium  maxime  reclamamus".  Disci¬ 
plina  protestanţilor  despre  hirotonire  şi  căsătorie  vezi  Dr.  t.  Friedberg,  Lchrbuch  des 
kath.  u.  evang.  Kirchenrechts.  V.  Auf!.  (Leipzig  1903)  §.  56  şi  138. 

*  Aceasta  au  hotărît-o  catolicii  vechi  la  congresul  lor  naţional-bisericesc  în  1878. 
Vezi  Ac.  L.  Richter  Lehrbnch  des  kath.  u.  evang.  Kirchenrechts,  VIII.  Auflage  (Leipzig 
1886)  §.  116.  An  ni.  24. 

s  Constituţia  papii  Benedict  XIV  din  26  Maiii  1742.  Etsi  pastoralis  ţţ.  7  Nr.  26: 
„Etsi  expetendum  quam  maxime  esset,  ut  Graeci,  qui  sunt  in  sacris  ordinibus  constitnti, 
castitate tn  non*sectis  ac  datini  servarent,  nihil  ominns  ut  coruni  clerici,  subdiaconi  et 
presbyteri  uxores  in  eorum  ministerio  retineant,  dummodo  ante  sacros  ordines  virgines 
non  viduas  neque  corruptas  duxerint,  Romana  non  prohibet  ccclcsia",  Nr.  27:  „si  quis 
subdiacomts,  diaconus  vel  presbyter  post  sacratrt  ordinationem,  uxore  mortna  aliam  duxerit 
vel  si  uxorem  non  habebat,  ducere  praesumpserit  neiium  excommnnicationis  iaiae 
sentenfiae  poena  aliisque  nostvo  et  suecc.ssornm  nostrorum  Romanorum  pontifîcum  arbitrio 
infligetidis,  severissime  punietur,  venim  ctiam  statim  ah  ordine  erit  deponendus  et  ab 
iilegitima  uxore  separandus.  Matrimoniu m  enim  post  recensitos  ordines  contractmn,  nullum 
iritnmque  declaramus".  Benedicti  P.  XIV’  Bullarimn.  Romae  1746.  1,  179. 

4  Hotărîrile  respective  ale  congregaţiei  Propagandei  din  1  April  1890,  13  Iunie  1891 
şi  10  Maiu  1892  vezi  în  Archiv  fiir  kath.  Kirchenrecht.  Bd.  67  S.  475,  Bd,  68  S.  442, 
cf.  Bd.  69  S.  117—120:  Die  Coelibatspfljcht  des  griech.-unirten  KIerus  in  Nordamerica. 

*  Pentru  Austria  §.  63  a  codului  civil:  „Geistliche,  vvelche  schon  hdhere  Weihen 
empfangen,  wie  auch  Ordenspersonen  von  beiden  Geschlechter,  vvelche  feierliche  Ge- 
liibde  der  Ehelosigkeit  abgelegt  haben,  konnen  keine  giltigen  Ehevertrăge  schliessen". 
Pentru  Spania  art.  83,  4.  al  codului  civil  din  1889. 

laite  state  nu  au  caracter  confesional  şi  hirotonia  nu  se  numără  între  acele 
pedeci  ale  căsătoriei  pe  cari  le  recunoaşte  statul.1 2 

Astfel  stă  astăzi  chestiunea  hirotoniei  ca  pedecă  pentru  căsătorie. 
Desvoltarea  istorică  a  acestei  chestiuni  şi  apreciarea  ei  va  arăta-o  ceeace 
se  va  expune  acum. 

I. 

Episcopul  trebue  să  fie  bărbatul  unei  femei,  bărbat,  care  îşi  conduce 
bine  casa  sa,  care  are  copii  ascultători  cu  toată  modestia;  căci,  dacă  nu-şi 
va  îngriji  de  casa  sa,  cum  va  îngriji  de  biserica  lui  Dumnezeu?  Tot  aşa 
şi  prczbiterii  şi  diaconii.3  Dacă  vre-un  membru  a!  clerului  poate  îi  fără 
de  femeie,  să  fie ;  iar  de  nu  poate  fi,  să  se  însoare,  căci  e  mai  bine  să 
se  însoare,  decât  să  se  aprindă  ;s  nu-i  este  însă  permis  să  iee  de  nevastă 
o  femeie,  care  n’arc  nume  bun  în  societate,4 * 6  poruncă,  care  s’a  dat  deja 
în  Testamentul  vechi. 

Aceasta  e  în  general  tot  ce  spune  sf.  scriptură  despre  căsătoria  mem¬ 
brilor  clerului. 

In  biserica  ortodoxă  zice  legea:  1)  că  episcopiîor  nu  le  este  permis 
să  fie  însuraţi.  2)  că  preoţii  şi  diaconii  pot  trăi  în  căsătorie,  dacă  s’au  în¬ 
surat  înainte  de  hirotonie,  dar  numai  odată  şi  3)  că  nici  preoţii,  nici  dia¬ 
conii,  nici  ipodiaconii  dacă  sunt  căsătoriţi  şi  rămân  văduvi,  nu  au  voie 
să  se  însoare  a  doua  oară. 

Această  lege  a  fost  Introdusă  în  biserica  ortodoxă  prin  legile  biseri¬ 
ceşti  din  anii  cei  din  urmă  ai  veacului  al  Vll-Iea  şi,  precum  se  vede,  ea 
nu  izvoreşte  nemijlocit  din  învăţătura  sf.  Scripturi  despre  căsătoria  mem¬ 
brilor  clerului.  Aceasta  se  poate  explica  numai  prin  ideia  ce  o  aveau  de¬ 
spre  căsătorie  capii  bisericeşti  în  timpurile  cele  dintâiu  ale  creştinizmului, 
iar  mai  târziu  când  au  biruit  în  biserică  principiile  rigoristicc  encratistc  pc 
baza  sfatului  ap.  Petru,  cxplicându-1  unilateral,  că  omul  trebue  să  se  fe¬ 
rească  dc  poftele  trupeşti,  cari  atacă  sufletul. 

După  învăţătura  sf.  Scripturi,  căsătoria  e  un  lucru  măreţ  şi  plăcut  lui 
D-zeu.  învăţătura  testamentului  vcchiu  despre  sfinţenia  căsătoriei  şi  de¬ 
spre  originea  ci  divină,"  a  întărit-o  Isus  Christos0  şi  a  binecuvântat-o,  când 
a  luat  parte  dimpreună  cu  mama  sa  şi  cu  învăţăceii  săi  la  o  nuntă  în 
Oaliteia,  cu  care  ocaziune  a  făcut  prima  din  multele  sale  minuni,7  apoi 
când  a  numit  pe  copii  dărui  lui  D-zeu  şi  moştenitorii  împărăţiei  cerurilor.* 

1  l-rkdberg ,  Kirchenrecht.  S.  409.  Hinschius,  System.  1,  162.  163. 

2  I.  Tim.  3,  2-6. 

s  I.  Cor.  7,  8.  9. 

1  IU.  Moise  21,  7.  8.  14.  15. 

;  I.  Moise  2,  18.  22—24. 

6  Mat.  19,  4.  5. 

7  Ioan  2,  1.  2.  11. 

s  Mat.  19,  13.  15. 

Osândind  pe  cei  desfrânaţi  şi  pe  adulteri,  zice  sfânta  Scriptură,  că  fiecare 
trehue  să  cinstească  căsătoria,1  pentrucă  ea  e  simbolul  legăturii  lui  Chri- 
stos  însuş  cu  biserica3  şi  pentrucă  ea  nu  numai  că  e  un  lucru  nevinovat3, 
ci  în  acelaş  timp  este  şi  o  faptă,  prin  care  se  ajunge  la  mântuire.4 

Această  învăţătură  a  sf.  Scripturi  despre  căsătorie  e  expresiunea  legii 
fireşti,  dela  care  lege  e  păcat  să  sileşti  pe  cineva  să  absteie,  acea  lege 
firească  se  extinde  asupra  tuturor  oamenilor,  fără  sa  eschidă  membrii  cle¬ 
rului,  cari  ca  şi  ceialaiţi  oameni,  sunt  obligaţi  să  o  observe.  Spre  explicare 
să  fie  indus  locul  acela  din  sf.  Scriptură,  unde  se  spune,  că  episcopul 
trebue  să  fie  bărbatul  unei  femei,  tot  ca  preoţii  şi  diaconii.  Aceasta  s’a 
confirmat  şi  în  fapte,  prin  aceea  că  şi  apostolii  lui  Christos  au  fost  aproape 
toţi  însuraţi  şi  au  avut  familiile  lor.6 

Dar  prin  învăţătura  aceasta  despre  sfinţenia  şi  despre  măreţia  căsă¬ 
toriei  nu  se  porunceşte  totodată,  că  fiecare  trebue  neapărat  să  se  căsăto¬ 
rească.  Pentru  aceasta  e  hotărîtoare  în  prima  linie  firea  diferiţilor  oameni 
şi  apoi  voinţa  liberă  a  fiecărui  om.  Aceasta  a  luat-o  în  considerare  şi  sf. 
Scriptură  in  orânduirile  sale  despre  vieaţa  conjugală  a  singuraticilor  oa¬ 
meni.  Când  au  întrebat  pe  Christos  că  ce  părere  are  despre  căsătorie,  a 
accentuat  el,  că  căsătoria  e  o  lege  a  naturii  de  care  toţi  oamenii  sunt  le¬ 
gaţi;  cine  poate  rămânea  însă  neînsurat  şi  poate  trăi  în  fericire,  aceia  face 
bine,  căci  trăieşte  pe  pământ,  ca  şi  când  ar  fi  deja  în  ccr  unde  nu  c 
nici  însurătoare  nici  măritiş0.  Aceasta  insă  nu  se  potriveşte  pentru  fiecare, 
ci  numai  pentru  unii  singuratici,  cărora  li-e  dat  şi  cari  după  firea  şi  voinţa 
lor  liberă  pot  şi  vreau  să  rămână  necăsătoriţi,  petrecând  in  fericire  de 
bună  voie  vieaţa  întreagă.7 

Precum  se  vede,  învăţătura  aceasta  despre  feciorie  nu  stă  de  loc  în 
contrazicere  cu  vieaţa  conjugală,  şi  precum  c  lucru  bun  şi  lăudabil  pentru 
aceia,  cari  sunt  în  stare  sâ  se  dedice  fecioriei  şi  să  stăruiască  în  ea,  tot 
aşa  e  bună  şi  măreaţă  şi  vieaţa  conjugală,  căci  prin  ea  se  împlineşte  o 
lege  a  naturii,  care  a  sfinţit-o  însuş  Dumnezeu  şi  să  realizează  unul  dintre 
scopurile,  pentru  cari  l-a  creat  Dumnezeu  pe  om.  Dar  precum  fiecare  în¬ 
văţătură  bună  o  ştiu  oamenii  şi  au  ştiut  totdeauna  să  o  întortochieze, 
astfel  au  întortochiat  unii  această  învăţătură  despre  virginitate.  Christos 
însă  a  ridicat  prin  o  minune  strălucirea  nuntei  din  Cana  Gaiileii,  a  bine¬ 
cuvântat  pe  copii  şi  i-a  numit  moştenitorii  împărăţiei  cerurilor.  Apostolul 

'  Evrei  13,  4. 

2  Efes.  5,  23-  25.  31.  32. 

3  I.  Cor.  7,  28. 

1  I.  Tim.  2,  15. 

f  Că  apostolul  Petru  a  fost  însurat:  vezi  Mat.  8,  14;  pentru  Filip  Fapt.  ap.  21,  8.  9. 
Iar  că  cea  mai  mare  parte  a  Apostolilor  erau  căsătoriţi:  vezi  ep.  1  cătră  Corinteni  9,  5, 
In  comentând  epistoiei  II  cătră  Corinteni  (11,  2)  Ambrosin  din  Milan  scrie:  „Omnes 
Apostoli,  exceptis  ioaunc  et  Paulo,  uxores  habebant11. 

5  Mat.  22,  24—30. 

Mat,  19.  HI — 12.  Asemenea  1.  Cor.  7,  8,  9. 

Pavel  în  una  şi  aceeaşi  epistolă  a  sa,  cea  dintâi  cătră  Timotei,  în  care 
spune  despre  căsătorie  că  e  un  lucru  nevinovat  şi  de  folos  pentru  mân¬ 
tuire  şi  în  care  arată  cum  trebue  să  fie  căsătoria  membrilor  clerului  — 
aminteşte  şi  aceea  cum  «unii  se  vor  abate  dela  credinţă,  ascultând  spiri¬ 
tele  înşelătoare  şi  învăţăturile  demonilor,  ale  ceiorce  cu  fâţărie  vorbesc 
minciuni,  fiind  înfieraţi  în  a  lor  conştiinţă,  cari  opresc  a  se  însura  ',  apoi 
adauge  în  alt  ioc,  că  să  fie  afurisit  oricine  va  primi  altă  învăţătură  decât 
aceea  care  a  fost  propoveduită  creştinilor  dintru  început.2  O  învăţătură  a 
demonilor  numeşte  aşadară  sfânta  scriptură  acea  învăţătură,  care  nu  per¬ 
mite  căsătoria,  şi  o  astfel  de  învăţătură  pot  propoveduî  numai  mincinoşii 
şi  făţarnicii,  căror  li-e  înfierată  conştiinţa  —  zice  apostolul  Pavel. 

Aceste  spirite  mincinoase,  cari  au  lăţit  asemenea  învăţături  făcând 
mult  rău  creştinilor  şi  împedecând  mult  lăţirea  învăţăturii  curate  creştine, 
au  fost  in  locul  prim  Gnosticii,  cari  ţineau  de  disciplină  morală  funda¬ 
mentală,  că  omul  trebue  să  se  elibereze  cu  totul  de  materie,  care  e  rea 
şi  e  creaţiunea  demiurgului,  de  aceea  trebue  osândită  şi  căsătoria,  prin 
care  se  propagă  materia  şi  că  omul  trebue  să  se  dedice  abstinenţei  totale 
şi  ascefizmuiui.5  Unii  Gnostici  considerau  îndestularea  boldului  sexual  ca 
o  decadenţă  în  materie,  producerea  copiilor  ca  păcat,  iar  căsătoria  ca  un 
lucru  nelegiuit,  inventat  dc  diavolul.1  Asemenea  a  fost  şi  învăţătura  Ma- 
nîcheilor,  cari  s'au  răspândit  pretutindenea,  osândind  căsătoria  şi  soco- 
tindu-o  de  un  lucru  al  diavolului.  Aceşti  învăţători  răi,  permiteau  ca  omul 
în  caz  de  lipsă  să  aibă  legături  sexuale  cu  femeia,  dar  aşa  ca  ea  să  ră¬ 
mână  nefructiferă,  căci  altcum  e  păcat  diavolesc  şi  vrednic  de  afurisenie.6 

Asemenea  învăţăturii  despre  căsătorie  a  Gnosticilor  şi  Manicheilor 
era  şi  învăţătura  unei  secte  din  timpurile  cele  dintâiu  ale  creştinizmuiui, 
ai  cărei  aderenţi  istoria  îi  numeşte  Encratiţi,  iar  învăţătura  lor  encratizm 
dela  cuvântul  grecesc  t'y/.cârHu  (continentia).  înfrânare.  Encratizmul  pre¬ 
dica  ascetizm  în  înţeles  absolut:  abţinerea  dela  carne,  dela  vin  şi  dela 
toată  pofta  trupească,  şi  în  prima  linie  dela  comunicaţia  sexuală,  zicând 
că  diavolul  a  inventat  căsătoria,  ca  să  omoare  sufletul  omului."  La  această 

’  I.  Tim.  4,  1—3. 

a  Gal.  1,  8,  9. 

s  Clemens  Alexandr.,  Stromata  iib.  IU.  cap  5. 

4  Clemens  Alexandr.,  Strom.  III..  6:  Adversum  autem  alteram  genns  haereii- 
cornm,  qui  speciose  per  continentiam  (<Vc  £  /zoareiag)  impie  se  gerant,  tam  in  crea- 
raram,  tam  in  sanctatn  opificeam  qui  est  solas  Dens  Omnipotens.  ei  dicunt  nori  esse 
admittetidum  matrimoninm  et  liberarăm  procreationem,  nec  ia  inundam  csse  inducendos 
aiios  infelices,  nec  supoeditandum  morţi  nutrimenturn . (Ed.  Migne).  Cei  mai  extremi 
dintre  Gnostici  in  privinţa  căsătoriei  şi  naşterii  de  copii  au  fost  Satnrnin  şi  Mareion.  Vezi 
Ironaens  Lngd.,  Contra  haereses.  Iib.  I.  cap.  24  et  27  (Ed.  cit.)  Epiphan.,  haer.  XXIII, 
2.  Theodoret.,  haeret.  tubul.  I.  3.  V,  14  et  ai. 

5  Augustin,  de  haeres.  c.  46.  p.  12.  13.  Contra  Faustum  lib.  XXX.  c,  6.  XXII  c. 
30.  De  moribus  Manich.  lib.  Iî  c.  IS.  Epiphanii  Advers,  haereses,  haer.  46  (sive  66). 

1  Epiphan.,  Adv.  haereses,  haer.  27  (sive  46)  adv.  Encratitas:  „Nuptiarum  anc- 
torem  diabolnm  manifeste  constituunt.“ 

învăţătură  se  rapoartă  —  după  unii  exegeţi  —  acel  ioc  din  epistola  I  a 
lui  Paul  cătră  Timotei,  care  a  fost  citat  mai  sus  şi  care  osândeşte  spiri¬ 
tele  mincinoase,  cari  opresc  căsătoria.  Encratizniu!  în  chestiuni  de  cre¬ 
dinţă  nu  s'a  abătut  dela  ortodoxie,  pentru  aceea  consideră  biserica  pe 
aderenţii  acestei  secte  numai  de  schismatici,  nu  şi  de  eretici,  şi  purcedea 
mai  blând  faţă  de  ei.  Encratizmul  s’a  susţinut  în  biserica  creştină  conto- 
pindu-se  cu  vremea  aproape  de  tot  cu  ascetizmul  creştin.  EI  a  eşit  la 
iveală  în  istoria  bisericii  totdeauna,  când  apoi  părinţii  bisericeşti  au  trebuit 
să-şi  ridice  glasul  împotriva  desfrâului  social ;  influinţa  lui  se  observă  şi 
în  legiie  despre  căsătorie,  atât  în  cele  bisericeşti  cât  şi  în  cele  ale  statului 
din  veacurile  următoare.  Aderenţii  cncratizmului  au  încercat  la  sinodul 
ecumenic  cel  dintâhi  să  introducă  pretutindenea  celibatul  preoţilor,  împo¬ 
triva  căruia  s?a  ridicat  precum  c  cunoscut,  episcopul  Pafnutie  din  Tebaida. 1 

Apologeţii  creştini  s'au  ridicat  cu  toată  puterea  ştiinţii  lor  împotriva 
învăţătorilor  amintiţi,  dar  nici  ei  nu  erau  prea  însufleţiţi  pentru  căsătorie, 
ci  înclinau  mai  mult  spre  feciorie,  pe  cari  o  socoteau  ca  un  dar  extra¬ 
ordinar  ai  lui  D-zeu  şi  de  mijlocul  cel  mai  bun,  ca  omul  să  se  dedice  cu 
totul  lui  Dumnezeu  şi  să  ajungă  astfel  la  mântuirea  cea  vecinică;  cu  toate 
acestea  ei  stimau  pe  ceice  trăiau  cinstit  în  căsătorie.  Cauza  unei  astfel 
de  păreri  a  apologeţilor  vechi  despre  căsătorie  şi  despre  superioritatea 
vieţii  fecioreşti  faţă  de  ea.  trebue  să  o  căutăm  în  vieaţa  socială  a  impe¬ 
riului  roman  de  atunci.  Desfrâul  moral,  care  domnea  pretutindenea,  cu 
deosebire  însă  în  păturile  sociale  mai  înalte,  fără  a  fi  socotit  ca  ceva  ru¬ 
şinatul-;  adulterul,  care  nu  numai  că  nu  se  osândea,  ci  dimpotrivă  se  lăudau 
cu  el  oameni  din  familiile  cele  dintâiu,  despectarea  aproape  desăvârşită 
a  căsătoriei  legiuite,  despcctarc,  care  era  spriginitâ  chiar  de  unele  legi  ale 
statului;  divorţurile,  cari  se  făceau  pentru  fiecare  lucru  bagatel,  —  toate 
acestea  au  trebuit  să  atragă  atenţiunea  părinţilor  şi  învăţătorilor  bisericii, 
şi  să  provoace  din  partea  lor  o  reacţiune  împotriva  unei  astfel  de  des- 
frânări  morale  şi  depravări  sociale.  Reacţiunea  aceasta  a  apologeţilor  cre¬ 
ştini  şi  îndeobşte  a  părinţilor  şi  învăţătorilor  bisericii,  a  devenit  atât  de 
puternică  şi  hntârită,  încât  la  unii  a  trecut  în  extremul  opus,  socotindu-se 
drept  lucru  păcătos  tot  ce  avea  vre-un  raport  cu  împreunarea  sexuală  mo¬ 
rală  la  oameni,  iar  bun  şi  mântuitor  numai  aceeace  era  departe  de  aceasta. 
Climentie ,  episcop  în  Alexandria,  concede  că  căsătoria  e  cinstită,  dar  ime¬ 
diat  observă,  că  e  mult  mai  sfântă  fecioria  (agamia),  care  îi  asigură  omului 
fericirea  eternă.2  Iustin  Martinii  socoteşte3  căsătoria  ca  ceva  ce  este  in 

'  Vezi  despre  aceasta  C.  /.  Hgfrle  Conciliengeschichte,  II.  Aufl.  Freiburg  (B.  1873). 
1,  431 — 435. 

5  Sirom  lib.  111.  cap.  11:  legis  et  Christi  mandatam  de  non  concupiscendo. 

3  Apologia  prima  pro  Christianis  Nr.  13.  Ex  libro  de  resnrreclione  Nr.  3:  „sed  el 
qnne  minime  nb  iniiio  steriies  virginiiatern  colnerunt,  abstinuerunt  a  congressu,  aliae 
vero  a  certo  tenipore:  viros  îtem  alios  cjnidem  ab  initio,  alios  autem  a  certo  tempore 
castimoniam  observatiles  intuemur,  ita  ut  ab  ipsis  dissolvantur  per  cupiditatem  irsitae 
citra  legis  praescriptnm  nuptiae". 

contra  dreptului  şi  a  cărei  origine  este  a  se  căuta  în  imboldul  sexual,  de 
aceea  căsătoria  nu  ar  putea  avea  vre-un  scop  moral.  Astfel  apreciau  că¬ 
sătoria  cei  mai  mulţi  scriitori  străini  din  timpul  acela.  Este  evident,  că 
acei  scriitori,  în  urma  unei  asemenea  concepţii  despre  căsătorie  au  tre¬ 
buit  să  ajungă  la  concluziunea,  că  numai  starea  fecioriei  este  măreaţă  şi 
plăcută  lui  D-zeu  şi  că  în  o  astfel  de  stare  trebue  să -şi  petreacă  vieaţa 
fiecare  creştin,  care  doreşte  într’adevăr  să  servească  lui  D-zeu,  iar  pe  sine 
să  se  mântuiască.  Acestei  învăţături  a  celor  dintâi  scriitori  creştini  i-s’au 
alăturat  cei  mai  mulţi  dintre  învăţătorii  bisericeşti  ai  timpurilor  următoare, 
din  Orient  şi  Apus,  preferând  vieaţa  virginală  faţă  de  cea  conjugală.  Fi¬ 
reşte,  că  ei  nu  au  putut  condamna  căsătoria  şi  vieaţa  conjugală,  rămâ¬ 
nând  credincioşi  doctrinei  sf.  Scripturi,  ci  mai  vârtos  au  lăudat-o  şi  cin¬ 
stit-o;1 *  dar  cu  toate  acestea  accentuau  totdeauna,  că  căsătoria  e  mai  puţin 
plăcută  lui  D-zeu  decât  vieaţa  virginală.3 4  Mai  mult  sau  mai  puţin  şi-au 
însuşit  astfel  de  vederi  despre  superioritatea  vieţii  virginale,  faţă  de  căsă¬ 
torie  şi  bărbaţii  mari  ai  bisericii  cum  a  fost  iu  Orient  de  pildă  Atanasiu 
cel  mare,  Grigoriu  dela  Nissa,  loan  Gură  de  aur  şi  alţii,  în  Apus  Am- 
brosie  din  Milan,  leronim  din  Stridon,  Augustin  din  Hippo  şi  alţii. 

Aceeace  s’a  spus  aici  să  referă  tot  la  căsătoria  întâia.  Din  acestea 
se  poate  înţelege  uşor,  ce  păreri  existau  în  timpul  acela  despre  căsătoria 
a  doua,  adecă  despre  căsătoria  celor  rămaşi  văduvi  după  prima  căsătorie. 

Nicăiri  în  sfânta  Scriptură  nu  se  face  pomenire  de  vre-o  deosebire 
între  căsătoria  primă  şi  a  doua;  nici  nu  se  socotia  ca  nelegiuire,  dacă 
văduva  se  mărita  din  nou,  iar  bărbatul  văduv  se  însura,  pentrucă  legea 
căsătoriei  celei  dintâiu  nu-i  lega  mai  mult.  Nu  numai  atât  se  spune  in  sf. 
Scriptură,3  ci  se  dă  celor  mai  tineri  cari  rămân  văduvi  sfatul,  ca  să  se 
căsătorească  a  doua  oară. 1  Dar  părerile  rigoriste  relative  la  prima  căsătorie 
s’au  înăsprit  şi  mai  mult,  când  era  vorba  despre  a  doua.  Gnosticii  şi  Mani- 
cheii,  a  căror  părere  generală  despre  căsătorie  o  cunoaştem  deja,  îi  soco¬ 
teau  drept  fii  ai  satanei  pe  acei  bărbaţi  şi  pe  acele  femei,  cari  cutezau 
să  se  căsătorească  a  doua  oară.  Acest  rigorizm  I-au  acceptat  şi  unele  secte 
creştine  ca  d.  p.  Novaţianii,  cari  considerau  căsătoria  a  doua  ca  adulter,5 
apoi  încă  înaintea  lor  Montaniştii,  după  părerea  cărora  continuându-se  le¬ 
gătura  spirituală  dintre  bărbat  şi  femeie  şi  după  moartea  unuia  dintre  ei, 
se  continuă  şi  legătura  de  căsătorie,  prin  urmare  ceice  se  căsătorea  a 


1  Lactantius,  Institut,  divin.  lib.VI  c.  23.  Cyrillus  Hierosol.  Cateches.  IV.  §.  23 — 26. 

s  Origenes  horn.  XI  cap.  5  in  Ierem.  Gregorius  Nyssen.  de  virginitate  cap.  4. 
Ambrosius  de  virginitate  ad  Marceli.,  de  virginitate  perpetua  Mariae.  Hieronymus  adv. 
Ioviantim.  Origenes  în  omilia  a  17-a  despre  evangelia  lui  Luca  zice:  „secundae  nuptiac 
nos  de  regno  a  ei  ejiciunt“.  Despre  Origen,  care  singur  s’a  castrat  şi  condamna  peste 
tot  căsătoria:  vezi  Eusebii  hist.  ecel.,  bib.  VI.  cap.  8. 

8  Rom.  7,  3,  I  Cor.  7,  8.  39—40. 

4  I  Tim.  5,  14. 

s  Epiphanii  haer.  39  (s.  49).  Augustini  de  haeresibns  cap.  38. 

douaoarâ  comitea  adulter,  iar  copiii  născuţi  din  căsătoria  a  doua  se  so¬ 
coteau  drept  păgâni  şi  feţi  ai  diavolului.1 2 3 4  Cei  dintâiu,  Novaţianii,  au  fost 
condamnaţi  pentru  învăţătura  aceasta  a  lor  prin  canonul  8  al  sinodului 
prim  ecumenic,  iar  ceiaiaiţi,  Montaniştii,  prin  canonul  8  a!  sinodului  din 
Laodicea. 

Sub  infiuinţa  împrejurărilor  sociale  şi  familiare,  cari  stăpâneau  atunci 
şi  pe  cari  le-am  amintit  deja,  nu  judecau  mult  mai  bine  căsătoria  a  doua 
nici  apologeţii  creştini,  şi  după  ei  nici  alţi  scriitori  cu  trecere  în  biserică. 
Dacă  peste  tot  fecioria  era  pentru  dânşii  mult  mai  superioară  decât  că¬ 
sătoria,  atunci  era  în  ochii  lor  un  semn  de  decadenţă  morală  şi  un  semn 
al  slăbiciunii  de  a  nu-şi  putea  înăbuşi  pornirile  trupeşti.  Clement  Alexan¬ 
drinul  zice  despre  a  doua  căsătorie  că  nu  e  oprită  prin  lege,  dar  adauge 
imediat,  că  cine  se  căsătoreşte  a  doua-oară,  dă  dovadă  că  nu  vrea  să  îm¬ 
plinească  porunca  despre  desăvârşirea  spiritului.-'  Ciril  din  Ierusalim  nu 
iartă  să  fie  dojeniţi  aceia,  cari  se  însoară  a  doua-oară,  dar  adauge  ime¬ 
diat,  că  ar  fi  pentru  ei  mai  bine  să  rămână  văduvi,  căci  prin  aceasta  s’ar 
face  mai  plăcuţi  lui  Dumnezeu.'-  Vasile  cel  mare  a  mers  şi  mai  departe 
şi  dupăce  permite  căsătoria  a  doua  numai  ca  «deac  pentru  desfrânare», 
orândueşte  ca  persoana  care  se  căsătoreşte  a  doua-oară,  să  stee  un  an 
de  zile  sub  epitimie  canonică  şi  să  nu  fie  primită  nici  decum  în  cler. 
Chrisostom  a  scris  două  cărţi  speciale,  în  cari  deşi  nu  condamnă  de-a- 
dreptul  căsătoria  a  doua,  totuş  dojeneşte  pe  aceia,  cari  nu  vreau  să  se 
îndestuleascâ  cu  căsătoria  primă,  ci  vătămând  memoria  soţului  răposat, 
arată  că  nu  sunt  în  stare  să-şi  învingă  poftele  trupeşti.  Cartea  sa  despre 
monandrie  întreagă  e  îndreptată  contra  căsătoriei  a  doua.1 

In  canonul  19  al  sinodului  din  Ancyra.  să  supune  epitemiei,  celce 
caică  votul  fecioriei  şi  epitimia  aceasta  trebue  să  fie  aceeaş,  căreia  i-se  supun 
toţi  aceia,  cari  se  căsătoresc  a  doua-oară,  Din  ce  a  constat  acea  epitemie,  ştim 
din  alte  canoane  date  tot  în  acelaş  timp.  Sinodul  dela  Neo-Caesarea,  care  s’a 
ţinut  îndată  după  cel  dela  Ancyra  (314 — 325),  în  canonul  al  şeptelea  opreşte 
preoţilor  să  primească  la  ospeţe  pe  mirenii,  cari  sunt  a  doua-oară  căsă¬ 
toriţi,  şi  cari,  dacă  totuş  le-a  permis  biserica  să  lege  a  doua  căsătorie, 
trebue  să  se  supună  epitemiei.  Sinodul  din  Laodicaea  în  canonul  cel  dintâi 
vorbeşte  despre  mirenii  a  doua-oară  căsătoriţi  şi  ie  permite  căsătoria 
aceasta,  dar  orândueşte  să  li-se  detragâ  sfânta  cuminecătură  pentru  un 


1  Despre  Montanişti  vezi  F.piphan.,  haer.  38  (s.  48). 

2  Clemens  Alexandr.  Stroni.  III,  12:  „Si  cui  Apostolns  proptei'  intemperentiam 
et  ustionem,  veniam  secundi  eoncedit  matrimonii,  nani  hic  cpioqne  non  peccat  cjuidem 
ex  testamente),  non  est  enim  a  lege  prohibitum,  non  implet  antem  summant,  iilam  vitae 
perfectionem,  quae  agitnr  ex  evangelio".  Cum  judeca  Origen  despre  căsătoria  II,  vezi 
cuvintele  lui  in  notiţa  33. 

3  Cyril.  Hierosol,  Cateches  IV  c.  2b. 

4  Una  poartă  titlul:  „văduvei  tinere",  iar  a  doua:  „despre  monandrie".  Ambele 
scrise  circa  380. 

anumit  timp,  care  trebue  să-l  petreacă  în  post  şi  rugăciune.1 2  Acel  timp 
de  pocăinţă  dura,  după  cum  spune  Vasile  cel  mare  în  canonul  al  pa¬ 
trulea,  un  an  de  zile,  iar  după  alţii,  doi  ani.  Urmarea  nemijlocită  a  tuturor 
acestor  orânduiri  a  fost,  că  s’a  oprit  primirea  în  cler  a  acelora,  cari  s’au 
însurat  de  două-ori.a 

Din  ceeace  s'a  spus  până  aici,  se  vede  lămurit,  ce  fel  de  păreri  do¬ 
minau  între  creştinii  din  timpurile  cele  dintâi  ale  bisericii,  şi  cu  deosebire 
ce  păreri  avea  ierarhia  bisericească  despre  căsătorie  în  genera!  şi  despre 
căsătoria  a  doua  în  special.  Sub  influinţa  astorfel  de  opiniutii  s’au  adus 
acele  legi  bisericeşti  privitoare  la  căsătoria  clericilor,  cari  există  şi  astăzi 
în  biserica  ortodoxă.  (Va  urma.) 

PREDICĂ  ÎN  DUMINECA  A  V-A  A  PĂRESIM1LOR. 

(Despre  smerenie). 

în  numele  Tatălui  şi  al  Fiului  şi  al  Sfântului  Duh. 

„Nu  ştiţi  ce  urîţi . 


„Celce  voeşte  a  fi  mai  mare  între  voi, 
să  fie  vouă  slugă.  Şi  celce  între  voi 
voeşte  să  fie  întâi,  să  fie  tuturor  slugă". 
Mărcii  c.  10  s.  38  şi  43,  44. 


Iubiţilor  Creştini! 

Apropiindu-se  sărbătoarea  cea  mare  a  Paştilor,  pe  carea  poporul  ji¬ 
dovesc,  cu  mare  cinste  o  ţinea  —  ca  şi  astăzi  —  în  fiecare  an  8  zile  dea- 
rândul,  întru  aducerea  aminte  de  scăparea  lui  din  robia  Egipetului,  după 
rânduială  şi  obiceiu  a  plecat  şi  Mântuitoriul  Christos  şi  cu  ucenicii  lui, 
din  Galilea  la  Ierusalim,  la  acea  sărbătoare.  In  drumul  lung  şi  plin  de 
cete,  de  sute  şi  de  mii  de  oameni,  cari  se  strecurau  încet,  încet  înainte. 

la  un  loc  potrivit  —  cum  ne  spune  evangelia  de  astăzi  .  a  chemat  Iisus 

la  o  parte,  din  învălmăşala  cea  mare  a  călătorilor,  pe  cei  doisprezece  uce¬ 
nici  ai  săi  şi  cu  graiu  desluşit  şi  hotărît  le-a  zis:  « fată  ne  suim  în  Ieru¬ 
salim  şi  Fiul  omului  se  va  da  arhiereilor  şi  cărturarilor ,  cari  îl  vor  judeca 
pre  el  spre  moarte ,  şi-l  vot  da  păgânilor,  şi-l  vor  batjocori  pre  el,  şi-l  vor 
bate  pre  el,  şi-l  vor  scuipi  şi-l  vor  omorî  —  şi  a  treia  zi  va  învia». 

Pentru  a  treia  şi  cea  din  urmă  dată  le  spunea  Iisus  acestea  învăţă¬ 
ceilor  săi.  spre  a  nu  se  cutremura  prea  mult,  când  peste  puţin  vor  vedea 
întocmai  împlinite  aceste  cuvinte,  pe  de  o  parte,  —  iar  pe  de  alta,  ca  să 


1  Vezi  explicarea  acestui  canon  în  Pravile  II,  70 — 71. 

2  Can.  ap.  17:  O  bvoi  y  aiunc  avurr'/.a^ciq  litiu  rd  jajnapu....  cu 
âîiarat  t’irai  e  rrioxoiOf,  ţ)  tt QeufvTtooc,  rj  Siâxarnc,  îj  o’/.vig  tov  xtxTctXoyov 
rov  leaecTixov,  Vezi  explicarea  acestui  canon  în  Pravile  1,  74 — 76;  asemenea  şi  ordi- 
naţiunea  sinodului  din  Consfantinopol  sub  patriarhul  Alexe  (1025-  -1043)  în  Sintagma 
canonică  grecească  (ed.  în  Atena  1852—1859  în  6  tomuri)  V,  28, 

ştie;  şi  să  cunoască  pentru  totdeauna,  atât  ei,  cât  şi  tot  neamul  omenesc, 
că  cu  ştirea  şi  de  bună  voie  s’a  dus  ia  patima  şi  moartea  cea  îngrozi¬ 
toare.  Grăite  acestea,  a  pornit  mai  departe  la  drum,  lisus  înainte,  iară  uce¬ 
nicii  în  urmă . 

. Trist  şi  îngândurat,  ca  niciodată  păşia  de  rândul  acesta  bunul 

Învăţător  a!  1  urnii.  în  spre  strălucita  cetate  a  Ierusalimului  şi  jale  grea  şi 
amară  îi  cuprindea  tot  mai  mult  şi  mai  mult  inima.  Ca  aievea  vedea  toate, 
toate  până  întruna,  cele  ce  aveau  să  urmeze  şi  să  se  întâmple  cu  el, 
peste  puţine  zile.  Vedea,  cum  are  să  se  cutremure  în  curând,  întreagă 
puternica  cetate  de  intrarea  lui  în  ea.  Vedea  pe  Fariseii  şi  cărturarii  vi¬ 
cleni,  cum  se  încearcă  a-î  prinde  în  cuvinte  şi  neputându-l,  cum  se  adună 
apoi  şi  se  sfătuesc  într 'ascuns,  că  în  ce  fel  să-l  prindă  şi  ce  vină  de  moarte 
să-i  scornească?  Vedea  pe  luda,  cum  se  tocmeşte  cu  ei,  spre  a-1  vinde; 
prins  şi  legat  se  vedea  apoi  noaptea,  ca  cei  mai  nelegiuit  tâlhar  şi  dus 
înaintea  lui  Arma  şi  Caiafa,  unde  slugitorii  neruşinaţi  îi  dau  palme  şi-l 
scuipă  în  obraz ;  auzia  pe  Petru  cum  se  lapădă  de  el,  de  trei-ori  una 
după  alta  —  iar  acî  ofta  şi  mai  adânc  bunul  lisus,  —  se  vedea  apoi  îna¬ 
intea  lui  Irod  şi  Pilaf,  unde  nemiloşii  soldaţi  il  desbracă  şi-l  bat  cu  bice, 
până  la  sânge;  simţia  cum  i-se  îndeasă  pe  cap  cununa  de  spini  mari  şi 
ascuţiţi,  cari  îi  spintecă  pielea  de  pe  senina  lui  frunte  şi  din  carea  apoi, 
picături  calde  de  sânge  i-se  preling  în  jos  pe  blânda  lui  faţă ;  vedea  şi 
auzia  mulţimea,  carea  cu  câteva  zile  mai  înainte  îi  strigau:  Osana!  cum 
zbiară  din  răsputeri  şi  cu  spume  la  gură.  Răstigneşte-],  răstigneşte-1 ;  în¬ 
cărcat  se  vede  apoi  pe  spate  cu  o  cruce  mare  şi  noduroasă  şi  pornind 
spre  dealul  Golgothei,  in  mijlocul  unui  zgomot  şi  alai,  ce  pare  că  ieşise 
din  încuietoriie  iadului  în  ceasul  acela;  auzia  sunetul  înfundat  al  cioca¬ 
nului,  carele  loveşte  apăsat  şi  cu  putere  în  piroanele  ruginite,  ce-i  străbat 
palmele  şi  picioarele;  auzia  hula  şi  batjocura  ce  i-se  face  şi  suit  sus  pe 

cruce, _ simţia  şi  auzia  cu  un  cuvânt  tot,  tot  ce  i-se  va  face  în  curând, 

până  când  cu  glasul  stâns  şi  liniştit  avea  să  rostească:  săvărşitu-s'a. 


Iară  învăţăceii?  O.  bunii  învăţăcei,  prietini  cinstiţi  şi  însoţitori  ne- 
deslîpiţi  ai  blândului  învăţător,  -  să-i  hulim,  şj  să-i  osândim  oare,  dacă 
ei  nu  erau  trişti  în  acele  clipite;  dimpotrivă  veseli  şi  voioşi  păşiau  în  tă¬ 
cere  în  urma  lui  lisus?  —  Cum  veseli  şi  voioşi?!  Dar  nu  le  spusese 
lisus,  numai  cu  câteva  clipite  mai  înainte,  că  unde  se  duce  şi  ce  are  să 
i-se  întâmple?  —  Ba,  da!  Numai  cât  acele  cuvinte  ei  nu  le-au  cuprins, 
nu  le-au  înţeles,  aşa  precum  sunau,  ci  le-au  socotit  ca  o  pildă,  de  feliul 
căruia  multe  şi  adesc-ori  le-a  mai  spus  învăţătorul  lor.  Altul  era  gândul, 
alta  era  pricina,  carea  îi  făcea  pe  ei  voioşi  în  calea  aceasta.  Ei  ştiau 
adecă,  hotărît  ştiau,  după  câte  văzuse  şi  auzise  până  acum  dela  învăţătorul 
lor,  câ  el  este  Mesia  ce!  adevărat,  iar  despre  acel  Mesia  tot  poporul  ştia 
ca:  va  fi  împărat  mare  şi  puternic,  mai  pe  sus  decât  toţi  împăraţii  pă¬ 
mântului  1!  Iată  dară  de  ce  erau  ei  voioşi,  căci  socoteau,  că  la  paştilc  ace- 

stea  trebue  să  se  împlinească  negreşit  cele  scrise  despre  Mesia,  —  iară 
atunci  ei,  prietinii  cei  mai  de  aproape  ai  lui,  încă  vor  ajunge  cei  dintâi 
in  mărire  pe  lângă  el!?  Cumcă  acesta  era  gândul  lor,  a  dat-o  pe  faţă, 
numai  la  câţiva  paşi,  după  cele  spuse  de  lisus,  fraţii  lacob  şi  loan,  cari 
apropiiridu-se  mai  tare  de  el,  i-au  zis:  « Invăţătoriule ,  voim  ca  ce  vom  cere 
să  ne  faci  nouă ».  Iară  lisus  le-a  zis:  «ce  voiţi  să  vă  fac  vouă?»  Iară  ei 
au  zis  lui :  « dă-ne  nouă ,  ca  să  şedem  unul  de-adreapta  ta  şi  altul  de-a  stânga 
ta,  intru  mărirea  ta».  —  La  auzul  acestor  cuvinte,  cari  îl  treziau  din  gân¬ 
durile  negre  ce-1  munciau,  oprindu-se  în  loc,  cu  blândeţe  şi  cu  milă  li-a 
răspuns  numai  decât  lisus:  «Nu  ştiţi  ce  cereţi /»  Apoi  fără  de  a  le  mai 
desluşi  cu  deamăruntul  şi  încă  odată,  că  unde  se  duce  şi  la  ce  se  du.ce, 
li-a  mai  zis  numai  atâta:  «Putea- veţi  bea  păhăruţ,  carele-l  voia  bea  eu,  şi 
botezul  cu  carele  eu  mă  voiu  boteza ,  a  vă  boteza  ?»  Iară  ei,  tot  cu  gândul 
de  mai  înainte,  că  adecă  în  curând  învăţătorul  lor  —  Mesia  cel  adevărat 
—  se  va  sui  în  scaunul  lui  David,  ajungând  împărat  mare  şi  puternic  şi 
ei  pe  lângă  el  cei  dintâi  diregători,  au  răspuns  în  pripă:  * Putea-vom /» 
La  aceasta  lisus  le-a  răspuns:  « Paharul  cu  adevărat,  care  eu  voiu  bea,  îl 
veţi  bea,  şi  cu  botezul,  cu  care  eu  mă  voiu  boteza,  vă  veţi  boteza,  —  dară 
a  şedea  de-a  dreapta  meu  şi  de-a  stânga  mea,  nu  este  al  meu  a  da,  ci 
celor  ce  s’au  gătit!»  Şi  cum,  a  băgat  de  seamă  îndată,  că  ceilalţi  zece 
s’au  supărat  pe  lacob  şi  loan  pentru  cererea  lor,  chemându-i  pe  toţi  îm¬ 
prejurul  său  li-a  zis:  « Ştiţi  că  ceior  ce  li  se  pare,  că  împărăţesc  neamurile,  le 
stăpânesc  pe  ele,  şi  mai  marii  lor  le  domnesc  pre.  ele,  —  iară  între  voi  nu  va  fi 
aşa ,  ci:  carele  va  vrea  să  fie  mai  mare  între  voi,  să  fie  vouă  slugă,  şi  ceice 
între  voi  voeşte  să  fie  întâi,  să  fie  tuturor  slugă;  că  şi  fiiul  omenesc  nu 
a  venii  ca  să-i  slugească  lui,  ci  ca  să  siugească  el,  şi  să-şi  dee  sufletul 
său  răscumpărare  pentru  mulţi».  După  acestea  au  pornit  mai  departe . 

Uimiţi  şi  privind  lung  unul  la  altul,  după  aceste  cuvinte  ale  învăţăto¬ 
rului,  an  pornit  în  urmă  şi  ucenicii  gândindu-se :  oare  ce  sunt  aceste  cuvinte  ca  : 
slugă  să  fie,  ceice  vrea  să  fie  mai  mare  şi  mai  întâi,  şi  —  smerit  ceice  vrea 
să  se  înalţe,  —  pe  cari  nu  numai  acum,  dar  în  tot  deauna  li  le-a  spus 
Învăţătorul?  Cum?  Tot  blânzi,  tot  supuşi,  tot  smeriţi  până  în  sfârşit!? 

O,  bunilor  ucenici!  Voi  nu  a-ţi  putut  cuprinde  atunci  deodată  nici 
cuvintele:  Iată  ne  suim  în  Ierusalim — *  şi  nici  acelea  ca:  «să  fie  slugă, 
să  fie  smerit  ceice  vrea  să  ajungă  mai  mare»,  —  dar  lea-ţi  înţeles  mai 
târziu,  după  înviere,  după  Fogorîrea  Duhului  sfânt,  lea-ţi  înţeles  şi  le 
a-ţi  urmat  pe  deplin,  ■—  de  aceea  veniţi  astăzi,  veniţi  şi  ne  staţi  şi  nouă 
într'ajutor,  ca  să  le  pricepem  şi  noi  acele  drepte  şi  sfinte  cuvinte,  ale  blân- 
ueţei,  ale  smereniei,  —  veniţi  şi  umbriţi-ne  cu  darul  Duhului  sfânt,  pe 
mi  ie  pentru  a  şti  ce  să  grăesc,  iar  pe  acest  popor  spre  a  putea  să  cu¬ 
prindă  pentru  totdeauna,  ce  este  şi  carea  este  adevărata  smerenie  creşti¬ 
nească,  despre  carea  voesc  să  vorbesc  astăzi  aici!? 

Iară  voi,  iubiţii  mei  creştini,  —  fiţi  cu  luare  aminte! 

* 

împotriva  legii  creştine,  şi  deosebit  împotriva  acelei  învăţături  a  ci, 
carea  îndeamnă  şi  povăţueşte  pe  oameni  la:  blândeţe,  la  smerenie,  la  er- 
tare  şi  la  îndelungă  răbdare  s’au  ridicat  în  totdeauna  şi  se  mai  ridică  şi 
astăzi,  iubiţi  creştini,  mulţi  bârîitori,  mulţi  cârtitori,  zicând  că:  nu  e  bună 
legea,  carea  cere  tot  blândeţe,  tot  smerenie  în  toate,  căci  blândeta  şi  sme¬ 
renia  îl  duce  pe  om  la:  slugărnicie,  la  umilinţă  oarbă,  la  milogire,  la  tâ- 
răire  pe  pământ,  la  căciulire  şi  la  ticăloşie.  Omul  e  om,  făptura  cea  mai 
aleasă  a  lui  Dumnezeu,  zic  ei,  deci  îi  şade  bine  şi  i-se  cuvine  fiecăruia 
a  fi :  mândru  şi  viteaz,  fălos  şi  trufaş,  nu  umilit,  nu  smerit,  ca  să-l  calce 
toţi  în  picioare,  să  rabde  orişice  şi  ierte  toate.  Să  ţină  sus  şi  să  înalţe, 
iar  nu  să  se  smerească,  să  dea  năvală  înainte,  iar  nu  să  se  lase  tot  în 
urmă,  în  scurt  să  ţină  la  vrednicia  lui  de  om,  iar  nu  să  şi-o  nesocotească, 
ori  să  sufere  ca  altul  să  i-o  nesocotească!  ş.  a. 

—  O,  nepricepuţi  şi  zăbavnici  cu  mintea  şi  cu  inima  a  înţelege  bine, 
toate  câte  a  grăit  şi  a  învăţat  lisus,  le  zic  eu  tuturor,  acestora  mari  şi 
mici  bârfitori  ai  legii  lui  sfinte,  iubiţilor  creştini!  Dar  cum?  şi  de  unde? 
au  putut  ei  scoate  acel  înţeles  greşit  al  cuvintelor  lui  drepte?  Unde?  şi 
pe  cine  a  minţit  Christos  vreodată  a  nu  ţinea  seamă  de  vrednicia  lui  de 
om,  de  fiinţă  după  chipul  şi  asemănarea  Iui  Dumnezeu  făcută?  El,  chipul 
şi  pilda  omului  desăvârşit  pe  pământ,  cum  ar  fi  putut  învăţa  pe  oameni 
a  fi  neoameni,  adecă  a-şi  uita  de  marea  lor  vrednicie,  că  sunt  fii  ai  Ta¬ 
tălui  ceresc  şi  a-i  povăţuî,  ca  să  se  facă  fii  ai  slăbiciunei,  ai  Iinguşirei,  ai 
vicleniei  şi  ai  minciunei,  carea  dela  diavolul  este?  -  Cum?  ---  Pentrucă 
a  înfruntat  la  tot  pasul  truFia  şi  mărirea  deşartă,  şi  a  învăţat  pe  oameni  a 
fi:  blânzi  şi  smeriţi?!  Pentru  aceea?  O,  dar  n’au  înţeles,  şi  tiu  înţeleg 
încă  nici  astăzi  toţi,  că  lisus  Christos,  prin  învăţătura  lui  despre  smerenie 
a  voit  să  zică,  cu  alte  cuvinte  aşa:  Voi  trufaşilor,  voi  îngâmfaţilor,  cobo- 
rîţi-vă  din  cărarea  acea  primejdioasă  de  pe  vârfuri,  de  pe  piscuri,  pe  carea 
umblaţi,  căci  nu  veţi  ajunge  la  fericire,  ci  veţi  cădea  în  prăpastie,  şi  ve¬ 
niţi,  iată  pe  calea  aceasta  nouă,  pe  carea  o  deschid  cu  lumini,  veniţi  şi-mi 

urmaţi  mie  căci:  «Eu  sunt  calea _  şi  adevărul !*  Iară  câtrâ  cei  slabi, 

cătră  cei  slugarnici:  voi  obidiţilor,  voi  cari  v'aţi  uitat  că  sunteţi  oameni  şi 
numai  cu  milogirea  şi  cu  linguşirea  vă  târîţi  prin  noroiul  şi  mocirla  lumii 
acesteia,  ridicaţi-vă  şi  scuturaţi-vă,  şi  veniţi  şi  voi  pe  calea  mea  dreaptă 
şi  netedă!  Veniţi  toţi  din  dreapta  şi  din  stânga,  veniţi  şi  urmaţi-mi  mie, 
căci :  «Eu  sunt  calea ....  si  adevărul /»  .... 

j 

Iară  în  cărarea  aceasta  a  mea  să  ştiţi  toţi,  şi  cei  din  dreapta  şi  cei 
din  stânga,  că  porunca  cea  mai  mare  şi  cea  mai  dintâi  este  ca:  să  vă 
iubiţi  unul  pe  altul  şi  vă  ajutaţi  împrumutat.  Să  nu  se  socotească  unul 
mai  mare  ca  celalalt,  căci  toţi  sunteţi  fraţi,  toţi  fiii  unuia  şi  aceluiaş  Pă¬ 
rinte  cefesc! . 


Iată  iubiţilor  creştini  învăţătura  Domnului  Christos;  iată  calea  la 
carea  a  povăţuit  El  pe  oameni!  Iar  din  aceasta  poate  zice  cineva,  că  legea 

iui  sfântă  învaţă  la  milogire,  la  slăbiciune?  Nu,  nici  decât!  Tot  ce  a  în¬ 
ţeles  bunul  lisus  prin  îndemnul  la  smerenie  a  fost  şi  este  atât  că:  fiecare 
om  să  se  cunoască  bine  pe  sine,  iată  adevărul !  Să  afle  şi  să  ştie,  că  e  o 
făptură  mică,  negrăit  de  mică  faţă  de  atotputernicul  ziditor  al  lumii,  deci 
nu  are  să  se  trufească  niciodată  faţă  de  acela.  Să  ştie  şi  să  înţeleagă  apoi, 
că  asemenea  lui  este  fiecare  om  din  lume,  de  acelaş  început  şi  cuacelaş 
sfârşit,  toţi,  toţi  până  într’unul,  deci  nu  are  ce!  mai  învăţat  de  a  se  în¬ 
gâmfa  zicând:  eu  ştiu,  eu  cunosc!  —  ceilalţi  sunt  răi  şi  nepricepuţi;  nici 
cel  bogat  de  a  zice:  eu  am  averi  şi  moşii,  —  ceilalţi  sunt  calici,  cu  cari 
nu  pot  sta  de  vorbă!  ş.  a.  m.  d.  Nu!  Ci  cel  învăţat  să  se  facă  slugă  celui 
mai  puţin  învăţat,  spre  a-l  deştepta  şi  pe  acesta;  cel  mai  bogat  să  ajute* 
pe  cel  mai  lipsit  şi  cel  mai  tare  să-l  ajute  pe  cel  mai  slab,  purtând  sar¬ 
cina  unul  altuia,  cum  zice  apostolul  Pavel,  —  căci  numai  aşa  vom  plini 
legea  lui  Christos.  Nu  este  deci,  nici  un  cuvânt  în  toată  legea  Iui  Chri- 
stos,  carele  să  zică  ca  omul  să  se  milogească,  să  se  desbrace  de  vred¬ 
nicia  lui,  ci  numai  ca  omul,  cu  cumpăna  smereniei,  adecă  a  adevărului 
şi  a  dreptăţii  să  se  judece,  atât  pe  sine,  cât  şi  toţi  ceilalţi  oameni  din 
lume.  Căci  vrednicia  omului  a  numit-o  Domnul  Christos  talant  primit  dela 
stăpânul  cel  ceresc,  pe  carele  de-l  va  nesocoti  vreunul,  de-l  va  îngropa 
în  pământ,  acela  îşi  va  auzi  cuvintele:  slugă  vicleană  şi  leneşă! 

Iată  dară,  cum  avem  să  înţelegem  învăţătura  creştină  despre  sme¬ 
renie,  despre  blândeţe!  Nu  slugarnici,  nu  milogiţi,  ci  cu  fruntea  în  sus, 
aşa  precum  a  şi  făcut  Dumnezeu  pe  om,  dar  întotdeauna  numai  după 
dreptate,  numai  după  adevăr.  Tare  greşesc  deci  toţi  acei,  cari  din  ştiinţă 
ori  din  neştiinţă  se  ridică  a  bârfi  împotriva  legii  creştine,  zicând  că  în¬ 
vaţă  pc  oameni  a  fi  slabi  şi  plecaţi  Ia  pământ!  Căci  dacă  acei  cârtitori, 
nu  şi-au  dat  silinţa  a  cunoaşte  şi  înţelege  cuvintele  lui  Christos  în  toată 
adâncimea  lor,  ar  fi  trebuit  să  cerceteze  numai  vieaţa  şi  faptele  Lui,  din 
cari  încă  prea  luminat  ar  fi  priceput  pe  deplin  învăţătura  Lui  sfântă  şi 
dreaptă.  Penirucă  El  astfel,  precum  a  vorbit  şi  a  învăţat,  a  şi  trăit  şi  a  lu¬ 
crat  în  tot  timpul  cât  a  petrecut  pe  pământ.  Dar,  unde?  —  să  spună 
micii  bârfitori,  —  se  poate  găsi  şi  numai  umbră  de  slăbiciune,  de  umi¬ 
linţă  urîtă  a  lui  Christos?  Sâ-1  urmărim  bunăoară,  chiar  numai  dela  evati- 
geiia  zilei  de  astăzi,  din  care  timp  se  încep  ceasurile  cele  mai  grele  ale 
vieţii  lui  pe  pământ.  A  plecat  cătră  Ierusalim.  Ştia  bine,  pas  de  pas,  ce 
are  să  i-sc  întâmple,  —  dar  întorsu-s’a  înapoi?  Nici  decât!  A  intrat  în 
cetate.  Gândul  fariseilor  şi  cărturarilor  îl  ştia  pe  de-a  întregul,  —  dar  s’a 
înfricoşat  câtuşi  de  puţin  de  gândul  acela  al  lor?  Nu,  ci  cu  curagiul  cel 
mai  mare  li-a  spus  verde  în  faţă  că  sunt:  făţarnici  şi  înşelători,  pui  de 
năpârcă  şi  vipere  —  cum  nimenea  nu  ar  fi  cutezat  pe  lume  să  le  zică. 
A  urmat  apoi  noaptea  aceea  de  durere,  noaptea  cea  mai  neagră  şi  mai 
plină  dv  fărădelege,  din  câte  au  fost  dela  facerea  lumii,  când  bau  prins  în 
grădină,  şi  la  carea  în  totdeauna  ar  trebui  să  se  gândească  toţi,  ceice  cu¬ 
tează  de  a  bârfi  ceva  împotriva  legii  creştine!  Şi?  s’a  ascuns,  s’a  dat 

deoparte  Iisus,  când  a  auzit  ceata  celor  peste  o  mie  de  nemernici,  cari 
înarmaţi  cu  suiiţi  şi  cu  săbii  veniau  asupra  Lui,  unui  om  singur  şi  ne¬ 
armat?  O,  sfântă  şi  cerească  bărbăţie,  dată  ca  pildă  tuturor  celorce  luptă 
pentru  adevăr  şi  dreptate!  —  El  singur  a  eşit  înaintea  lor  întrebâtidu-i 
cu  glas  hotărît:  «Pe  cine  căutaţi?»—  cu  toate  că  bine  ştia  că  numai  pe 
El  îl  caută.  —  Şi  când  cei  veniţi  au  răspuns:  «pe  I isas  Nazarineanul», 
■ —  le-a  zis  lor  îndată:  «Eu  sunt/»  s'au  ruşinat  la  auzul  acestui  răspuns 
hotărît,  ei  înşişi  de  mişelia  lor,  şi  n’au  cutezat  a  pune  mâna  pe  El!  De 
aceea  a  douaoară  i-a  întrebat  tot  aşa,  şi  după  acelaş  răspuns  al  lor,  ca  şi 
întâi  li-a  zis  şi  mai  hotărît :  «  V' am  spus,  că  eu  sunt!»  —  Atunci  s’au  re¬ 
pezit  la  el  ca  să-l  lege,  dar  El  liniştit  li-a  întins  mânile,  cari  lui  nu-i  tre¬ 
murau  de  loc,  dar  ale  celor  ce-1  legau,  le  tremura!  Dus  apoi  înaintea 
lui  Anna  şi  Caiafa,  rugatu-s’a,  milogitu-s’a  cumva  de  iertare  înaintea  lor? 
Nu,  ci  după  întrebările  lor  pline  de  vicleşug,  cu  cea  mai  sfântă  bărbăţie 
li-a  răspuns:  «Eu  am  vorbit  lumei  în  faţă,  eu  totdeauna  am  învăţat  în  bi¬ 
serică  şi  în  sinagogă,  unde  toţi  jidovii  se  adună,  şi  într  ascuns  nu  am 
vorbit  nimic.  Ce  însă  întrebi?  —  întreabă  pe  ceice  au  auzit,  ce  li -am 
vorbit ».  Dar  apoi  înaintea  lui  Irod,  a  acelui  vulpe  vicleană,  cum  Pa  fost 
numit  mai  înainte,  a  tremurat  cumva  bunul  Iisus?  Ori,  când  slăbănogul 
diregător  Pilat,  a  cărui  grijă  nu  era  de  a  face  judecată  dreaptă,  ci  de  a 
auzi  numai  din  gura  neastâmpăraţilor  jidovi  că:  nu  cunosc  alt  împărat 
decât  pe  cesarul,  i-a  zis:  «au  nu  ştii  că  putere  am  să  le  răstignesc  şi  pu¬ 
tere  am  să  te  slobozesc »  -  s’a  rugat  cumva  de  iertare,  cerându-i  ajutorul  ? 
O,  tiu.  Ci  cu  sfântă  linişte  şi  bărbăţie  i-a  răspuns  scurt:  «Nu  ai  avea  nici 
o  putere  asupra  mea  de  nu  ţi-ar  fi  fost  dată  ţie  de  sus».  Apoi  mai  în¬ 
colo,  când  l'au  pornit  spre  Golgotha,  s'a  plâns,  s’a  tânguit  măcar  cu 
un  singur  cuvânt,  că  îl  doare  trupul  bătut  cu  bice,  că  nu  poate  duce 
crucea,  sau  altceva?  Nu,  nu,  nici  un  cuvânt,  nici  o  vorbă  de  cerşire,  de 
rugăminte,  suferind  toate  cu  cea  mai  cerească  bărbăţie  şi  întinzându-şi 
singur  mânile  pe  cruce  şi  liniştit  ţinându-ie,  până  au  bătut  piroanele  în 
ele!  Apoi  pe  cruce?  Cu  răbdare  sfântă  a  suferit  groaznicele  dureri,  mân¬ 
gâind  pe  tâlharul  şi  rugându-se  Tatălui  pentru  ceice  îl  huliau,  —  dar 
pentru  sine  nimic,  nimic  şi  nimănui  cuvânt  de  milă  nu  a  cerşit  de  loc! 

Iată  bunii  mei  creştini  vieaţa  cea  mai  sfântă  şi  mai  curată  a  dumne- 
zeescului  om  Iisus,  în  smerenie  petrecută,  din  început  până  în  sfârşit!  Iată 
pilda  cea  mai  înaltă  de  îngerească  bărbăţie,  care  nu  s’a  trufit  nici  decât, 
dar  care  nici  nu  s'a  milogit  nici  o  clipită!  lată  îndemnul,  iată  povaţa 
pentru  întreg  neamul  omenesc,  spre  a  urma  întotdeauna  pe  cărarea  cea 
frumoasă,  cea  curată  a  smereniei,  adecă  a  adevărului  şi  a  dreptăţii,  pe 
care  Mântuitoriul  Christos  a  croit-o  pe  acest  pământ,  pentrucă  numai  aceasta 
duce  la  adevărata  înălţare  atât  înaintea  oamenilor,  cât  şi  mai  ales  înaintea 
Tatălui  ceresc,  să  înţelegeţi  dar,  odată  pentru  totdeauna  cu  toţii,  ce  însem¬ 
nează  a  fi  smerit?  Căci  nu  e  altceva,  decât;  a  fi  cinstit,  a  fi  de  omenie 
ori  modest  cum  se  mai  zice,  păzind  cu  tărie  cuvintele  adevărului  şi  iu- 

crând  neclintit  faptele  dreptăţii.  Să  pricepeţi  ce  însemnează  cuvântul  Mân- 
tuitoriului,  de  a  fi  slugă  tuturor,  carele  nu  e  altceva,  decât  a  lucra  şi  a  face 
neobosit  binele  şi  pentru  deaproapele  nostru,  învăţându-1  şi  ajutându-1, 
dacă  îl  vedem  mai  puţin  învăţat  şi  mai  slab  ca  noi;  precum  Christos  a 
făcut  cu  ucenicii  lui  şi  cu  toţi  cei  obidiţi  şi  precum  un  tată  bun  face  cu 
copiii  lui,  pentru  cari  ca  o  slugă  aleargă  şi  se  strădueşte  neîncetat,  răbdând 
şi  suferind  toate,  numai  ca  pe  copiii  lui  să-i  vază  îndreptaţi  pe  calea  ade¬ 
vărului  şi  a  dreptăţii.  Lăsaţi  deci  şi  nu  vă  ispitiţi  nici  unul  a  păşi  pe 
calea  ce  duce  la  prăpastie  sigură,  pe  trufaşii  îngâmfaţi,  închipuiţi,  înfumu¬ 
raţi  şi  gălăgioşi,  căci  nu  e  calea  lor,  a  adevărului,  —  precum  tot  aşa  nu 
e  calea  adevărului,  nici  aceea  a  slăbănogilor,  a  slugarnicilor  linguşitori  şi 
vicleni,  fisus  e  calea  şi  adevărul  şi  vieaţa!  Lui  să-i  urmăm  cu  toţii,  ca  el 
să  lucrăm,  ca  el  să  vorbim  întotdeauna  şi  înaintea  ori  şi  cui  fără  teamă, 
fără  frică,  când  ştim  că  adevărul  este  pe  partea  noastră.  Aşa  au  făcut 
sfinţii  Apostoli,  dupâce  i-au  inţeles  bine  cuvintele;  aşa  au  făcut  miile  şi 
sutele  de  mii  de  mucenici,  —  oastea  cea  sfântă  şi  nebiruită  a  lui  Chri¬ 
stos,  —  cari  cu  fruntea  ridicată  şi  cu  bărbăţia  cea  mai  deplină  au  stat 
înaintea  împăraţilor  şi  diregătorilor  lor  păgâni,  grăind  adevărul  şi  nepri¬ 
mind  mila  lor,  când  îi  îmbiau  pentru  a  se  abate  dela  adevăr!  Iubiţi  sme¬ 
renia,  cumpăna  cea  dreaptă  a  vieţii,  cu  care  măsuraţi  întotdeauna  tuturor 
şi  cu  care  cereţi  dela  toţi  a  vi-se  măsura  şi  vouă. 

Bunule  lisuse!  Celace  calea  smereniei,  a  adevărului  şi  a  dreptăţii  ai 
arâtat-o  lumii  şi  pe  care,  pentru  mai  bună  pricepere  a  noastră  tu  singur 
ai  umblat  până  în  sfârşit,  luminează-ne  mintea  şi  întăreşte-ne  inima,  ca  să 
ştim  şi  să  putem  şi  noi,  în  calea  ta,  în  urma  ta  păşi  deapururea,  căci  atunci 
ştim,  după  cuvântul  tău  bunule  ştim,  că  vom  putea  fi  şi  noi  număraţi  între 
aceia,  cărora  mai  dinainte  le  este  gătit  a  sta  deadreapta  şi  de-astânga  ta, 
în  împărăţia  luminei  în  veci  nestânse  şi  a  dreptăţii  de-apururea  stâpâ- 
nitoare.  Amin  !  loan  Teculescu, 

protopop. 


PENTRU  „LUCEAFĂRUL/4. 

Dl  Octavian  Goga  m'a  certat,  în  coloanele  «Luceafărului»  dela  1  Febr.  c. 
pentrucâ  am  scris  nişte  «înfiorătoare  fraze  neperiate»  în  Nr.  22 — 25,  27  şi 
28  a.  c.  ai  «Tribunei»,  ca  răspuns  când  d-sa  condamnase  «Revista  Teolo¬ 
gică»  la  moarte  până  nu  apăruse. 

Nefiind  cauza  a  mea,  personală,  ci  a  «Rev.  Teol.»,  răspunsul  meu 
are  mai  mult  titlu  la  ospitalitate  în  coloanele  acestei  reviste. 

Cum  însă  dl  O.  Goga  şi-a  trecut  de  atunci  convingerile  în  chestiune 
prin  mai  multe  procese  de  «periare» — mai  «înfiorătoare»  decât  «frazele» 
mele  împricinate!  —  aş  fi  tăcut  de  data  asta,  foarte  împăcat  cu  mine  şi 
cu  succesiva  batere  în  retragere  a  d-sale,  dacă  nu  mi-aş  fi  anunţat  deja 
în  «Tribuna»  un  răspuns,  la  adresa  cuvenită,  în  coloanele  acestui  Nr.  din 
«Revista  Teologică». 

Dau  deci  acest  răspuns  mai  mult  din  necesitate  de  formă,  decât 
morală.  Altmintrea  ar  fi  şi  greu  să  discuţi  cu  oamenii,  declaraţi  la  început 
pentru  «chestiuni  principiare»,  cari  mai  apoi  îşi  schimbă  principiile  ori  în 
temeiul  propriei  individualităţi  sufleteşti,  ori  siliţi  de  forţele  externe. 

Şi  tocmai  acesta  e  cazul  revistei  «Luceafărul*,  mai  bine  zis:  al  dlui 
O.  Goga. 

La  15  Decemvrie  a .  tr.  pe  temă  de  «chestiune  principiară»  dl  O  G. 
se  războeşte  nu  numai  cu  revista  noastră  care  nici  nu  apăruse  atunci,  ci  şi  cu 
dogmele  şi  canoanele  bisericii,  voind  să  le  elimineze  din  sfera  culturii 
preotului  român. 

La  1  Februarie  c.  acelaş  critic,  în  coloanele  aceleiaşi  reviste,  nu  mai 
zice  că  preoţimea  noastră  nu  are  trebuinţă  de  o  revistă  de  specialitate, 
ci  ne  dă  lecţii  —  pe  ce  motiv?  —  să  interpretăm  în  «R.  Teol.»  misiunea 
preoţească  «în  înţelesul  ei  istoric*. 

La  1  Martie  c.,  acelaş,  tot  acolo,  anunţă  deja  «lupta  mare.  pentru 
apărarea  legii  străbune»  (oare  nu  exista  «lupta  marc»  şi  la  15  Dec.  a.  tr. 
când  se  atăcau  dogmele  şi  canoanele?)  şi  ne  îndeamnă  să  pregătim  preo¬ 
ţimea  pentru  această  luptă  «într’o  oştire  de  martiri». 

La  15  Martie,  tot  d-sa  declară,  că  nu  este  «nici  decum  împotriva 
unei  serioase  pregătiri  teologice  a  preoţimii». 

Aceasta  e  « consecvenţă »  la  mine,  şi  la  tot  omul  serios?  Şi  apoi  atari 
oameni  să  ne  dăscălească  pe  noi,  în  chestiuni  pe  cari  nu  le  înţeleg?  Dacă 
ar  fi  ca  noi,  cei  dela  «Rev.  Teol.»,  să  ne  revanjăm  în  felul  dlui  O.  G.,  ar 
trebui  să-i  răspundem  prin  a  nu  sta  de  vorbă,  ori  numai  prin  «fraze»  şi 
cvalificative  bombastice  şi  grandomane,  ori  avizându-l  —  în  Ioc  de  a  ne 
dăscăli  —  Ia  datorinţele  sale  de  secretar  literar,  post  ce  nu  congruează  cu 
apucăturile  şi  discuţiile  literare,  ce  Ie  poartă. 

Dar  facă  dl  O.  G.,  pentru  sine,  ce-i  place ;  numai  deie-ne  pace  nouă 
celorce  nu  suntem  avizaţi  nici  la  sfaturile  d-sale,  nici  la  eventualele  expe¬ 
rienţe  —  pe  cari  nu  le  are  —  în  chestiunea  de  a  împăca  trebuinţele  vieţii 
noastre  cu  cartea  teologică. 

Aş  avea  mai  multe  de  zis  la  adresa  moravurilor  «literare»  şi  mane¬ 
vrărilor  «principiare»  ale  «Luceafărului»  dlui  O.  G.  în  chestiunea  ce  se 
agită  între  noi  şi  ei.  Şi  chiar  am  prezentat  redacţiei  «Revistei  Teol.»  un 
răspuns  mai  estins,  în  care  mă  ocupam  de  «dialectica»  criticilor  noştri ;  de 
«autoritatea»  lor  fictivă;  de  supărările  lor  pe  dogme  şi  canoane;  de  dog¬ 
mele  lor  nouă;  de  moralitatea  publicistică  a  «Luceafărului»  de  a  osândi 
la  moarte  o  revistă  ce  nu  văzuse  încă  lumina;  de  tactica  necavalerească 
şi  necuviincioasă  a  «Luceafărului»  în  justificarea  atitudinei  faţă  cu  «Rev. 
Teol.»  şi  cu  cultura  preoţimii  noastre;  de  lipsa  de  consecvenţă  a  dlui 
O.  G.;  de  nedreptăţirea  —  izbitoare  în  referinţe  de  drept  public  —  ce 
o  face  dl  Goga  clerului  bucovinean,  pentru  a  lovi  în  «Rev.  Teol.»  Aveam 
un  cuvânt  şi  pentru  capitularea  principiară  a  dlui  O.  G.  care  declară  în 
aceeaşi  vreme  —  cu  aiere  de  o  nemai  pomenită  aroganţă  —  că  nu-şi 

poate  «lua  îndatorirea  ingrată  de  a  împuşca  cu  tunul  în  vrăbii» ;  vrea  să 
zică  în  noi,  ceice  nu  jurăm  pe  convingerile  d-sale,  cu  totul  abătute  dela 
meritul  obiectiv,  pe  terenul  unui  naţionalism  de  paradă. 

La  dorinţa  redacţiei  însă  abstau  deocamdată  dela  publicarea  acelui 
răspuns,  fie  pentru  baterea  de  până  acum,  a  dlui  O.  G.,  în  retragere,  fie 
pentru  a  nu-i  atinge  susceptibilitatea  firei  de  poet,  ce  ni-a  spus-o  în  «Lu¬ 
ceafărul». 

De  voiu  fi  silit  însă,  voiu  reveni. 

De  astădată  însă,  jaluz  de  sfinţenia  şi  de  istorica  puritate  a  credinţei 
bisericii  mele,  nu  pot  să  reţin  cuvântul  de  răspuns  la  atitudinea  dlui  O. 
O.  în  ale  credinţelor  dogmatice. 

Dânsul,  sufletul  din  ale  căruia  poezii  transpiră  mirosul  de  tămâie,  în 
laudabila  însufleţire  naţională,  pune  monopol  literar  până  şi  pe  raiul  bi¬ 
sericii  sale.  Scrie  adecă  d-sa  astfel :  « . ,  .avem  credinţă  nestrămutată,  că 
numai  scriind  corect  româneşte,  putem  ajunge  în  raiu». 

Săracă  naţie  românească!  Tu  neam  de  analfabeţi  —  mai  în  zilele 
trecute,  când  scria  aşa  dl  G.,  ne  ocărea  o  foaie  străină  din  Pesta,  că  suntem 
neam  de  analfabeţi  —  «chinuiţi  de  străini,  despoiaţi  şi  furaţi  şi  traşi  pe 
sfoară  de  tot  soiul  de  păcătoşi»  (vorbele  dlui  O.  G.),  cum  ţi-se  pune  re¬ 
stricţia  cea  mai  primejdioasă  pe  ultimul  refugiu  de  mângâietoare  nădejde 
a  traiului  tău  amărît,  pe  —  raiu! 

Am  aştepta  dela  dl  Goga,  să  preţuiască  şi  să  respecteze  şi  în  proză 
credinţele  bisericii.  Altmintrelea  ne  sileşte  a  deduce,  că  cele  sfinte  îi  sunt 
bune  numai  pentru  a  da  flori  şi  farmec  de  stil  poetului. 

Altcum,  nu  ca  d-sa  vorbesc  poeţii  şi  bărbaţii  serioşi. 

Schiller,  în  «Wallensteins  Tod»,  zice:  Alles  wanket  wo  der  Glaube 
fehlt»  —  totul  se  clătină  acolo,  unde  lipseşte  credinţa.  Iar  Bismarck,  ma¬ 
rele  politician  şi  bărbat  de  stat,  în  cele  de  pe  urmă  ale  sale,  a  zis:  «Lieber 
Herr!  ich  glaube,  hilf  meinem  Unglauben  und  nimm  mich  auf  in  dein  himm- 
lisches  Reich»  —  iubite  Doamne,  eu  cred,  ajută  necredinţii  mele  şi  mă 
primeşte  în  împărăţia  ta  cea  cerească  (adecă  în  raiu). 

Acest  politician  parcă  ceteşte  din  epistola  sfântului  Pavel  cătră  Fili- 
peni  (III.  20):  «Cetăţenia  noastră  e  în  cer». 

Putemu-i  recomanda,  în  atenţiunea  dlui  O.  G.,  pe  Schiller  şi  Bismarck  ? 
Pe  la  sfinţii  noştri,  ni-e  frică  că  inzădar  l-am  duce! 

Dar  schimbarea  rostului  raiului,  la  dl  O.  G.  e  numai  o  consecvenţă 
a  pervertirei  misiunei  preoţeşti  la  noi. 

Tocmai  dogmele  şi  canoanele  au  fost  sufletul  care  a  susţinut  «atri¬ 
buţiile  istorice»,  în  forma  lor  văzută,  ale  preotului  românesc  din  bătrâni. 
Da,  pentrucă  preoţia  românească  din  trecut  şi-a  avut  misiunea  sa  nu  în 
virtutea  vr’unei  ungeri  naţionale  —  pe  care  trebue  s’o  aibă  în  sufletul  său 

tot  Românul  de  bine  —  ci  în  virtutea  apostolatului  bisericesc  sau  sacra¬ 
mental  primit  prin  hirotonire  cu  emanare  din  dogmele  credinţei  şi  din 
canoanele  bisericii. 

Caracterul  sacramental  al  preoţiei  este  nota  esenţială  sau  fundamen¬ 
tală  a  preoţiei  creştine,  iar  apostolia  naţională  e  numai  o  atribuţie  rela¬ 
tivă  şi  accesorie  a  preotului,  dar  care  din  trecut  s’a  contopit  cu  misiunea 
sacramentală,  cristaiizându-se  astfel  acele  «atribuţii  istorice  dictate  impe¬ 
rios  de  referinţele  trecutului. 

De  aci  provine  îndoita  misiune  a  preotului  român:  una  trebue  s’o 
facă  neapărat,  pe  ceealaltă  nu  e  permis  s’o  neglige.  De  aci  rezultă  şi  tre¬ 
buinţa  culturii  îndoite,  a  celei  preoţeşti  şi  a  celei  româneşti,  în  legătura 
şi  în  sprijinirea  lor  împrumutată. 

Acesta  e  punctul  nostru  de  mânecare,  al  celor  dela  «Revista  Teolo¬ 
gică»,  ori  place  cuiva,  ori  ba.  Cinstim  şi  ne  închinăm  şi  noi  evangeliei 
noastre  naţionale,  şi  tocmai  pentru  aceasta  îi  căutăm  cel  mai  puternic 
sprijin  în  vecinicia  evangeliei  lui  Christos,  -  dar  nu  aştepte  nimeni,  ca 
acelei  evangelii  naţionale  schimbăcioase  după  vremi  şi  patimi  şi  slăbiciuni 
omeneşti,  să-i  subordinăm  evangelia  lui  Christos. 

Cine  ni-o  va  mai  cere  aceasta,  dorind  a  vedea  biserica,  cu  clerul  şi 
instituţiile  sale  sfinte,  angajată  în  serviciul  preocupaţiilor  şi  durerilor  zil¬ 
nice,  fără  a-i  recunoaşte  credinţa  şl  bisericii  noastre  şi  un  rost  pozitiv 
dumnezeesc,  unul  ca  acela  judecat  şi  numai  din  punctul  de  vedere  al  inte¬ 
reselor  pur  naţionale ,  este  tocmai  bun,  nu  de  luat  în  seamă,  ci  de  com¬ 
pătimit. 

Credinţa  şi  biserica  trebue  să  le  privim  —  dle  Goga  —  aşa  cum 
sunt,  după  fiinţa  şi  menirea  lor,  căci  numai  atunci  ne  vor  putea  alina  du¬ 
rerile  şi  ne  vor  mulţămi  trebuinţele  zilelor  de  azi  şi  ale  celor  viitoare. 

Când  un  principe  «negru »  ispitise  asupra  secretului  mărirei  Angliei, 
regina  Victoria  i-a  trimis  o  bibiie,  însoţită  de  cuvintele:  « Cuvântul  lui 
Dumnezeu  este  secretul  mărirei  Angliei». 

Şi  noi  vrem  mărirea  neamului  nostru;  dar  aceasta  nu  o  vedem  asi¬ 
gurată,  nici  măcar  ca  în  adâncul  nădejdii  noastre  optimiste  în  afară  de 
bazele  credinţii  sfinte  şi  ale  dragostei  de  neam. 

Poftească  dl  Goga  şi  deschidă  cartea:  >Geist  der  Zeit»  a  iui  E.  M. 
Arndt  şi  va  afla  scris  acolo  la  adresa  poporului  german:  «Şi  tu,  poporul 
meu!  ai  devenit  rău;  şi  tu  ai  desfrânat  cu  zei  străini.  Să-ţi  spun  ce  te 
poate  mântui?  Nimic  altceva  decât  credinţa  în  Dumnezeu,  credinţa  în  pă¬ 
rinţii  tăi ,  credinţa  în  virtuositatea  germană.  Simţeşte-1  pe  Dumnezeu  iarăş ; 
în  el  simţeşti  tu  cinstea  şi  vrednicia  părinţilor  tăi*. 

Acest  advertisment  e  limpede.  El  indică  şi  punctul  nostru  de  mâne¬ 
care.  Rămână  deci  criticii  noştri  la  o  parte,  şi  nu  discute  lucruri,  pe  cari 
ori  le  pervertesc  din  adins  pentru  puţinătatea  credinţii,  ori  n’au  ajuns  a 
le  înţelege.  Dr.  G.  Ciuhandu. 


DIVERSE 


întrebare:  De  ce  se  sărbcază  Paştile  aşa  de  târziu  în  anul  acesta? 

Răspuns:  Sărbătoarea  sf.  Paşti  la  noi  ortodoxii  va  fi  anul  acesta  în 
22  Aprilie  v.  Mulţi  se  vor  întreba  că  de  ce  cade  sărbătoarea  aceasta  aşa 
târziu  în  anul  acesta,  arătând  o  diferinţă  de  5  săptămâni  faţă  de  sărbarea 
Paştilor  la  occidentali. 

Cauza  acestei  diferinţe  nu  este  a  se  căuta  numai  în  deosebirea  dintre 
călindarul  gregorian  şi  cel  iulian,  căci  atunci  ar  trebui  să  avem  o  diferinţă 
numai  de  13  zile,  iar  nu  de  5  săptămâni.  Cauza  principala  zace  în 
fazele  lunii. 

Ştim,  că  Sinodul  prim  ecumenic  dela  Nicea  (325),  pentru  a  stabili  o 
uniformitate  în  sărbarea  Paştilor  pentru  toate  bisericile  creştine,  a  luat 
hotârîrea,  ca  Paştile  să  se  sărbeze  totdeauna  şi  pretutindenea  în  Dumineca 
primă  după  luna  plină,  care  urmează  ecvinocţiului  de  primăvară. 

Acest  termin  a  fost  fixat  astfel  şi  din  acel  motiv,  pentruca  sărbătoarea 
Paştilor  creştine  să  nu  concadă  cu  Pascha  iudaică,  care  se  sărba  la  14  Nisan, 
termin  care  corăspunde  la  16  Martie  v. ;  iar  ecviriocţiul  de  primăvară  e 
în  21  Martie,  atât  st.  n  cât  şi  st.  v.  Călindarul  gregorian  premerge  celui 
iulian  cu  13  zile,  drept  aceea  ziua  ecvinocţiului  după  călindarul  gregorian 
(21  Martie  n.)  corăspunde  zilei  de  8  Martie  st.  v.  Se  poate  întâmpla  insă 
ca  luna  plină  să  cadă  după  acest  dat  (8  Martie  v.)  şi  înainte  de  21  Martie  v., 
atunci  occidentalii  ţin  sărbătoarea  Paştilor  înainte  de  ziua  ecvinocţiului 
nostru  (21  Martie  v.)  aşa  cum  de  fapt  s’a  întâmplat  anul  acesta,  sărbând 
Paştile  în  18  Martie  v. 

In  cazul  acela,  când  la  21  Martie  v.  e  lună  plină  şi  dacă  21  Martie 
v.  cade  Sâmbăta,  atunci  Dumineca  următoare  cad  Paştile  atât  la  occiden¬ 
tali  cât  şi  la  orientali.  Dacă  21  Martie  v.  şi  luna  plină  se  întâmplă  Du¬ 
mineca.  atunci  în  acea  Duminecă  au  occidentalii  Paştile,  iar  ortodoxii  în 
Dumineca  viitoare. 

In  anul  acesta  lună  plină  avem  după  ecvinocţiu  (după  21  Martie  v.) 
abia  numai  în  15  Aprilie  v.  la  orele  8  şi  5  minute  dimineaţa.  Dacă  15 
Aprilie  v.  ar  fi  căzut  Sâmbăta,  s’ar  fi  putut  sărba  Paştile  în  Dumineca,  imediat 
următoare,  dar  deoarece  15  Aprilie  v.  cade  Dumineca,  trebue  amânată 
sărbătoarea  cu  o  săptămână,  fiindcă  luna  plină  cade  Dumineca  la  orele  8 
şi  15  minute  dimineaţa,  iar  după  tipicul  bisericesc,  învierea  se  face  după 
12  ore  noaptea,  ceeace  ar  fi  înainte  de  ivirea  lunei  pline  şi  în  cazul 
acesta  nu  ar  corăspunde  hotărîrii  sinodului  ecumenic.  Astfel  sărbarea  Pa¬ 
ştilor  amânată  pe  Dumineca  următoare,  corăspunde  datului  de  22  Aprilie  v. 

db. 

MIŞCAREA  LITERARĂ. 

O  carie  nouă.  —  Numărul  restrâns  şi  totodată  pretenţios  al  cărturarilor 
noştri  e  o  adevărată  groază  pentru  autorii  români.  Şi  decum  s’ar  mai 
găsi  câte  unul,  să  scrie  câte  ceva,  nu  îndrăzneşte  de  teamă  să  nu  fie  răs¬ 
plătită  munca  Iui  cărturărească  şi  atât  de  grea  cu  un  simplu  zimbet  ironic. 
Nu  mai  vorbim  de  răsplata  materială,  care  mai  niciodată  n’a  răsplătit 
munca  autorilor  români. 

Sub  impresia  acestor  gânduri  eram  când  am  pus  mâna  pe  volumi¬ 
noasa  carte  de  544  pagini  a  dlui  Dumitru  Stănescu:  «Vieafa  religioasă 
la  Români  şi  infhunţa,  ei  asupra  vieţii  publice ».  Am  spus  numai  decât: 
«iată  o  carte  cu  care  autorul  a  păţit-o»  gândindu-mă  la  frumoasele  pa¬ 
rale  ce  şi-a  cheltuit  cu  tipărirea  ei. 

E  o  carte  în  care  găseşti  grupat  la  un  loc  mult  material  de  istorie 
bisericească  şi  politică  şi  posesorul  ei  e  scutit  de  multeori  să  alerge  la 
tratatele  de  istorie  bisericească  şi  politică. 

Ne  va  ierta  stimatul  autor,  dacă  nu  vom  putea  fi  de  data  asta  mai 
darnici,  nici  în  ceeace  priveşte  răsplata  morală  faţă  de  o  aşa  muncă  tru¬ 
dită  cum  e  cea  depusă  în  amintita  carte.  Nu,  căci  cu  toată  bunăvoinţa  şi 
stima  ce  păstrez  autorului,  nu  pot  primi  cele  scrise  decât  făcând  urmă¬ 
toarele  observări. 

Titlul  mai  întâiu  nu  corespunde  conţinutului.  Căci  influinţa  vieţii  re¬ 
ligioase  asupra  vieţii  publice  a  Românilor,  aşa  cum  e  tratată,  îmbrăţişează 
numai  o  parte  a  vieţii  româneşti:  pe  cea  politică.  E  lăsată  afară  vieaţa 
intelectuală,  cărturărească  a  poporului  român  şi  dacă  se  şi  face  amintire 
ici-colo  de  ea,  e  prea  tangenţială. 

Aşa  în  partea  1  sunt  scoase  mai  mult  la  iveală  hărţuelile  papilor  şi 
ale  regilor  ungureşti,  pentru  a  atrage  pe  Români  la  catolicizai. 

Trebuia  neapărat  să  se  fi  inzistat  asupra  încreştinării  Românilor, 
asupra  continuităţii  lor  pe  aceste  plaiuri,  căci,  sunt  momente  istorice,  cari 
hotăresc  limba,  datinile,  tradiţiile  noastre  —  pe  cari  azi  nu  le-am  înţelege, 
neştiindu-le  originea  lor  romană. 

Manifestarea  vieţii  religioase  din  acel  period  se  oglindeşte  minunat 
în  iniue,  colinde  şi  nu  se  putea  să  lipsească  dintr’un  tratat  ca  cel  de  faţă, 
pentrucă  îşi  au  importanţa  covârşitoare  asupra  începutului  literaturii  noa¬ 
stre  româneşti,  imprimându-i  încă  dela  început  coloritul  ei  religios. 

Acelaş  rol  l-a  jucat  şi  literatura  legendară  bogomilică,  amintită  prea 
pe  scurt  abia  în  câteva  rânduri  în  cartea  dlui  Stănescu. 

in  periodul  II  (1400-  1600)  e  vorba  de  voivodatele  române,  de  seria 
mitropoliţilor,  de  mişcarea  husită,  luterană  şi  de  introducerea  limbei  sla¬ 
vone  în  biserica  română. 

Cât  priveşte  mişcarea  husită  i-se  dă  atenţia  cuvenită  fără  a-i  exagera 
rolul,  cum  s’a  făcut  în  cărţile  unor  autori  de  valoare. 

Şi  aici  nu  putem  trece  cu  vederea  neatenţia  ce  o  dă  dl  Stânescu 
primelor  manuscrise  româneşti,  ce  trebuesc  amintite  curând  după  mişcarea 
husită  {după  1450).  Aceste  manuscrise  au  fost  prototipul  psaltirilor,  din 
care  au  derivat  psaltirea  scheiană,  voroneţîană  şi  a  lui  Coresi;  prototipul 
Tetravanghelului  (cele  4  evang.)  din  care  a  derivat:  cele  patru  evangelii 
ale  lui  Coresi  din  1561  şi  Evangeliarul  lui  Radu  din  Măniceşti,  scris  după 
un  izvod  şi  manuscrisul  descoperit  la  mănăstirea  Ciolanul  în  1888  de  dl 
Erbiceanu. 

Toate  aceste  manuscrise  au  o  deosebită  importanţă  prin  faptul,  că 
prototipul  lor  a  existat  gata  tradus  în  româneşte  cu  mult  mai  nainte  de 
Coresi.  Se  ştie  de  altmintrelea,  că  Coresi  n’a  tradus  cărţile  bisericeşti,  ce 
i-se  pun  în  socoteală.  Rolul  lui  a  fost  mai  mult  de  tipograf.  -  (Ist.  lit. 
bis.  lorga). 

Lipseşte  apoi  întemeierea  primelor  teascuri  din  ţară,  şi  munca  neo¬ 
bosită  ce  a  depus-o  Macarie,  scoţând  de  sub  tipar  la  1508  Liturghierul, 
prima  carte  —  cu  toatecă  e  slavoneşte  —  tipărită  pe  pământ  românesc. 
Trebuia  semnalat  acest  fapt,  ca  o  urmare  a  influinţei  religioase  la  Români, 
căci  activitatea  aceasta  literară  pornită  cu  tiparul,  sub  ochii  Românilor, 
avea  să  servească  de  exemplu,  pentru  începutul  tipăriturilor  româneşti.  . 

Periodul  III  (1600 — 1700)  e  sacrificat  uneltirilor  calvine.  Era  locul 
aici  să  se  amintească  mai  pe  larg  activitatea  lui  Vasile  Lupu,  Matei  Ba- 
sarab  şi  a  mitropoliţilor  din  Transilvania,  ce  ne-au  dat  noul  testament  de 
Belgrad  la  1648. 

Periodul  IV  (1700 — 1800)  atât  de  bogat  în  evenimente  culturale  putea 
fi  tratat  mai  amănunţit.  E  important  mai  mult  pentru  documentele,  ce  se 
publică  acum  pentru  întâia  dată. 

Periodul  V  (1800 — 1906)  se  începe  prea  brusc  cu  starea  decăzută  morală, 
cu  ateizmul.  In  orice  caz  admitem  că  mişcarea  pornită  din  Francia  cu 
Voltaîre,  Rousseau,  a  zguduit  religiozitatea  creştinilor,  nu  însă  pe  a  Româ¬ 
nilor,  să-i  facă  atei.  Nici  Biichner,  Moleschott,  Feuerbach  n’au  nimic  cu 
ateizmul  românesc.  Din  contră  dacă  trebue  să  ne  plângem  de  ceva,  e 
tocmai  faptul,  că  în  timpul  acesta  —  nu  vorbim  de  patrioţii  ce-şi  petrec 
vieaţa  în  ţări  străine  —  Românii  erau  sub  impresia  unui  exces  de  religio- 
sitate  dus  până  la  bigotizm.  Despre  rolul  mitropoliţilor  şi  al  clerului  în 
genere,  ca  Venianim,  Grigore  IV,  Nifon,  Miclescu,  Şaguna  trebuia  să  ni 
se  vorbească  mai  mult,  nu  de  absoluta  separare  a  bisericii  de  cătră  stat, 
căci  aceasta  nu  e  posibil  Ia  noi  Românii. 

împărţirea  în  cele  V  perioade  e  absolut  o  procedură  facultativă  a 
autorului. 


Cartea  cu  toate  lipsurile  semnalate  îşi  are  meritul  ei  incontestabil. 
Valoarea  autorului  e  destul  de  cunoscută,  ca  să  ne  aştemptăm  şi  la  alte 
lucrări,  ce-i  vor  face  cinste.  Constantin  Dimian, 

licenţiat  în  teologie , 

.Biserica  şi  Şcoala ",  foaia  oficioasă  clela  Arad,  ne  aduce  în  Nr. 
10  sub  titlu!  «Cultura  teologică»  un  frumos  şi  temeinic  articol  despre  ne¬ 
cesitatea  învăţăturii  de  carte  teologică  pentru  preoţimea  noastră.  Articolul 
este  scris  de  P.  C.  Sa  părintele  Romul  Ciorogariu ,  directorul  seminarului 
aradan  şi,  de  sigur,  unul  dintre  cei  mai  competenţi  bărbaţi  în  ale  culturii 
şi  chemării  preoţimei  noastre. 

O  alegere  de  episcopi  moldoveni  în  1557 — <S\  este  o  retipărire  a  unui 
scurt  articol  de  dl  N.  lorga,  publicat  în  revista  culturală  «Răvaşul»  din 
Cluj,  în  care  ni-se  arată  —  în  legătură  cu  o  însemnare  istorică  păstrată 
pe  o  carte  slavonă,  ce  s’a  găsit  în  Pata,  -•  cum  alegea  Alexandru  Lăpuş- 
neanu,  domnul  Moldovei,  împreună  cu  soborul  episcopesc,  pe  episcopii 
bisericii  moldovene.  N.  B. 


I  N  FO  RMAŢIU  N  I. 

Preoţimea  şi  răscoala  ţăranilor  din  Regat.  —  Răscoala  ţăranilor 
români  a  dat  pe  faţă  un  trist  adevăr,  ce  trebue  să  ne  servească  dc  amară 
învăţătură.  Acest  mare  şi  trist  adevăr,  ni-1  spune  fără  încunjur  dl  I.  Slavici 
în  nr.  65  al  «Tribunei».  După  d-sa,  nu  atât  nevoile  economice  au  putut 
să  scoată  pe  ţăranul  de  acolo  din  sărite,  ci  alte  cauze  de  natură  morală; 
părăsirea  lui  de  ccice  datorinţă  aveau  să-i  înalţe  sufletul,  şi  apoi  neîncre¬ 
derea  în  conducătorii  răi,  cari  de  cele  mai  muiteori  i*au  exploatat  bună¬ 
tatea  şi  şi-au  bătut  joc  de  cinstea  lui.  Poporul,  apăsat  de  greul  vieţii,  s’a 
simţit  singur,  fără  prietini  şi  binevoitori,  pe  pământul  ţării  sale.  S’a  do¬ 
vedit  şi  de  data  aceasta,  că  la  temeiul  existenţii  şi  al  prosperăm  pacinice 
a  unui  popor,  stau  puterile  sale  morale-sufleteşti,  cari  —  dacă  rămân  ne¬ 
sprijinite  şi  necultivate  -  produc  catastrofe  nenorocite.  Aici  era  locul 
preoţimii  să-şi  ridice  glasul  ci  hotărit,  de  sfetnici  luminători  şi  părinţi  ade¬ 
văraţi  ai  celor  obidiţi.  Prea  n'au  căutat  să  lumineze  şi  întărească  din  de¬ 
stul  şi  la  timp  cu  cuvântul  adevărului  dumnezeiesc  sufletul  fiilor  lor  cre¬ 
dincioşi.  Vinovaţi  sunt  şi  oamenii  zilei  şi  semidocţii  de  tot  felul,  cari  au 
nesocotit  însemnătatea  bisericii  strămoşeşti,  au  batjocorit  legea  creştinească 
şi  au  zdruncinat  vaza  preoţimii  şi  încrederea  poporului  în  părinţii  săi  sufle¬ 
teşti.  Săvârşindu-se  aceste  păcate,  a  fost  fatal  să  se  întâmple  celece  s’au 
întâmplat,  cari  pot  servi  ca  o  mare  învăţătură  pentru  viitor. 

«A  ieşit  la  iveală  —  zice  dl  I.  Slavici  in  articolul  amintit  —  marele 
adevăr,  că  celce  nu  se  teme  de  Dumnezeu,  de  nimic  nu  se  mai  teme  şi 
groaznic  suntem  certaţi,  pentrucă  am  suferit  în  mijlocul  nostru  pe  atei  şi 
pe  batjocoritorii  sfintei  legi  a  părinţilor  noştri.  O  singură  mângăere  ne 
rămâne :  că  în  urma  acestei  grele  încercări,  conducătorii  vieţii  noastre  morale, 
vor  ajunge  în  sfârşit  să  se  convingă  cu  toţii,  că  trebue  neapărat  să  fie 
ocrotiţi  ţăranii  prin  măsuri  înţelepte,  tui  numai  în  ceace  priveşte  starea  lor 
economică,  ci  şi  în  viaţa  morală,  dar  că  atât  numai  nu  e  destul. 

Ceeace  mai  presus  de  toate  îi  trebue  României  sunt  Arhiereii  cu 
vaza  deplină  şi  preoţii ,  cari  se  bucură  şi  în  sus  de  cinstea  cuvenită,  — 
biserică  în  înţelesul  cel  sfânt  al  cuvântului  îi  trebue,  iar  dac’o  are  pe  aceasta 
vin  şi  celelalte  mai  mult  ori  mai  puţin  ele  de  ele.  Poporul  român  numai 
reîntorcându-se  la  legea  şi  la  obiceiurile  părinţilor  săi,  poate  să  vecuiască 
şi  că  peirea  lui  sunt  străinele  legi  şi  străinele  obiceiuri.» 

Iar  eu  închei  zicând  preoţilor  noştrii  de  aici:  Luaţi  aminte\ 

C.  Dimian. 

Facultatea  teologică  din  Bucureşti.  —  In  revista  bisericească  '  Am¬ 
vonul»  cc  apare  ia  Bucureşti  ca  organ  al  societăţii  clerului  român  «Aju¬ 
torul»,  păr.  econ.  V.  Pocitan  publică  un  articol,  în  care  se  ocupă  de  che¬ 
stiunea  actuală  a  organizării  învăţământului  superior  în  raport  cu  facul¬ 
tatea  de  teologie.  Dupăce  constată  faptul  foarte  regretabil,  că  facultăţile 
singuratice,  în  loc  ca  să  compună  în  împreunarea  lor  organică  şi  în  com- 
plectarea  lor  împrumutată  o  adevărată  universitate  în  înţelesul  strict  şi 
modern  al  cuvântului,  s’au  închis  ermetic  una  faţă  de  alta  şi  nu  comunică 
decât  atunci  când  nu  se  prea  iubesc  într’olaltă,  —  face  şi  unele  propuneri 
vrednice  a  fi  luate  în  consideraţie.  D-sa  este  de  părerea,  că  universităţile 
din  ţară  ar  trebui  să  aibă  două  feluri  de  studii:  comune  şi  speciale.  La 
cele  dintâi,  pe  cari  ar  trebui  să  le  urmeze  studenţii  tuturor  facultăţilor, 
numără:  1.  Istoria  Românilor.  2.  Apologetica  (care  după  cât  ştim  nu  se 
predă  ca  studiu  de  sine  stătător  nici  chiar  la  facultatea  teologică  —  ce 
abia  este  de  crezut)  în  legătură  cu  noţiuni  de  dogmatică.  3.  Morala  cre¬ 
ştină  şi  în  fine  4.  Noţiuni  de  higiena  şi  medicină.  In  special ,  facultatea 
de.  drept  ar  trebui  să  împrumute  dela  cea  teologică:  dreptul  bisericesc,  în 
special  acela  al  bisericii  ortodoxe  autocefale  române,  iar  facultatea  de  li¬ 
tere :  istoria  bisericească  şi  istoria  bisericii  naţionale  române. 

In  schimb,  facultatea  de  teologie  ar  trebui  să  împrumute  dela  cele¬ 
lalte  ale  ei  surori:  filozofia  în  ramurile  ei  principale,  apoi  geologia  (care 
poate  rămânea  şi  afară,  având  a  se  întreţese  rezultatele  ei  în  apologetică) 
o  scurtă  istorie  a  ştiinţelor,  noţiuni  de  drept  roman  şi  român  şi  istoria  re- 
ligiunilor  (nu  se  predă  la  facultatea  teologică?). 

Pe  urma  unei  astfel  de  legături,  ar  profita  mult  toate  facultăţile  una 
dela  alta  şi  îndeosebi  profesorii  lor  ar  primi  împrumutat  îndemnuri. 

Ar  trebui  să  inziste  cei  chemaţi  ca  cel  puţin  unele  din  aceste  păreri 
salutare  să  se  realizeze  deodată  cu  organizarea  învăţământului  superior, 
care  este  pusă  în  vedere,  deşi  pe  un  timp  oarecare  a  încetat  de  a  preocupa. 

Dacă  pe  această  cale  nu  s’ar  ajunge  la  rezultat,  atunci  le  stă  profe¬ 
sorilor  de  teologie  în  putinţă  să  deschidă  cursuri,  speciale  pentru  studenţii 
tuturor  facultăţilor,  în  cari  să  se  ocupe  de  unele  chestiuni  religioase  şi  bi¬ 
sericeşti  de  interes  general  pentru  fii  unui  neam  de  creştini,  ca  al  nostru. 

In  acest  chip  ar  avea  ocazie  bună  să  înveţe  mulţi  a-şi  preţui  şi  iubi 
credinţa  şi  biserica  strămoşească,  pe  care  o  cam  nesocotesc,  —  fireşte  din 
neştiinţă.  N.  B. 

Biserica  ortodoxă  română  din  Cleveland.  —  Românii  din  Cleveland 
adunând  cu  mari  greutăţi  ban  de  ban,  se  află  astăzi  in  situaţia  a-şi  clădi 
o  frumoasă  biserică,  care  să  le  servească  ca  lăcaş  de  întărire  şi  înălţare 
sufletească  în  nevoile  unei  vieţi  grele  şi  înstrăinate  de  cei  scumpi  ai  lor 

cari  au  rămas  acasă.  Foaia  «America;  care  apare  in  Cleveland,  în  Nr.  20 

aduce  pianul  însoţit  de  explicări  al  acelei  biserici,  pentru  a  cărei  ridicare 
a  ostenit  mult  harnicul  părinte  al  celor  năcăjiţi :  Moise  Balea.  Clădirea  se 
va  începe  în  primăvara  aceasta.  N.  B. 

Acţiunea  Croaţilor  pentru  liturgia  veche  slavonă ■  —  O  deputa- 
ţiune  a  dietei  croate  s’a  prezentat  la  Monarhul  nostru  în  cauza  Introdu¬ 
cerii  liturgici  slavone  în  biserica  lor.  Monarhul  însă  le-a  respins  cererea. 
Faptul  acesta  a  produs  mare  decepţie  între  Croaţi,  cari  credeau  că  gla- 
golitica  se  va  putea  introduce  în  toate  bisericile  slave.  Erau  convinşi  de 

aceasta  cu  atât  mai  mult,  cu  cât  Papa  Pius  X,  care  de  altcum  e  contra 

introducerii  glagoliticei,  lucră  cu  toată  stăruinţa,  de  a  mijloci  o  uniune 
între  bisericile  ortodoxe  şi  cea  catolică;  iar  Croaţii  văd  în  introducerea 
glagoliticei,  tocmai  promovarea  acestui  scop  al  Papei. 

în  scopul  realizării  acestei  uniuni,  Papa  a  adresat  capilor  creştinilor 
ortodoxi,  şi  anume  patriarhilor  din  Constantinopoie  şi  Ierusalim  precum 
şi  procuratorului  suprem  al  sf.  sinod  în  Petersburg,  epistole  autografe, 
în  cari  a  sulcvat  idea  uniunei  acestor  biserici  cu  cea  catolică.  Deci  tocmai 
în  urma  acestei  atitudini  a  Papei  s’au  hotărît  şi  episcopii  catolici  dalmatini 
pentru  introducerea  liturgiei  vechi  slavone  în  biserica  lor. 

Nizuinţele  Croaţilor  pentru  glagolitică  a  aflat  aderenţă  şi  Ia  Sloveni, 
cari  cer  introducerea  glagoliticei  pentru  toate  bisericile  sud-slavice.  Dieta 
din  Leibach  a  primit  o  moţiune  în  acest  sens,  alaturându-se  astfel  la  po¬ 
stulatele  Croaţilor.  db. 

Un  rabin  despre  lisus.  —  In  timpul  din  urmă  a  provocat  mare 
mişcare  între  jidovi  învăţăturile  profesate  de  un  rabin  iudeu  în  favorul 
credinţei  în  Domnul  nostru  lisus  Christos.  Acest  rabin,  numit  Mauriciu 
Feinsi-lber,  de  origine  din  Londra,  a  călătorit  aproape  în  toată  lumea,  a 
făcut  studii  temeinice  asupra  diferitelor  religiuni,  îndeosebi  s’a  ocupat  cu 
persoana  Iui  lisus  Christos  pe  care  vrea  să-l  prezinte  în  lumina  sa  ade¬ 
vărată  şi  Judeilor.  Iată  cum  să  exprimă  el  despre  judecata  nedreaptă  adusă 

de  Judei  asupra  Mântuitoriului. 

«înainte  de  aceasta  cu  19  secole  a  ridicat  Jidovimea  pâră  contra  lui 
lisus  Nazarineanul  la  procuratorul  roman,  că  el  s’ar  numi  pe  sine  rege 
al  judeilor.  Fariseii  şi  cărturarii  au  aşternut  această  calumnie  înaintea  lui 
Pilat  din  Pont  şi  au  cerut  ca  lisus  să  fie  răstignit.  Şi  l-au  răstignit.  L-au 

răstignit  pe  acest  om,  care  a  fost  mai  mult  decât  rege  al  judeilor,  a  fost 

răscumpărătoriul  Judeilor  şi  al  omenimei,  a  fost  odrasla  cea  mai  curată, 
cea  mai  sfântă  şi  cea  mai  bună  a  poporului  său,  carele  a  adus  pe  pământ 
iubirea  de  Dumnezeu  şi  a  propoveduit  iubirea  deaproapelui.  Iar  drept 
răsplată  a  fost  părtaş  de  moartea  cea  mai  ruşinoasă,  dar  nu  spre  a  sa 

ruşine,  ci  spre  ruşinea  Jidovimii,  care  s’a  lăpădat  de  cel  mai  nobil  fiu  al 
său.  Procesul  lui  Iisus  trebue  revidat.  Sentinţa  a  fost  falsă  şl  ori-şi-cât  de 
târziu  ar  fi,  trebue  să  ne  ispăşim  fărădelegea  şi  să  ne  nizuim,  ca  pentru 
acest  păcat  să  dăm  o  astfel  de  satisfacere,  prin  bunătate  şi  iubire,  încât 
sâ  nu  mai  existe  o  altă  pildă  în  istorie»  Se  înţelege  de  sine,  că  pentru  pro¬ 
fesarea  unor  astfel  de  idei  umblă  zelosul  rabin  mai  mult  huiduit,  decât  ar 
câştiga  aderenţi  printre  Jidovi.  Dacă  încercările  de-a  converti  pe  Jidovi 
!a  creştinizm  până  acum  n’au  izbutit,  afară  de  câteva  cazuri  resleţe,  apoi 
de  s’ar  converti  cel  puţin  la  dreptate  şi  la  apucături  cinstite.  db. 

Fostul  primprocuror  al  sf.  Sinod  din  Rusia,  C.  Petrovici  Pobjedo- 
noscev,'  a  murit  in  23  Martie  n.  în  vârstă  de  80  ani.  S'a  născut  în  Moscva, 
unde  tatăl  său  era  profesor  universitar,  a  studiat  drepturile  în  Petersburg, 
iar  după  terminarea  lor  a  ocupat  mai  multe  funcţii  în  departamentul 
Moscvei  al  senatului,  care  este  suprema  instanţă  pentru  apelaţii  în  cauze 
civile.  In  anul  1859  a  ajuns  profesor  de  dreptul  civil  ia  universitatea  din 
Moscva,  fără  a-şi  părăsi  însă  funcţia  ce  o  avea  în  senat.  La  1861  a  fost 
chemat  la  Petersburg,  ca  să  ia  parte  la  lucrările  unei  comisii  pentru  or¬ 
ganizaţia  judecătoriilor.  In  acelaş  timp  i-s’a  încredinţat  totodată  şi  instruarea 
clironomului  de  atunci,  Nicolae  Alexandrovici,  în  ştiinţele  juridice.  A  ocupat 
şi  funcţia  de  senator,  iar  dela  1881  încoace  până  în  vremile  din  urmă  a 
fost  primprocuror  al  sf.  sinod,  in  întreaga  sa  vieaţă  publică,  cu  deosebire 
însă  ca  prim  procuror,  a  fost  cel  mai  puternic  sprijinitor  al  tuturor  ideilor 
reacţionare.  Cele  mai  multe  idei  şi  instituţii  liberale  din  timpul  mai  nou 
le-a  ştiut  combate  şi  înăbuşi  cu  o  agerime  rară.  Ca  să  ne  convingem 
despre  aceasta,  e  destul  să  cetim  şi  numai  scrierea  publicată  în  traducere 
germană:  «Streitfragen  der  Gegenwart»  (3  ed.  Berlin  1897)  în  ale  cărei 
articole  rotunzite  se  ocupă  de  biserică  şi  stat,  de  păcatele  timpului  nostru, 
de  idealele  necredinţei,  de  credinţă,  autoritate,  presă  etc.  desvălind  uneori 
cu  multă  pătrundere  mizeriile  societăţii  de  azi.  Om  cult  şi  cu  o  temei¬ 
nică  pregătire  ştienţifică  fiind,  şi-a  câştigat  mare  trecere  la  curtea  Ţarilor 
şi  a  învârtit,  după  vederile  sale  reacţionare,  nu  numai  politica  bisericească 
ci  şi  şoruburile  politicei  imperiului  rusesc.  La  sfârşitul  vieţii  sale  i-a  fost 
dat  însă  să  vadă  zorile  unor  zile  mai  libere,  cari  s’au  ivit  trezite  de  sigur 
şi  de  zbuciumul  atâtor  conştiinţe,  pe  cari  el  le-a  încătuşat,  7V.  B. 

In  Pirul  io  din  «Ţara  Oltului »,  părintele  V.  Debu  din  Cincşor  îşi 
face  datoria  de  preot  luminat  şi  cu  tragere  de  inimă  pentru  credinţa 
dreaptă  a  poporului  de  acolo,  desvălind  nemaipomenitele  abuzuri,  cari  le 
săvârşesc  tot  felul  de  geşeftari  descântători,  profitând  de  superstiţia  po¬ 
porului.  Doar  nu  sunt  şi  unii  preoţi  vinovaţi  pentru  asemenea  apucături? 
Atragem  atenţiunea  P.  V.  Consistor  asupra  acestei  âpariţiuni  triste  şi  pă¬ 
gubitoare  pentru  biserică,  pentru  vaza  preoţimii  şi  pentru  binele  popo¬ 
rului  nostru.  Vom  reveni.  N.  B. 

'  Vezi  datele  biografice  în  prefaţa  scrierii:  „Streitfragen  der  Gegenwart"  trad. 
germ.  de  R.  Borehardt  şi  L.  Kelchner. 

Tipicul  cultului  religios. 

Cazuri  liturgice  şi  date  tipiconale  pe  luna  lui  Aprilie  1907 : 

1  Aprilie.  Dumineca  a  4-a  in  post:  glas  4:  voscr.  l-a.  La  Vecernie  şi  la  Utrenie: 
cântările  Octoihului  şi  ale  Triodului;  la  Liturgie:  Apostolul  şi  Evanghelia  acestei  Du¬ 
mineci. 

Mcrcuri  şi  Vineri  în  săptămâna  aceasta,  la  ora  prefiptă,  se  face  Priveghere 
(lldenie)  La  privegherea  de  Mercnri,  seara  la  7  oare,  se  cântă  Utrenia  de  Joi  în  săp¬ 
tămâna  a  5-a  a  postului  cu  Canonul  cel  mare  al  sf.  Andrei  Criteanul  şi  se  ceteşte 
ceasul  1  din  Ciaslov. 

La  Priveghierea  de  Vineri :  se  ceteşte  „Acaftisiul“,  Născătoarei  de  Dumnezeu, 
conform  tipicului  Utreniei  din  Sâmbăta  a  5-a  a  postului  mare. 

8  Aprilie.  Dumineca  a  5-a  a  postului,  gias  5  voscr.  a  2-a. 

La  Vecernie  şi  la  Utrenie:  Cântările  Octoihului  glas  5  şi  sile  Triodului. 

La  Lit. :  Apostolul  şi  Evang.  acestei  Dumineci: 

15  Aprilie.  Dumineca  „Floriilor" .  La  Vecernie  şi  Utrenie:  Cântările  şi  Cetirile, 
toate  ale  praznicului  cum  se  găsesc  la  Triod. 

Liturgia  sfântului  loan  Ctisostom,  cu  Apostolul  şi  Evangelia  praznicului  şi  cu 
Irmosul:  „Dumnezeu  e  Domnul"..  „Togmiţi  sârbare"..  Cu  Vecernia  din  Dumineca 
Floriilor  şi  cu  Utrenia  de  Luni  se  face  început  rănduelilor  cultului  divin  pentru  zilele 
săptămânii  Patimilor  Mântuitoriulni  Christos. 

Aceste  sfinte  rândueli  ale_  cultului,  cu  tipicul  lor  se  cuprind  în  Triod,  şi  se  înde¬ 
plinesc  în  ordinea  următoare:  în  Dumineca  Floriilor,  la  4  ore  p.  m..  Vecernia  şi  Pa- 
vecerniţa  cea  mică;  seara  la  7  ore;  Priveghere,  Ia  care  se  cântă  Utrenia  de  Luni  cu 
Evanghelia  zilei  şi  se  ceteşte  ceasui  prim. 

Luni,  la  10  ore  a.  m.:  Ceasurile,  al  treilea,  al  şaselea  şi  al  nouălea,  Vecernia 
zilei  şi  Liturgia  sf.  Grigorie  Dialogul  cu  Evangelia  prescrisă.  La  4  ore  p.  m.  Pave- 
cerniţa,  la  care  se  cântă  Utrenia  de  Marţi  cu  Evangelia  zilei  şi  se  ceteşte  ceasul  1-îu. 

Marţi,  la  10  ore  a.  m.  Ceasurile  111,  VI,  IX,  Vecernia  şi  Liturgia  sfânt.  Grigorie 
cu  Evanghelia  prescrisă;  la  4  ore  p.  m.  Pavecerniţa  cea  mare,  iar  la  7  ore  seara: 
Priveghere,  la  care  se  cântă  Utrenia  de  joi  cu  Evanghelia  zilei  şi  se  ceteşte  Ceasul  I-iu. 

A’ ercuri,  la  10  ore,  a.  m.  Ceasurile  III,  VI,  IX,  Vecernia  şi  Liturgia  sf.  Grigorie 
cu  Evanghelia  prescrisă;  la  4  oare  p.  m.:  Pavecerniţa  cea  mare,  iar  la  7  oare  seara: 
Priveghere,  la  care  se  cântă  Utrenia  dc  Joi  cu  evangHelia  zilei  şi  se  ceteşte  ceasul  I-iu. 

Joi,  la  8  ore  a.  m.  Sfântul  Maslu,  Ceasurile  UI,  VI,  IX,  Vecernia  şi  Liturgia 
Marelui  Vasilie  cu  Evanghelia  prescrisă,  la  carea  se  sfinţeşte  pânea  şi  vinul  Paştilor.  — 
La  „Proscomidia"  acestei  sfinte  Liturghii  se  scoate  şi’  ,',Agneţul“  pentru  pregătirea 
sfintei  Cuminecături  de  peste  an,  care  până  Marţi  în  săptămâna  luminată,  se  păstrează 
întreg,  iar  la  Utrenia  zilei  acesteia  se^siarmâ  şi  se  usucă  după  tipicul  din  Pentecostariu. 

Seara,  la  7  ore:  Priveghierea,  la  care  să  cântă  Utrenia  de  Vineri  cu  ceie  12 
Evanghelii  ale  ss.  Patimi,  şi  după  Evangelia  a  V-a  se  scoale  sfânta  cruce  spre  închinare. 

Vineri,  la  9  ore  a.  m.:  Ceasurile  Domneşti  la  4  ore  p.  m.  Vecernia  şi  Punerea 
în  Mormânt,  iar  la  7  ore  seara:  Priveghere,  la  care  se  cântă  Utrenia  de  Sâmbătă  cu 
cele  trei  „stăn",  ia  mormântul  Domnului  şi  se  face  încunjurarea  bisericii  cu  „Epitafiul". 

Sâmbătă,  la  12  oare  din  zi:  Vecernia  Paştilor  cu  Liturgia  Marelui  Vasile. 

22  Aprilie.  Dumineca  sj'c  Paşti,  la  4  orc  dimineaţa:  Sfânta  înviere  şi  Utrenia 
Paştilor,  cu  care  se  face  început  Penlecostarului ;  ia  9  ore  a.  m.  S.  Liturghie  a  lui 
loan,  ia  4  ore  p.  m.  Vecernia  conform  prescrierii  din  Pentecostariu. 

Luni,  23  Aprilie:  S.  Mucen.  Georgie.  La  vecernie  şi  la  Utrenie  procedem  după 
tipicul  Pentecostarului  pentru  sf.  George. 

29  Aprilie.  Dumineca  Tamii:  glas  1  voscr.  l-a. 

La  Vecernie,  la  Utrenie  şi  la  Liturghie:  Toate  după  prescrierea  Pentecostarului. 

Cantor. 


Mai  multe  răspunsuri  la  unele  întrebări,  ce  ni-s’au  pus  pentru  rubrica 
«Diverse»,  precum  şi  continuarea  studiului  «Religiunea  primordială  şi  ori¬ 
ginea  reltgiunii»,  din  lipsa  de  spaţiu,  au  trebuit  să  rămână  pentru  numărul 
viitor. 


